
Minister di Finansa, 


Asuntonan Economico y Cultura 
XiomaraMaduro 


C 


u hopi alegria y satisfaccion mi ta comparti contenido di e buki aki cu pueblo di Aruba y 
tambe cu tur otro hende cu por lesa y comprende nos dushi idioma Papiamento. Na ocasion 
di celebracion di 40 aña di un seccion di cultura na Aruba, ta bon pa nos comparti e historia, 
experiencia, conocemento, talento y expresionnan di varios persona, instancia gubernamental 
y organisacion no-gubernamental. Tin cu a duna nan aporte di un forma of otro mas cu 40 
aña na desaroyo di arte y cultura. 


Como Minister di Finansa, Asuntonan Economico y Cultura, mi a scoge conscientemente pa e cartera di 
cultura pa Aruba. Un di mi argumentonan principal pa por traha riba tereno di cultura ta, cu mi kier logra 
di haci arte y cultura mas accesibel pa e pueblo di Aruba en general. Mi deseo ta di por mira mas y mas 
hende participa na tur actividad y evento cultural cu ta tuma luga riba nos isla. Un di e prome motibonan 
ta pasobra mi ta convenci cu: “Cultura bo tin cu bib’e!”. Pero tambe pa motibo cu arte y cultura ta un 
forma di educa hende y contribui na formacion y desaroyo personal y social. 
E publicacion aki ta duna un bista amplio di un cantidad grandi di proyecto, obra, actividad, presentacion 
y publicacion cu a tuma luga den transcurso di hopi aña. Cada un tabata un contribucion importante riba 
tereno di cultura y tur a duna un apoyo grandi na desaroyo di arte na Aruba. Di curason mi kier yama 
danki na tur e participantenan den e publicacion aki. Masha masha danki pa e pasenshi. 
Tambe mi ta gradici tur persona cu a contribui cu texto y potret pa nos por a realisa e buki conmemorativo 
aki. Mi ta sigur cu cada lesado di e buki aki lo disfruta y enrikece su mes cu conocemento di nos historia 
di arte y cultura na Aruba. E buki ta ofrece alabes nos hobennan e posibilidad pa cera conoci cu nos 
pioneronan riba tereno di arte y cultura na Aruba. 
Mi ta haci uzo di e oportunidad aki pa gradici ex-minister di Cultura, señor Ramon Lee, kende a percura 
pa pais Aruba haya su prome Maneho Integral di Cultura na 2006 y a reorganisa Instituto di Cultura pa 
establece oficialmente un Departamento di Cultura Aruba (DCA), cu a bira operacional na december 
2007. Un danki na e prome director di DCA, señora Ruby Eckmeyer, kende a bini cu e iniciativa pa 
produci e buki aki y na e segundo director di DCA, señor Siegfried Dumfries kende a percura pa e 
publicacion aki bira realidad. Na cada persona cu a bay di acuerdo pa forma parti di redaccion di e buki 
special aki, un danki di curason! En particular mester menciona e lider di e proyecto aki, señor Vilmio 
Wester, kende hunto cu empleadonan di DCA a duna nan aporte pa e buki aki por a nace. Mas cu claro, 
mi ta felicita personal completo di DCA, cu ta eherce nan trabou tur dia riba tereno di cultura, cu e 
celebracion di 40 aña di nan departamento. Despues cu nos a caba di celebra Aña di Papiamento na 2018, 
ta e momento oportuno pa publica un buki na Papiamento, pa ilustra e trayectoria y logronan di tur e 
persona- y organisacionnan cu a y ta contribui na e desaroyo cultural y artistico na Aruba. 
Mi ta invita tur hende pa sigui reconoce nos baluartenan cultural y laga nos sinti nos orguyoso di nos 
patrimonio cultural. Laga nos ta consciente cu cultura ta e identidad di un pais y cu cultura ta e fundeshi 
pa e bienestar di cada ser humano. Pabien Aruba, cu nos 40 aña trahando na formacion cultural di nos 
comunidad! 

Ex-minister di Labor, 


Cultura y Deporte (2001-2009) 


Ramon Lee 


D 


en bo man tin un iniciativa cu a bira realidad pa medio di e boluntad y cooperacion di hopi 
persona cu ta dedica un gran parti di nan bida na e desaroyo di arte y cultura na Aruba. Ta 
un satisfaccion grandi pa mi mira un minister nobo di cultura lanta e proyecto aki for di 
suela y sigui cu su realisacion. Ta trata aki di un iniciativa di aña 2008 di mi persona como 
Minister di Labor, Cultura y Deporte di e tempo ey, hunto cu señora Ruby Eckmeyer 
como director di Departamento di Cultura Aruba (DCA) di e momento ey, den cuadro 


di celebracion di 30 aña servicio di cultura na Aruba. Meta di e publicacion tabata pa pone persona 
y organisacion cu a cumpli un lustro e aña ey den ‘spotlight’. A apunta señor Vilmio Wester, lider di 
investigacion na e Seccion di Investigacion y Documentacion di DCA como lider di e proyecto. 
Riba iniciativa di señor Dochi Lee, Gobierno di Aruba a proclama aña 2008 como Aña di Cultura. 
Pa nos sorpresa ora nos a cuminsa traha riba e publicacion aki, tabatin un cantidad grandi di persona 
y organisacion cu a cumpli un lustro e aña ey. Nan tur tabata traha den un di e areanan cu e Maneho 
Integral di Cultura di Aruba ta menciona. Cada biaha cu nos a kere cu: “Awo si nos tin tur e organisacion- 
y culturistanan celebrando un lustro”, tabata presenta un otro lustro. Nos sa cu tin mas persona of 
organisacion, pero nos mester a tuma e decision di cera e participacion pa nos por a publica den 2009. 
Sinembargo, no a logra publica e buki prome cu september 2009. Despues di e fecha aki un otro gobierno 
a sinta y e publicacion a stagna pa 10 aña largo. Pa e motibo aki mi ta gradici señora Xiomara Maduro, 
Minister di Cultura oficial desde april 2018, un persona cu hopi vision relaciona cu maneho y desaroyo 
di cultura na Aruba. Sin su vision y interes na tur locual a tuma luga den pasado, e publicacion aki lo a 
keda un buki den olvido. 
Ta trata aki di un publicacion historico. Un buki cu ta duna honor na tur e persona- y organisacionnan cu 
ta participa, contando nan historia y tur e trabounan cu nan a ehecuta pa pueblo di Aruba, hopi biaha sin e 
sosten cu nan merece. E publicacion ta documenta un parti di nos herencia cultural y ta duna informacion 
interesante cu pa hopi di nos ta desconoci. Ademas e ta duna e lesado un bista di hopi acontecimento cu 
a tuma luga riba tereno di arte y cultura den e ultimo 65 añanan na Aruba. Por skirbi un historia largo di 
cada un di e baluartenan aki di cultura, pero esaki lo a bira un proyecto mucho mas extenso. Esaki ta un 
comienso pa documenta algo di nan desaroyo y contribucion na arte y cultura pa Aruba. 
Como ex-minister di Cultura mi ta contento cu mi tambe por a contribui na varios acontecimento 
cultural na Aruba. Na aña 2002 mi ministerio hunto cu e comision CCDN (Comision Celebracion 
Dianan Nacional) y Instituto di Cultura di Aruba (ICA) a cuminsa organisa show cultural riba 25 di 
januari ‘Dia di Betico’ y riba 17 di maart, un dia prome cu ‘Dia di Himno y Bandera’. Den transcurso di 
tempo, e shownan a bira un espectaculo grandi cu ta ofrece un tarima pa nos artistanan local. 
E celebracionnan aki a alcansa un nivel asina halto, cu algun dignatario na Corsou, Boneiro y Sint Maarten 
tabata ansioso pa bini Aruba, specialmente pa e dos shownan aki. Particularmente e Feria Cultural cu 
mi ministerio tabata organisa pa celebra ‘18 di maart’ tabata masha gusta y bon bishita pa e pueblo di 
Aruba, tanto na Plaza Betico Croes como na Entertainment Center. E aprecio pa celebracion di nos ‘Dia 
di Himno y Bandera’ tabata crece tur aña mas y mas, haciendo e pueblo di Aruba mas consciente di su 
mes cultura. Como Minister di Cultura mi a ehecuta mi trabou cu un vision cla y cu hopi atencion pa nos 
cultura. Mi ta gradici tur hende pa e apoyo cu semper mi a ricibi den mi trabou pa promove cultura na 
Aruba y na tur cu a duna un aporte pa e publicacion aki bira realidad. 

Prome director di 


Departamento di Cultura Aruba 


Ruby Eckmeyer 


N 


a december 2004 mi a cuminsa traha na Ministerio di Labor, Cultura y Deporte y mi a 
haya entre otro e tarea pa skirbi e prome Maneho Integral di Cultura pa Aruba. 
E maneho aki a ricibi un reconocimento grandi di e sector cultural di Aruba. E aprecio 
aki a bini tambe di Minister di Cultura di Boneiro na 2006 y di Sint Maarten na 2010, 
kendenan a pidi señor Ramon Lee como Minister di Cultura di Aruba e tempo ey, pa mi 
duna conseho y yuda formula e maneho cultural di Sint Maarten tambe. 


Hunto cu señor Tabaré Monzon (d.f.m.) y señor Byron Boekhoudt, mi a yuda reorganisa Instituto di 
Cultura Aruba (ICA), stipula un organogram y describi e diferente funcionnan pa Departamento di 
Cultura Aruba (DCA). Di december 2007 pa januari 2010 mi a fungi como director di DCA y na 2008 
mi a yuda pone e empleadonan den e funcionnan concerni. Den e periodo aki tambe, mi por a cuminsa 
implementa un parti di e Maneho Integral di Cultura, cual tabata accesibel pa tur hende. Un maneho 
cultural ta duna un pais oportunidad pa traha na un desaroyo cultural duradero. 
Competencia di ‘Arte di Palabra’ na Aruba ta un di e iniciativanan nobo cu a planea for di 2006 den e 
Maneho Integral di Cultura (pag 33 – punto 6222-5-4). Esaki ta un intercambio entre hoben di scol 
secundario di Aruba, Boneiro y Corsou. E tempo ey ya ‘Arte di Palabra’ tabata existi desde 1999 na 
Corsou y for di 2000 cu alumno di Boneiro. Seccion di Implementacion di DCA, hunto cu señora 
Munye Oduber, un docente boluntario, a haya e tarea pa forma un comision hunto cu Grupo Corector 
di Papiamento y Departamento di Enseñansa. DCA hunto cu e comision aki a organisa pa prome biaha 
e competencia aki na Aruba dia 13 di maart 2009 na Colegio EPI (Educacion Profesional Intermedio). 
Mesun aña mi a haci un peticion na Minister Lee pa pone un suma fiho riba presupuesto di DCA, pa 
tur aña por organisa e competencia na Aruba y pa Aruba por participa na Corsou tambe. Desde e prome 
biaha cu DCA a paga tur gasto di biahe, hotel y estadia pa señora Desiree Correa (representante di 
Departamento di Enseñansa) por a biaha hunto cu e prome ganadonan di Aruba, Yakari Gabriel Torres 
y Zaylon Pantophlet, Gobierno di Aruba a sigui sostene participacion di Aruba den e competencia na 
Corsou. 
Otro ehempel ta e proyecto di investigacion di historia oral ‘Expedicion Rescate’. E proyecto aki a tuma 
luga pa medio di un protocol di cooperacion entre e departamentonan di cultura di Aruba, Boneiro y 
Corsou. Señora Shailiny Tromp-Lee, hefe di Seccion di Investigacion y Documentacion na DCA e 
tempo ey, tabata encarga cu coordinacion di ‘Expedicion Rescate’. Despues, trahando na Universidad 
di Aruba, hunto cu DCA mi a traha riba publicacion di e buki ‘Historia Oral ta historia di un pueblo’ 
(2013), skirbi pa señora Jeanne Henriquez. Meta di e buki aki ta pa conscientisa hende riba e importancia 
pa documenta nos historia bon y pa duna informacion historico corectamente. Tambe nos a implementa 
e competencia di ‘Gang di Arte’ den e periodo di vakantie grandi, pa asina duna e hoben cu no por bay 
cu vakantie, un pasatempo educativo y artistico durante su tempo liber. ‘Gang di Arte’ tabata e prome 
proyecto social-cultural na DCA den cooperacion cu trahado social di Departamento di Asuntonan 
Social. 
Un otro iniciativa pa implementa e Maneho Integral di Cultura di Aruba ta netamente e publicacion aki. 
Pa e motibo aki tambe mi ta gradici tur esnan envolvi pa nan pasenshi y perseverancia. Mi ta sigur cu tur 
hende cu lesa e buki aki, tambe lo brota di orguyo y aprecio pa tur nos artista- y fundacionnan cu ta yuda 
‘cende un luz’ riba trabou cultural na Aruba. 

Director 


Departamento di Cultura Aruba 


Siegfried E. Dumfries 


D 


epartamento di Cultura Aruba (DCA), bou auspicio di Ministerio di Cultura, ta e instancia 
encarga cu maneho cultural na Aruba. Desde maart 2012 cu mi tin e honor pa dirigi DCA, 
mi a dedica hopi atencion na e calidad di e servicio cultural cu nos departamento ta ofrece 
nos comunidad. Ta esencial pa DCA cumpli cu su responsabilidad pa stimula conocemento 
y interes pa arte y cultura bou grandi y chikito. Prome cu a organisa e ‘Cumbre Nacional 
di Cultura’ dia 23 di juni 2014, a tene diferente sesion di consulta cu e gremionan cultural 


na Aruba. Esaki a resulta den diesdos (12) punto di atencion cu hunto a forma e base pa implementacion 
di e maneho cultural di Aruba. 
E dos puntonan mas esencial ta educacion den arte y cultura, como tambe documentacion y digitalisacion 
di herencia cultural di nos pais. Cultura ta nos pasado, presente y futuro. Pa e motibo aki ta di sumo 
importancia pa documenta na manera structura tur locual tin di haber cu arte en general y cu herencia 
material y inmaterial en particular. Di e forma aki ta crea e condicionnan pa nos herencia cultural existi 
pa semper y pa nos futuro generacion por haci bon uzo di dje. 
Cu e publicacion aki nos departamento ta sirbi e dos metanan menciona akiriba, dunando un aporte 
na educacion y formacion. Principalmente e buki ta proyecta y aprecia e personanan cu grandemente 
a aporta na arte y cultura di nos pais. Alabes e publicacion aki ta contribui na documentacion di nos 
herencia cultural. 
Den cuadro di e Maneho Integral di Cultura, DCA a yuda fomenta e ultimo añanan mas interes pa 
cultura den nos comunidad. A organisa diferente proyecto tanto pa hoben como adulto cu sigur a duna 
mas importancia y realce na cultura en general. DCA a trece cultura mas cerca di pueblo y cu esaki a duna 
mas atencion na cultura. Den e relatonan anual di DCA a describi tur e tareanan cu nos departamento 
a ehecuta den e ultimo añanan. Tin proyecto cu a bira hopi importante pa varios grupo di enfoke cu ta 
dirigi riba cierto disciplina di arte y cultura. Por ehempel den Literatura (declama poesia y conta cuenta) 
por menciona e proyecto ‘Arte di Palabra’, unda hoben di scol secundario ta declama poesia y ta conta 
cuenta y storia cortico na Papiamento. Esaki ta tuma luga na tur e tres islanan cu ta papia Papiamento, 
esta Aruba, Boneiro y Corsou (islanan ABC). E proyecto aki a bira hopi conoci y popular den e ultimo 
añanan. 
Otro proyecto cu hopi balor cultural educativo ta ‘Gang di Arte’. Aki e hoben ta haya chens pa desaroya 
su talento den baile, canto, teatro, medio audiovisual, literatura, etc. E ganadonan di e concurso di Aruba 
ta drenta despues den un intercambio cultural cu e ganadonan di Corsou, Boneiro y Hulanda. E proyecto 
escolar ‘Dera Gay’ ta otro proyecto cultural educativo di gran balor, unda ta trece e herencia cultural 
cerca alumno di scol primario. Den e ultimo añanan e scolnan mes ta acerca DCA pa sa mas tocante 
e presentacionnan. A ehecuta tambe diferente otro proyecto cu e partnernan cultural, e.o. ‘Fiesta di 
Cunucu’, ‘Dia di Brasil’ cu e famoso ‘Parada Folklorico’ y eleccion di ‘Reina Cultural’. Asina por sigui 
menciona mas proyecto y actividad. Tambe DCA ta duna sosten na diferente actor den ‘veld’ y na partner 
cultural, pa nan por organisa mas proyecto cultural pa nos comunidad. E fecha di 30 di september 2018 
tabata di importancia grandi ya cu a conmemora 40 aña di servicio cultural na Aruba. Ta den e cuadro di e 
festividad aki cu DCA ta presenta e publicacion aki. Mi ta gradici un y tur cu di un forma of otro a aporta 
na realisacion di e publicacion aki, tanto esnan cu a skirbi un texto, como esnan cu a compila informacion 
y tur esnan cu a duna sosten, haci coreccion y redaccion. 

Instituto di Cultura Aruba (1978- 
2007) 
Dia 30 di september 2018 a celebra 
e hecho cu 40 aña pasa Gobierno 
di Aruba oficialmente a institui 
su propio servicio cultural. Na 
april 1978 a traslada señor Booi 
for di Gobierno Central di Antia 
Hulandes pa Gobierno Insular di 
Aruba pa prepara un departamento 
di cultura nobo, esta ICA. 


E 
preparacion 
no 
tabata 
un 


tarea facil, ya cu no tabatin un 
presupuesto ni personal disponibel. 
E preparacion a dura te 30 di 
september 1978, fecha cu a institui 
ICA oficialmente. Na principio ICA 
tabata situa den un oficina na San 
Pedro Hospital, e actual San Pedro 
Paviljoen. Na aña 1979 Gobierno 
Insular di Aruba a cumpra e edificio 
asina yama Maria Convent for di 
St. Catharina Stichting pa ubica 
ICA den e edificio aki. Prome cu 
Status Aparte e meta di ICA tabata 
pa prepara comunidad Arubano 
culturalmente pa su Status Aparte. 
Despues di Status Aparte e meta 
a 
cambia 
pa 
conscientisacion 


di comunidad pa loke ta trata e 
tarea di e servicio gubernamental, 
cu ta encarga cu conservacion, 
mantencion, promocion y difusion 
di cultura Arubano den un sentido 
mas amplio. 


E logro di Status Aparte na 1986 
no a trece ningun cambio pa ICA 
su funcionamento, ya cu e instituto 
aki tabata existi pa ocho aña caba. 
E unico tarea cu a bin acerca ta 
administracion di asunto di clero cu 
anteriormente Bureau Cultuur en 
Opvoeding tabata encarga cu esaki 
desde 1963. Tambe ICA a keda 
ubica den e mesun edificio, aunke 
cu durante 1994 pa 1995, pa motibo 
di restauracion di e edificio, ICA 
a muda temporalmente pa Layex 
Building 
den 
Wilhelminastraat. 


Despues cu señor Booi a baha cu 
pensioen na aña 1980, señor August 
‘Juchi’ Croes (d.f.m.), como hefe 
interino, a keda encarga cu maneho 
di e servicio. Na aña 1982 a nombra 
señor Leo Tromp como hefe di ICA 
te na aña 1995, na momento cu e 
tambe a baha cu pensioen. Despues 
ICA a keda bou di maneho di señor 
Evelino Fingal, hefe interino, te na 
aña 1998. 


Servicio Cultural na Aruba 


Trayectoria di 40 aña 


Bureau Cultuur en Opvoeding 
(1962-1985) 
Desde 25 di juni 1962 Gobierno 
Central di Antia Hulandes, pa medio 
di un decreto Gubernamental, 
a institui un departamento bou 
di e nomber Bureau Cultuur en 
Opvoeding na Corsou. A encarga 
e departamento aki cu tur loke 
Gobierno Central tabatin di haci 
encuanto asunto di cultura, desaroyo 
di comunidad, asunto religioso, 
desaroyo educativo (basta esaki 
no tabata tarea di Departamento 
di Enseñansa) y cuido husticial 
hubenil. Na aña 1963 Minister di 
Enseñansa, Trafico, Transporte, 
Cultura 
y 
Educacion, 
señor 


Ernesto O. Petronia (d.f.m.), a 
bin cu e idea pa na Aruba tambe 
institui un departamento similar 
y señor Hubert ‘Lio’ Booi (d.f.m.) 
a keda encarga cu maneho di 
e departamento aki, situa riba 
Postkantoor. Esaki a keda concretisa 
na juli 1963 y e meta principal tabata 
pa promove cultura den tur aspecto 
na Aruba y pa profila cultura den un 
forma amplio. Aunke cu Gobierno 
Insular a institui un departamento 
nobo di cultura na aña 1978, esta 
Instituto di Cultura Aruba (ICA), 
e Oficina di Cultura y Educacion 
a keda funciona banda di ICA te 
na aña 1985. Na momento cu tur 
oficina y departamento di Gobierno 
Central di Antia Hulandes a pasa pa 
pais Aruba. 

Na 1998 Gobierno a nombra un 
management team pa reorganisa 
ICA y na januari 2001 a disolve 
e team, na momento cu a nombra 
un hefe nobo, señor Frank Croes. 
E maneho cu señor Croes a hiba 
tabata enfoca riba: conservacion 
di tradicion cultural, fomenta 
un participacion maximo di tur 
esnan envolvi den desaroyo y 
implementacion di e maneho 
cultural 
di 
Gobierno. 
Esta, 


promove cultura propio, stimula 
desaroyo constante di expresion 
cultural y percura pa tin un balance 
efectivo entre e expresionnan 
cultural, proyecta cultura Arubano 
den exterior y integracion di 
inmigrante den cultura Arubano 
(Reiziger, G. (2003), Instituto di 
Cultura 1978-2003). Esaki a forma 
parti di e maneho di Minister di 
Labor, Cultura y Deporte, señor 
Ramon Lee, cu a keda implementa 
desde 2001 y cu ICA a ehecuta te 
prome di december 2007. 


Departamento di Cultura Aruba 
(2007-2018) 
For di cuminsamento e maneho 
cultural 
na 
Aruba 
a 
conoce 


cambio constante pa loke ta trata 
su stipulacion y desaroyo pa 
motibo di diferencia di vision y 
maneho di diferente gobernante. 
Transformacion di Instituto di 
Cultura den un departamento di 
cultura nobo tabatin su rais den 
un Cumbre Nacional Cultural cu 
a tuma luga na aña 2002. 
E participantenan a trece un 
preocupacion clave padilanti, esta 
e falta di un maneho cultural bon 
defini cu por fungi na bienestar di 
desaroyo cultural na Aruba. Basa 
riba e necesidad aki, na december 
2004 Minister di Cultura, señor 
Ramon Lee, a encarga señora 
Ruby Eckmeyer pa skirbi un 
maneho di cultura pa Aruba y pa 
yuda reorganisa ICA. Na aña 2006 
Gobierno a aproba e prome plan 
nacional pa un Maneho Integral 
di Cultura. Dia 1 di december 
2007 a institui Directie Cultuur 
oficialmente na luga di ICA y a 
nombra señora Ruby Eckmeyer 
como directora. Departamento 
di Cultura Aruba (DCA) tin como 
meta pa conscientisa pueblo di 
Aruba riba e papel importante cu 
expresion cultural y diversidad 
cultural ta hunga como elemento 
esencial den desaroyo di un pais. 


E vision di DCA ta basa riba e 
Maneho Integral di Cultura di 
pais Aruba, aproba na aña 2006, y 
ta tambe dirigi riba investigacion 
y documentacion di e herencia 
cultural di nos pais. DCA, bou 
di 
auspicio 
di 
Ministerio 
di 


Cultura, ta e instancia cu tin cu 
percura pa implementacion di 
un maneho cultural na Aruba. A 
organisa un Cumbre Nacional 
di Cultura dia 23 di juni 2014. 
Prome cu e cumbre a organisa 
diferente tanda di consulta cu e 
gremionan cultural. Den cuadro 
di esaki a trece diesdos punto di 
atencion pa maneho di cultura 
di pais Aruba dilanti: educacion 
cultural y di arte, documentacion y 
digitalisacion, calendario cultural 
anual, medio financiero y empresa 
cultural, contemplacion cultural, 
cooperacion, 
profesionalismo, 


engrandecemento di e balor y 
reconocemento di arte y cultura, e 
artistanan hoben Arubano, turismo 
riba tereno di arte y cultura, ley- 
y reglanan y media, radio, tv, 
internet etc. 


E publicacion aki ta netamente 
pa yega na dos meta importante 
cu ta tanto e reconocemento di 
educacion den arte y cultura, 
como tambe documentacion y 
digitalisacion di herencia cultural 
di nos pais. Di e forma aki ta 
desea pa duna informacion tocante 
e personanan cu grandemente 
a aporta na arte y cultura en 
general di nos pais. Ta esencial 
pa stimula conocemento y interes 
pa arte y cultura den comunidad 
y pa conscientisa comunidad cu 
esaki mester tin plataforma pa 
acercamento di pueblo, pa medio 
di entre otro museo y teatro. 
Bou direccion di director señor 
Siegfried Dumfries desde 2012, 
a 
scoge 
pa 
un 
acercamento 


integral di e maneho di DCA. E 
acercamento aki ta basa riba e idea 
cu trahando hunto y apreciando 
nos propio forsa y talento, lo logra 
cooperacion 
interdepartamental 


y 
tambe 
pa 
expone 
Aruba 


internacionalmente. Esaki lo haci 
posibel cu Aruba por bira un forsa 
grandi, aunke e ta un isla chikito. 


Vilmio Wester 


Lider di Investigacion 
Herencia Cultural 
Departamento di Cultura Aruba 


Reconocimento di balor cultural den seno di Gobierno 


ta conduci na institucion di un servicio cultural 
cu obhetivo cla pa engrandece conscientisacion 


riba e rikesanan cultural di nos pais. 

Despues di a traha na un banco 
como tenedor di buki (boekhouder), 
Lio 
a 
bira 
hefe 
suplente 
di 


Oficina di Turismo y di Arubaanse 
Voorlichtingsdienst (AVD). Na aña 
1963 el a bira hefe di Oficina di 
Cultura y Educacion y for di 1978 te 
su pensioen na 1980 el a traha como 
hefe di Instituto di Cultura. E tabata 
entre otro cofundado di Arubaanse 
Kunstkring y miembro di Sociedad 
Bolivariana. Tambe Lio tabata hunga 
comedia y skirbi obra teatral, poesia 
y storia. Su creatividad den arte 
semper a keda resalta, mirando su 
talento como pintor autodidactico. 
Un talento cu e no a wanta pa su 
mes, pero a comparti cu diferente 
alumno den su lesnan di pintura. 
Como cosmopolito y bon conocedo 
autodidactico 
di 
idioma, 
entre 


otro di e idioma Ruso, semper el a 
keda cu hopi atencion pa e cultura 
Arubano y amor pa Papiamento. 


Hubert Booi tabata hopi activo 
cu Papiamento. El a duna curso di 
Papiamento y e tabata duna charla 
na radio y television tocante idioma 
y cultura, manera den e programa 
‘Nos Tera’. Tambe Hubert Booi 
a forma parti di e comision di 
ortografia ‘Daantje y Maduro’. Na 
Aruba, e isla cu a adopta Lio cu hopi 
amor, e tabata famoso como poeta di 
obra na Papiamento. Entre otro el a 
skirbi letra pa composicion pa Padu 
Lampe y letra pa himno di Boneiro. 
Den mesun rosea mester enfatisa cu 
Lio a compila un parti di e texto di 
Himno di Aruba. 


Algun di su obranan literario ta ‘E 
Perla di Caribe’, un obra teatral 
musical di 1955, ‘Golgotha’, un 
drama religioso skirbi na 1967, 
e antologia di poesia y prosa 
‘Muchila’ cu a keda publica na 1969 
y tambe su otro obra musical, skirbi 
den e mesun aña ey cu ta ‘Amor di 
Kibaima’. Den diferente antologia 
tin obra di Hubert Booi: ‘Di Nos’ 
di Pierre Lauffer (1971), ‘Cosecha 
Arubano’ (1983), De Navelstreng van 
Mijn Taal di Anton Claassen (1992), 
‘Pa Saka Kara’ (1998) y den ‘Isla di 
Mi’ di Frank Williams (2000). 


Hubert O. Booi 


E Flamingo Arubano 


T 


a hopi importante pa 
comparti conocemento 
necesario den un forma 
organisa, pa yuda cultiva 
y educa e habitantenan 
di Aruba riba tereno 


cultural. Banda di prepara y duna 
informacion, tambe ta importante 
pa promove interes di nos hendenan 
pa expresion cultural di un pais den 
desaroyo. Esaki ta semper e lema 
y conviccion di Hubert ‘Lio’ Booi 
(d.f.m.), kende a nace na Boneiro dia 
25 di juli 1919, pero a haci Aruba su 
pais desde e edad hoben di 18 aña, 
te pa bira un gran promotor di bida 
cultural y di Papiamento. 

Tin dos aspecto cu semper ta 
resalta den su obranan. E prome ta 
cu Lio Booi ta un gran promotor di 
Papiamento cu un amor grandi pa 
Papiamento. E di dos ta e forma cu 
e ta skirbi e ritmo adagio. Un ritmo 
di adagio cu ta fluha den otro, ta 
manera esun di Juan Castellanos 
di siglo 16 (Cola Debrot 1985: 
206). E critico Arubano Henry 
Habibe 
ta 
menciona 
e 
uzo 


magistral di idioma y musicalidad 
di e poemanan. Tambe e humor 
y desaroyo di tension den e 
storianan. E poema ‘E ultimo 
Caribe’ el a categorisa como 
‘literatura indjanista’, ya cu den 
su romanticismo y nacionalismo, 
tin un identificacion personal cu e 
Indjan (Watapana 1970: 4-7). 


Den ‘Coleccion Ito Tromp’ na 
Biblioteca Nacional Aruba (BNA) 
por haya parti di su trabou den 
forma di grabacion y manuscrito 
di storia. Un coleccion cu ta 
resultado di entre otro entrevista 
hunto cu Ito Tromp cu hende di 
edad halto, cu ta forma un fuente 
valioso di nos historia oral. 


Lio 
a 
ricibi 
diferente 


reconocimento pa su contribucion 
cultural valioso. Pa loke ta trata e 
idioma Papiamento y literatura, el a 
ricibi e premio ‘Cadushi di Cristal’ 
(1999). Na aña 2003 Instituto di 
Cultura Aruba a nombra e patio di 
Instituto di Cultura ‘Plaza Hubert 
O. ‘Lio’ Booi’ como aprecio 
y reconocimento pa su trabou 
amplio riba tereno cultural. Cu 
ayudo financiero di Charuba na aña 
2006 a publica un antologia di su 
obranan cu diferente texto nunca 
antes publica, esta ‘E Flamingo di 
Aruba’. Como ex-hefe di Instituto 
di Cultura, Hubert Booi ta di 
opinion cu mester tin suficiente 
personal y fondo disponibel pa por 
ehecuta diferente plan. 


Un 
meta 
importante 
tabata 


educacion y conservacion di cultura 
Arubano. Contacto y comprension 
cu medio di comunicacion ta 
importante pa logra educa e pueblo 
culturalmente. Den e desaroyo 
multicultural di awendia na nos 
isla, ta importante pa e Arubiano 
siña conoce su cultura y siña conoce 
cultura di otro pais, pa asina amplia 
su conocemento (entrevista cu G. 
Reiziger, 2002). Como ser humano 
un hende por haci bon uzo di su 
inteligencia pa desaroya y mehora 
su mes pa medio di cultura cu 
civilisacion y educacion. Asina por 
desaroya diferente facultad fisico 
(deporte), intelectual (estudio), 
moral (custumber di cordialidad), 
estetica (aprecio pa cos bunita y 
di bon gusto) y social (demostra 
cordialidad). Den su disertacion 
di 6 di october 2003 señor Hubert 
Booi a expresa claramente e 
importancia di ta bon prepara 
culturalmente pa e desaroyo di 
Aruba. 


Como pais den desaroyo mester 
percura pa prepara e habitantenan 
di Aruba cu tur conocemento 
cultural 
necesario. 
Asina 
por 


garantisa adelanto y progreso di 
nan pais y cu por ta riparabel tambe 
den bista di otro cu ta bin bishita 
Aruba of permanece na e pais aki. 
Aruba, un pais di un pueblo culto 
cu tin cultura na pecho. Esaki ta 
e filosofia cu Hubert ‘Lio’ Booi 
semper a inculca na e isla cu no 
solamente el a scoge pa haci su 
hogar y forma su famia, pero 
tambe cu tanto el a stima. 


Lio a toca piano, compone y 
pinta te na final. El a fayece dia 
20 di december 2014. El a laga un 
legado grandi atras como poeta, 
pintor, escritor y musico. 


Segun Hubert ‘Lio’ Booi, no ta nos curpa so mester di alimento! 
Como ser humano, nos ‘spirito’ tambe mester di alimento y energia! 


Mester fortifica nos mes cu conocemento specialmente di 


expresion y manifestacion cultural. 


Nos mester sigui cultiva nos mes pa hunto nos forma un pueblo culto, 


demostrando cariño, aprecio, amor y respet pa otro. 

Di aprendis pa un motor cultural di Aruba 
Marlene Lampe 


Cu e carisma di Hubert ‘Lio’ Booi, 
su hefe, no a tarda pa influencia 
Marlene den su trabou. Y tabata 
logico tambe, pasobra na 1978 
Instituto di Cultura tabata consisti 
di unicamente dos persona, esta un 
hefe y su asistente. 


Marlene ta corda su hefe cu hopi 
cariño, mirando cuanto esfuerso 
Lio Booi a haci pa guia e hoben 
den e trabou pa stimula actividad 
cultural na Aruba. E obhetivo tabata 
pa reenforsa e balornan aki cerca tur 
hende den comunidad. Nan prome 
oficina tabata chikito, ubica unda 
hospital bieu tabata situa. Tabatin 
un cashi, dos lessenaar y algun 
material. Marlene a cuminsa su 
trabou den e rango di schrijver, pero 
no a dura mucho cu e mes tabata 
tuma contacto cu artista local, 
artesano y actor, claro encurasha pa 
Lio Booi. “Lio tabata un tremendo 
hefe, e tabata un tremendo persona. 
E tabata guia mi henter ora.” E 
hoben tabata conoce musica tipico 
danki na su mayornan, pero tabata 
su hefe kende realmente a cera 
Marlene conoci cu tur e rikesa di 
talento cu tabatin na Aruba. “Y mi 
a capt’e”, Marlene ta corda. “Lio 
mes tabatin un cantidad di material 
acumula, pero despues mi mes a 
cuminsa tuma contacto cu tur e 


bandanan tipico y e otro artistanan.” 
Tabata den e temporada ey cu e 
team chikito di ICA a traha riba un 
actividad cu ainda ta den mente di 
hopi artesano local, cu ta Fiesta di 
Artesania. E actividad regular aki 
tabata tuma luga den Parke Alameda 
(dilanti di Centro di Husticia) y 
esaki tabata hopi bon bishita. “Tur 
esey nos tabata haci caba e tempo 
ey. Pues hopi di e actividadnan cu 
nos tin awe no ta nada nobo pa mi”, 
segun Marlene. Un di e motibonan 
grandi tras di exito di Fiesta di 
Artesania tabata, cu hende den e 
genero creativo tabata topa otro den 
un ambiente festivo. Tabatin hopi 
baile y goso y tabata un manera pa 
lanta e interes atrobe pa musica y 
banda tipico di Aruba cu un tempo 
practicamente a disparce for di 
bista publico. “Cu awendia hende 
ta mucho mas consciente di kico 
tur tin riba tereno folklorico, tipico 
y artesanal, ta entre otro danki na 
e actividad di Fiesta di Artesania”, 
Marlene ta bisa. Pero, e ‘Fiesta’ no 
tabata sosode riba su mes. Tabata e 
hoben y su hefe cu tabata hinca alma 
y curpa pa haci e evento un exito y 
esaki tabata nifica cu e mester a 
traha riba diasabra y diadomingo. 
Marlene tabata haciele tambe sin 
keha. “Anto sin auto, no! Mi tabatin 
mester di lift.” 


N 


a aña 1978 Aruba 
tabata meymey di un 
lucha 
ferviente 
pa 


su Status Aparte pa 
haya reconocimento 


como pais autonomo den Reino 
Hulandes. Tipico di un pais den 
buskeda di su mes ta, cu identidad 
cultural ta haya un balor mucho mas 
importante. Esaki tabata e intencion 
tambe tras di Instituto di Cultura 
Aruba (ICA), esta pa yuda stimula 
aprecio nacional pa nos balornan 
cultural. ICA a nace for di Bureau 
Cultuur en Opvoeding, institui na 
1963 pa Gobierno Central di Antia 
Hulandes. Gobierno Insular di 
Aruba a dicidi cu pa fortifica nos 
propio balornan cultural, Aruba mes 
mester por dirigi e proceso y a lanta 
ICA na 1978. 


Pa e hoben, cu apenas tabatin 18 
aña, su conscientisacion riba e 
importancia pa stimula, motiva y 
sostene actividad cultural no tabata 
asina 
grandi. 
Simplemente 
pa 


motibo cu, manera cualkier hoben 
contemporaneo, 
Marlene 
tabata 


mas interesa den aspecto di hoben 
di e tempo ey. E no por a pensa cu e 
tabatin un perspectiva di ta un di e 
pioneronan cu lo wanta nos cultura 
na halto, tanto den bon tempo como 
den mal tempo. 

Pa colmo sin cobra, pasobra e 
empleado publico hoben aki no 
tabata consciente e tempo ey, cu e 
tabatin derecho riba overtime. 
“Mi tabata haci mi trabou djis 
pasobra mi tabata gust’e. Mi ta 
corda cu Lio mes a skirbi un carta 
na Gobierno pa bisa nan pa sikiera 
corda pa bisa mi danki pa mi trabou 
cu Fiesta di Artesania.” Pa Marlene 
esaki tabata tempo di gloria di ICA, 
mirando e participacion masivo 
di comunidad. Awe e ta kere cu 
kisas lo ta bon pa bolbe cu festival 
publico asina, cu no solamente ta 
stimula artista local, pero ta crea 
un aprecio general pa locual ta 
capacidad cultural di nos pais. 


Riba nivel personal, Marlene a 
logra envolve henter su famia den 
e actividadnan di ICA. Su casa, awe 
difunto, tabata semper determina 
pa yuda Marlene cumpli cu su 
obligacionnan na e miho forma 
posibel, sin laga e famia un banda. 
Of miho dicho, e famia nunca a 
laga Marlene su so den su trabou. 
Si tin algo pa organisa, su casa, 
mama, tata y yiunan, tur tabata uni 
pa yuda. 


Banda di e actividadnan di festival 
popular, Marlene tabata traha 
hunto cu Amy Lasten y Jhon 
Freddy Montoya cu actividad 
teatral pa mucha. Hunto tabata 
converti John F. Kennedy School 
den un escenario unda hoben 
tabata bini hunto pa expresa nan 
mes pa medio di drama. “Pero 
e luga a cay den otro, a cuminsa 
horta den dje y nos no tabatin un 
luga mas. Mi ta haya hopi falta 
cu nos no ta ofrece drama mas na 
hoben, pasobra mescos cu baile y 
musica, por crea grupo di teatro 
den bario y organisa competencia 
entre e scolnan. Ey e amor y e 
competencia ta cuminsa. Esey 
falta pa bin ainda, competencia 
den baile, drama y musica entre 
hobennan.” 


Awendia no tin ni Fiesta di 
Artesania ni Watapana Festival 
mas. Sinembargo tur diamars 
den Fort Zoutman tin e Bon Bini 
Festival cu ta un actividad turistico 
hopi popular. Marlene su encargo 
tabata pa funciona como stage 
manager di e evento aki desde aña 
2004 te cu aña 2010. 
Manera semper tabata su pasion, 
tur siman e ta conoce hende nobo 
y ta haya contacto estrecho cu 
artista local. 


Si antes no tabatin un aprecio 
pa produccion artistico tipico, e 
tendencia nobo ta pa purba capta 
mas di e esencia tipico di nos isla 
y comparti esaki cu turista. Y den 
e desaroyo aki, ICA hunto cu 
Marlene y su actividadnan a duna 
un contribucion grandi. Danki na 
e exito di e prome actividadnan di 
ICA, mas y mas hende a cuminsa 
ripara e importancia di e identidad 
cultural aki. Y Marlene ta convenci 
cu danki na Lio Booi, e tambe por 
a duna un contribucion na un 
conscientisacion mas profundo 
riba locual nos pais tin na cultura. 


Marlene a traha cu diferente 
hefe despues cu Lio Booi a bay 
cu pensioen. El a traha cu hefe 
interino Juchi Croes, hefe di 
ICA Leonardo ‘Leo’ Tromp, 
hefe interino Evelino Fingal, 
management team bou maneho di 
minister Lily Beke-Martinez, hefe 
di ICA Frank Croes, director di 
DCA Ruby Eckmeyer, director 
interino Jan van der Straten, 
management team bou maneho 
di minister Michelle Hooyboer- 
Winklaar y cu e director actual 
Siegfried Dumfries. 


Na december 2007 ICA a bira 
Departamento di Cultura Aruba 
(DCA) y Marlene a haya e funcion 
di coordinador di proyecto den 
Seccion 
di 
Implementacion. 


Den e ultimo 7 añanan a apunta 
Marlene pa coordina e evento 
escolar cultural di Dia di San Juan 
‘Dera Gay’ pa scol preparatorio y 
basico. Tambe conhuntamente cu 
su otro coleganan di Seccion di 
Implementacion e ta trahando cu 
e hobennan di e.o. Arte di Palabra, 
Gang di Arte y Contacto Cultural. 
Ademas e ta yuda diferente Non- 
Governmental 
Organizations 


(NGO’s). Na 2018 Marlene a bira 
miembro di Comision Celebracion 
Dia Nacional (CCDN). Semper e 
tabata yuda CCDN, pero awor e ta 
traha mas activo den e actividadnan 
nacional. Marlene su expresion 
usual ta: “Unda cu tin actividad 
cultural, Marlene Lampe t’ey, no 
pasobra ta mi obligacion, sino 
simplemente mi ta gusta y stima 
nos rikesa cultural.” Por ultimo 
Marlene ta pidi pa engrandece nos 
cultura y folklore. 


E miho manera pa siña aprecia cultura ta cu tutela y 


bou guia di un di e grandinan di Aruba cu semper a pone 


nos tradicion musical y artistico na prome luga. 


Esaki tabata e caso pa Marlene Lopez-Lampe, kende como hoben 


a haya e oportunidad unico pa asisti e legendario 


Hubert ‘Lio’ Booi (d.f.m.) na Instituto di Cultura (ICA). 

Ademas cu el a forma parti di un trio 
femenino, Bernadina a acompaña 
varios grupo y cantante di Corsou 
y Boneiro. E famoso cantante y 
compositor, Rudy Plaate, a graba su 
prome cancion ‘Mala Suerte’. Ainda 
e cancionnan di Bernadina ta resona 
na Aruba y Antia Hulandes. Cu e 
Grupo Maya na Bogotá, Colombia, 
Bernadina a graba e canticanan ‘Ta 
Carnaval 25’ y ‘RaRaRa’. 


Su afinidad artistico a keda reforsa 
na momento cu el a conoce su 
casa, Cecil Growell (d.f.m.). Dia 
30 di october 1965 Bernadina a 
drenta enlace matrimonial cu un di 
e grandinan di e banda legendario 
di 
Aruba, 
esta 
Sensacion 
del 


Caribe. Cecil tambe tabata conoci 
tanto na Aruba como na e otro 
paisnan manera Venezuela, Santo 
Domingo, Colombia, Boneiro y 
Corsou. Bernadina tabatin un papel 
importante den e exito di Cecil y e 
grupo pa medio di su gran talento 
pa compone cantica, cu a haciele un 
di e compositornan fiho di Sensacion 
del Caribe. 


E mesun aña cu el a casa, Bernadina 
a bira director di e grupo di 
aguinaldo di mucha ‘Estrella di 
Oro’. E aña ey e grupo di mucha 
aki a bay cu e premio di miho 
propaganda na Radio Kelkboom. 
Despues ‘Estrella di Oro’ a bira un 
gaita cu tabata consisti di hende 
muhe so. Ademas cu el a dirigi e 
gaita, Bernadina tabata toca cuarta 
tambe. Su ruman Mariana tambe 
tabata domina e instrumento aki, 
mientras Maria Thiel-Kock y Lucia 
Thiel tabata toca wiri, Irena Kock y 
Rubia Maduro tabata toca tambu. 
Olga Geerman tabata encarga cu 
e furucu. E grupo a keda hunto te 
1967. Despues Bernadina a uni na 
un otro gaita, ‘Amistad’, cu despues 
a bira Grupo Folklore. Nan tabata 
duna show na diferente hotel aki na 
Aruba. Na 1989 Bernadina a forma 
parti di Grupo Catachi y for di 1993 
te 2009 el a forma parti di e grupo di 
tambu ‘Sodo y Cuero’. 


Bernadina Growell 


Mama di Cultura di Aruba 


N 


o ta tur pais tin e 
honor 
di 
tin 
un 


‘Mama di Cultura’. 
Aki na Aruba nos pais 
si tabata bendiciona 


cu un ‘Mama di Folklore y Cultura’, 
señora Bernadina Growell (d.f.m.). 
Un dama Arubano cu a gana respet 
como actriz, cantante, compositor, 
maestra di musica y conocedo di 
nos cultura. Ademas e tabata un bon 
coki y gusta traha cos dushi crioyo. 
Bernadina Growell-Kock a nace 
dia 27 di februari 1939 y ta yiu di 
Fransisco y Bonaventura Kock- 
Geerman. E famia tabatin 7 yiu, 4 
mucha muhe y 3 mucha homber. 


Bernadina 
su 
bida 
artistico 
a 


cuminsa ora cu e tabatin 12 aña, 
actuando y cantando na scol. For di 
chikito caba e tabata canta den coro 
di misa. Su prome salida publico 
como artista a sosode tempo cu e 
tabatin 17 aña, hunto cu su ruman 
Mariana Kock. Nan a canta cu 
‘Trio Brasil’. Despues, hunto cu 
Lucrecia Stamper, nan a forma Trio 
Las Campiranas. Nan canticanan ta 
zona te dia di awe, specialmente ‘Un 
Soño’ cu a keda graba pa gruponan 
musical di Aruba y di Colombia. 

Na misa Bernadina a dirigi su 
mesun koor. Pero e bida artistico 
publico tabata atra’e mas. Canta 
y presenta tabata simplemente 
parti di su bida. Como cantante 
el a sigui presenta cu diferente 
grupo musical na Aruba, incluso 
cu mariachi. Tambe el a presenta 
cu conhunto cu tabata participa na 
diferente festival, manera Festival 
di Tumba y Festival di Calypso. Su 
prome tumba tabata ‘Galiña den 
Carnaval’, cu a marca paso den 
temporada di carnaval. Bernadina 
a conkista e titulo di ‘Cantante 
Popular’ na varios ocasion. Y e 
banda Sensacion del Caribe di su 
casa semper a acompañ’e den 
Festival di Tumba y di Calypso. 
Como un di e compositornan pa 
Sensacion del Caribe, Bernadina 
a compone diferente tumba y 
calypso pa varios cantante cu tabata 
participa na e festivalnan durante e 
periodo di carnaval. Sinembargo, 
su participacion na carnaval no 
tabata limita na composicion so. 
Bernadina a probecha cualkier 
oportunidad pa baila den carnaval 
y comparti su talento di entretene, 
cantando 
riba 
truck 
durante 


parada. 


Bernadina lo no tabata Bernadina, 
si e mes lo no a uni su mes na un 
organisacion carnavalesco. Nuebe 
aña el a forma parti di e Comite di 
Carnaval di Brazil. Su contribucion 
na musica carnavalesco a keda 
corona ora a dedica Festival di 
Tumba 1984 na su persona. 


Aruba no a keda sin ripara 
e 
contribucion 
constante 
di 


Bernadina Growell na e rikesa 
cultural di nos pais. Pa e motibo 
aki a dedica diferente homenahe 
y 
festival 
na 
su 
persona. 


Bernadina Growell entre otro 
a keda homenahea cu e Premio 
Compositor 
Mas 
Destaca 
di 


revista ‘Amistad’, cantante popular 
Premio Galeria Moderna, artista 
den International Artist Event 2004 
y Premio Oro Aruba. Semper a 
considera Bernadina como un 
artista di curason, ya cu e no a laga 
ningun oportunidad pasa pa sea 
canta of presenta. Unda e yega, sea 
na Aruba of den exterior, e tabata 
cla pa canta cu cualkier grupo. Pa 
Bernadina Growell mes tin tres 
momento den su bida cu mas tabata 
yen’e cu alegria. E prome tabata su 
condecoracion dia 15 di april 1997 
como Ridder der zesde Graad, lid in 
de Orde van Oranje Nassau. 


E di dos ta dia cu el a ricibi su 
transplante di riñon pa cua e tabata 
sumamente agradecido na Dios. 
Esaki a tuma luga net dia 18 di 
maart 2000. E otro reconocimento 
tabata dia 10 di maart 2001 cu 
minister Lily Beke-Martinez a 
reconoc’e como ‘Mama di Folklore 
y Cultura di Aruba’. 


Bernadina 
tabata 
un 
persona 


hopi apasiona cu su talentonan. 
Te aña 2008 el a participa den 
diferente obra teatral cu e nomber 
La dama de mil cara. Motibo di 
esaki tabata pasobra e tabatin 
un habilidad impresionante di 
cambia di personahe masha lihe 
riba escenario. Tanten cu su salud 
tabata permitie e tabata participa 
tambe na hopi evento cultural. 
Bernadina tabata considera esaki 
como un bendicion. Semper su 
pensamento tabata: “Bo mester 
ta agradecido cu e don cu bo tin 
y percura pa semper bo ta cla pa 
yuda otro y pa sea un ehempel 
positivo pa otro.” Bernadina tabata 
hopi orguyoso cu e titulo di ‘Mama 
di Folklore y Cultura’. 


Y semper el a dedica su bida 
representando nos cultura cu 
placer y dedicacion te dia cu el 
a fayece dia 22 di januari 2009. 
Bernadina semper tabata bisti su 
trahe di ‘saya cu djeki’ cu e mes 
tabata cose, ora e tabata bishita 
un evento publico como ‘Mama 
di Cultura’. Bernadina tabata y lo 
sigui ta un ehempel pa nos tur. 
Aunke e no ta aki cu nos mas, su 
pasion pa cultura, musica y teatro 
a convertiele den un orguyo pa 
nos pais. Ta dificil pa reemplasa 
un hende manera Bernadina cu 
tanto talento y carisma. Despues 
di fayecimento di Bernadina un 
grupo di amigo y famia a forma 
un comision na aña 2011 y a haci 
diferente trabou pa conserva cas 
di Bernadina. Meta di esaki ta pa 
expone logro, trofeo, plakkaat, 
vestuario y articulonan di Bernadina 
den su cas, pa un y tur por pasa 
admira. Na 2015 e comision a bira 
Fundacion Bernadina Growell y 
nan a transforma cas di Bernadina 
Growell den un museo. 


Su mensahe tabata: 


“Stima bo cultura. Aprecia bo tradicion. 


Duna balor na bo folklore. 


Cultura di un pueblo ta rikesa y grandesa di nos pais Aruba.” 

Tempo cu Rufo Wever tabatin 12 
aña, ya e por a toca piano. El a siña 
su mes toca saxofon, guitara, cuarta, 
clarinet y otro instrumentonan 
ritmico. Tambe e tabata tuma curso 
di solfeo di un Instituto di New York 
pa engrandece su conocemento 
di musica. Tempo cu Rufo tabatin 
15 aña el a lanta e orkesta musical 
Melody Band hunto cu su amigonan 
Tom Lampe (violin), Wewe Croes 
(violin), Boysie Lampe (violin), Twai 
Croes (trompet), Clemente Lacle 
(drum) y e mes tabata toca piano. 
Na 1935 e famoso compositor y 
cantante Argentino, Carlos Gardel, 
a bishita Aruba y Rufo a haya e 
oportunidad pa actua hunto cu ne. 
Inspira pa Gardel, Rufo a lanta e aña 
ey su grupo di tango Los Trovadores 
Tropicales hunto cu su amigonan 
Clemente Lacle (cantante) y e 
guitaristanan 
Harold 
Hopmans, 


Carlos Booi, Jan Croes y Shemmi 
Coronel. E conhunto aki tabata e 
prome grupo musical di Aruba cu 
a toca na un radio na Corsou, esta 
Radio Curom. 


Aña 1935 tabata un aña hopi 
significativo pa historia musical di 
Aruba, na momento cu Rufo Wever 
a compone na edad di 18 aña su 
prome wals Arubanita. 


E composicion aki ta inicio di e era di 
composicionnan Arubano moderno. 
E cancion aki a bira asina conoci y 
gusta, cu te awe e ta sigui ta un di e 
composicionnan mas toca y graba den 
historia musical di Aruba. Arubanita 
alabes tabata e prome wals Arubano- 
Antiano cu un miembro di Cas Real, 
Reina Juliana, a baila. Despues di su 
prome composicion a sigui un sin 
fin di composicionnan refina y cu un 
sabor picante. Entre otro su segundo 
wals Encantadora (den tres parti) y 
e famoso wals compleho ‘Annette’, 
dedica na su mama. E wals ‘Aruba’, 
bunita y elegante, ta representa e gran 
dignidad di e pueblo di Aruba. E wals 
Antillenhuis el a dedica na su gran amigo 
minister Arubano Wim F.M. Lampe 
(d.f.m.). Varios di su composicionnan 
ta combina melancolia y alegria di un 
manera unico. 


Rufo su amor pa su isla ta obvio, 
ora ripara cuanto biaha el a uza 
e nomber Aruba den titulo di su 
obranan: Arubanita, ‘Aruba’, ‘Aruba 
Dushi Tera’, Aruba Tierra Bonita, 
Mambo de Aruba, ‘Mi Aruba Stima’. 


Rufo Wever 


Compositor, musico y pionero di musica Arubano 


E 


pareha Leonila Maria 
Annette Lampe Babijn 
y Civilus Marcial Wever 
Everts, tabata bin di 
famianan acomoda di 


Playa. Civilus Wever tabata un 
contratista, constructor di edificio, 
di barco y ebanista. E primogenito 
di e matrimonio aki ta e conocido 
musico Rufo Wever, kende a nace 
na Wilhelminastraat 33. Su tata 
Civilus tabata gusta musica y tabata 
toca clarinet y cuarta. 
Net prome cu Rufo Wever a 
cumpli 6 aña, el a haya un sinfonia 
di boca regalo. Den un par di dia 
el a sorprende su famia tocando un 
cantica cu tabata na moda e tempo 
ey. Sin ningun ayudo el a logra di 
toca e cancion riba e sinfonia. Rufo 
su tata a keda masha impresiona y 
entusiasma. Pa e motibo aki tambe 
el a cumpra un piano y contrata 
e conocido maestra di musica di 
Corsou, Henriette Elize ‘Shon 
Shishi’ Rodriguez-Timmer (1877- 
1947), pa duna Rufo les di piano. 
Shon Shishi a cuminsa na siña Rufo 
conocemento di musica en general. 
Manera cu Rufo a haya e piano e 
mes tabata practica riba dje. 

Tambe el a compone algun obra 
hunto cu su amigo Padu Lampe, 
entre otro e tumba ‘Chanita’ cu 
letra di Hubert Booi (d.f.m.); e 
inmortal calypso ‘Carnaval’ di aña 
1955 cu a bira famoso cu e cantante 
Edwin Zichem y naturalmente e 
himno nacional di Aruba ‘Aruba 
Dushi Tera’ componi na 1953. 
Coro Vivons en Chantant a biaha pa 
Caracas pa graba ‘Himno di Aruba’ 
bou direccion di Rufo Odor hunto 
cu e orkesta di Don Anibal Abreu 
di Venezuela. Esaki ta e version 
oficial cu a uza pa mas di 30 aña 
na actonan protocolar na Aruba. 
Eilandgebied Aruba e tempo ey a 
paga pa e grabacion. 


Compone tabata algo facil pa Rufo 
Wever y asina el a crea un total di 
mas of menos 450 composicion. 
Di cual alrededor di 150 ta 
composicion completo pa piano 
of orkesta y 300 ta composicion 
y areglo pa cah’i orgel. E calidad 
di Rufo su composicionnan ta di 
nivel halto. Su composicionnan ta 
inclui wals, tumba, bolero, zamba, 
mambo, porro, merengue, danza, 
mazurka, polka y calypso. Rufo 
Wever tabata un musico completo. 


Esaki tabata encera cu ademas di 
ta compositor y areglista, e tabata 
toca diferente instrumento musical 
manera saxofon, acordeon, piano, 
guitara, cuarta y clarinet. Semper 
Rufo tabatin un of otro melodia 
den su cabes. Den un entrevista 
na 1968, riba e pregunta: Di tur su 
composicionnan cual ta su faborito? 
Rufo a contesta mesora: “E wals 
Encantadora!”. Banda di su propio 
composicionnan, Rufo tabata e 
persona cu e tempo ey a documenta 
alrededor 
di 
50 
composicion 


folklorico di Aruba, entre otro e 
musica di Dande y e tumba Dalia. 


Na 1941 den un accidente di 
trafico, Rufo a perde su brasa 
robes. Apesar di e tragedia aki 
den su bida, el a supera esaki y el a 
keda compone y toca piano cu un 
brasa artificial cu e mes a diseña y 
cu a wordo traha p’e na Alemania. 
Despues di tempo Rufo tabata di 
opinion cu esaki tabata pisa hopi 
pa e por a toca piano cu ne y e 
mes a traha un otro na Aruba mes, 
uzando cuero di tasnan di scol. 


Na edad di 21 aña Rufo a cuminsa 
cu e trabou di claba cilinder pa cah’i 
orgel. Aruba conoce awendia mas 
di 100 aña di Musica di Cah’i Orgel, 
pero Rufo tabata e prome persona 
cu a cuminsa claba e cilindernan 
di cah’i orgel na Aruba y el a haci 
esaki pa 33 aña. Anteriormente e 
cilindernan tabata bay Corsou pa 
claba. E habilidad aki a duna Rufo 
Wever un luga special den historia 
di musica folklorico di Aruba. Pa 
e composicionnan cu Rufo a skirbi 
pa caha di orgel el a uza e nomber 
artistico ‘A.N. Tillano’. 


Apesar cu Rufo su salud tabata bay 
atras, toch su fayecimento dia 30 di 
december 1977, a consecuencia di 
un pulmonia, tabata inespera. Rufo 
a laga atras un herencia cultural 
grandi pa musiconan di presente 
y futuro. Despues di mas di 100 
aña di su fecha natalicio y mas di 
40 aña despues di su fayecimento, 
Rufo Wever su musica ta keda 
un parti integral di e mundo 
musical y cultural di su pais Aruba. 
Honradamente e scol di musica di 
Aruba ta carga su nomber: ‘Scol di 
Musica Rufo Wever’. 


Algun 
di 
Rufo 
Wever 
su 


composicionnan ta: 
Wals: 
Arubanita, 
Encantadora, 


Llorando, Mis Penas, Padu Del 
Caribe, Glenda y Herbert, Flamingo 
Room, Aruba, Pensando en ti, Emelina, 
Dulce, Pensamiento, Preciosa, Bonita, 
Palomita, Biba Pascu,Violeta,Trupial, 
Chuchubi, 
Solo 
solo, 
Bandolero, 


Antillenhuis, Annette, El libertador, 
Suavidad, Belinda. 
Tumba: Paranderos, Awa blauw, 
Tienda nobo, Den steef, Bam 
zoya, Compa Nanzi, Sucu dushi, 
Giambo bieuw, Ta m’a bula e 
waya, Ring Ring, Coba poz, Mi 
Oloshi, Mes ora, Pan Cayente, 
Aruba Tierra Bonita, Tumba pa 
Gozar, Sabrosita, Calientito, Bitter 
bai, Pikitin pikitin. 
Bolero: Te quiero, Algun día seré 
feliz, Gracias Amigo. 
Zamba: ‘Boom, boom, boom’. 
Mambo: Mambo de Aruba. 
Porro: Marinero. 
Merengue: Nenita bonita, Merengue 
popular, Wega bala, Galiña, Me gusta 
mas, Pura candela, Kibra Hacha, 
Caliente. 
Mazurka: 
Revuelta, 
Alegria, 


Curaçao. 
Polka: Fiesta, Gasta Dek, Gozando. 
Calypso: Carnaval 
(cu Padu Lampe), Pimienta. 
Danza: Danza. 


Despues di mas di 100 aña di su fecha natalicio 


y mas di 40 aña despues di su fayecimento, 


Rufo Wever su musica ta keda un parti integral 
di e mundo musical y cultural di su pais Aruba. 

ELINCO. Sinembargo, su talento 
profesional tambe ta mes diverso cu 
su talento artistico. Asina tambe, Padu 
Lampe a traha como representante di 
Antilliaanse Luchtvaart Maatschappij 
(ALM) na Aruba, cu tabata su ultimo 
trabou. Despues el a bay cu pensioen 
na aña 1980. Den su tempo liber e 
artista stima aki a dedica na musica, 
pintamento y literatura. 
Como compositor Padu tin mas o 
menos 500 composicion musical riba 
su nomber. Hubert Booi (d.f.m.) 
tabata skirbi texto pa cancion pa e 
grupo hubenil De Trupialen y Padu 
tabata traha melodia pa e cancionnan 
aki y tambe pa varios texto pa otro 
musiconan. Pa conserva y promove 
ritmo y melodia tipico di Aruba, manera 
wals, danza, mazurka y tumba, Padu y 
Rufo Wever a cuminsa cu grabacion y 
produccion di disco 78 revolutions per 
minute (RPM), destina pa e mercado 
di Antia Hulandes (1949-1956). Un 
di e grabacionnan ta e cancion ‘Aruba 
Dushi Tera’, componi na 1952 pa 
Padu y Rufo, pa expresa e amor y 
pa lanta e sentimento patriotico na 
Aruba. E grabacion a tuma luga den 
studio di Radio Kelkboom na 1954. 
Padu a toca piano y De Trupialen a 
canta bou direccion di frère Alexius. 
Hubert ‘Lio’ Booi a contribui den 
composicion di e couplet final ‘Cu 
Dios por guia y conserva...’ Padu a 
compone e parti cu ta rindi homenahe 
na e cordialidad y e amor pa libertad 


di nos pueblo. ‘Aruba Dushi Tera’ a 
bira oficialmente e Himno di Aruba 
dia 16 di maart 1976. E cantica preferi 
di Padu mes ta ‘Abo So’, un cancion 
inspira pa amor cu palabra bunita y 
hopi profundo, dedica na Daisy cu el 
a stima hopi. 


E prome longplay (LP) cu Padu a 
graba ta Round trip with Padú del 
Caribe, graba na Corsou cu Thomas 
Henriquez. Pa e exito di su LP Padú 
del Caribe en Venezuela, graba na 
aña 1960, el a ricibi e Premio Piano 
de Oro. Despues Padu a graba 10 
LP mas na Venezuela durante dies 
aña. Su prome Compact Disc (CD), 
titula ‘Recuerdonan Stima’ a sali 
riba mercado na 1993. Pa e CD aki 
Padu a ricibi Den Ambiente Awards y 
tambe na aña 1993 un plakkaat cu un 
CD y Cassette di Oro di ‘Zona Bon 
Records’. Despues a sigui grabacion 
di 6 CD mas. Su ultimo CD The 
Best of Padu del Caribe cu 24 hits di 
su diferente disconan a aparece riba 
mercado na 2018. 


Desde inicio di planta di television, 
Telearuba na 1963 y pa tres aña sigui, 
Padu a duna oportunidad na talento 
local den su programa ‘Padú del Caribe 
y su show’. Na numeroso ocasion, 
boluntariamente Padu a representa 
Aruba manera un embahador di nos 
cultura y pa promove nos turismo. 


Juan ChabayaLampe 


Tata di Cultura di Aruba 


J 


uan 
Chabaya 
Lampe, 


miho conoci como ‘Padu 
del Caribe’, a nace dia 26 
di april 1920 na Aruba. El 
a haya e nomber di cariño 
‘Padu’ di su padushi y e 
nomber artistico ‘Padu 


del Caribe’ durante un grabacion di 
disco na Venezuela. 


Padu a lanta den un famia musical. 
Su tata Harry Lampe, tabata pianista 
y tabata toca cu partitura. Hunto cu 
su rumannan, tata di Padu a forma 
un grupo musical den cual nan tabata 
toca piano, fluit, violin, cuarta y wiri. 
Na edad di 10 aña Padu a dedica su 
tempo na mandolin, clarinet, cuarta y 
piano y el a desaroya basta habilidad. 
Piano a bira su instrumento preferi. 
Despues cu el a scucha Rufo Wever 
(d.f.m.) toca, Padu a keda inspira pa 
sigui cu piano. Cu tempo el a desaroya 
su propio ritmo y estilo. Na un edad 
hoben di 16 aña, Padu a cuminsa 
duna presentacion na publico. E 
hoben pianista y compositor semper 
a considera Rufo Wever su gran 
inspiracion pa su desaroyo musical. 
Na aña 1946 Padu a casa cu Daisy 
Croes (d.f.m.) y di e matrimonio ey a 
nace su yiu Vivian Lampe. Nan tin dos 
nieto Ervin y Carmen Sonia Anaya. 
Padu a traha na varios empresa, entre 
otro pa un ship chandler den un tienda 
specialisa den material di construccion 
y den un negoshi di electricidad 

Por 
menciona 
presentacion 
na 


NBC-television, New York, Seattle 
y Miami na Merca, tambe na 
Cuba, 
Puerto 
Rico, 
Republica 


Dominicana, 
Jamaica, 
Haiti, 


Colombia, 
Venezuela, 
Corsou, 


Boneiro y na Hulanda pa e.o. Aruba 
Dag y den e inolvidabel ‘Concierto 
di Siglo’ na 1996, organisa pa Ido 
Yanes di Biblioteca Nacional Aruba. 


Padu ta un pintor talentoso. E mes 
a siña su mes pinta y el a ricibi hopi 
reconocimento pa su pinturanan. 
El a gana un medaya di brons pa su 
contribucion na arte mundial den e 
exposicion World’s Fair na New York 
(1939) cu su cuadra ‘Typical view of 
Aruba’. Su otro cuadra ‘Fruitmarket 
at the Seaside’ tambe a gana e premio 
regional den un otro exposicion di 
arte Caribense na New York (1955). 
Naturalesa di Aruba ta e inspiracion 
principal pa su pinturanan. Aunke tin 
parti di e bunitesa ta bay perdi den e 
desaroyo di Aruba, e parti positivo 
ta keda semper den profundo di su 
curason. Su cuadra preferi ta di su 
nieto cu ta surf cu un ola di lama 
grandi su tras. Padu tambe a yega 
di wak nos windsurfer Sarah Quita 
uza un tecnica impresionante den 
e olanan. Pa Padu esaki ta un bista 
masha bunita di naturalesa y un 
propaganda inmenso pa Aruba. 
Padu a pinta mas cu 300 cuadra y a 
participa den 14 exposicion. 


Riba tereno di filosofia y metafisica, 
Padu a skirbi tres buki. The 3rd 
Element (1960, 1999), Harmoniology 
(1967, 
1999 
y 
na 
2018 
na 


Papiamento) y ‘Ciencia Acercando e 
Mundo Espiritual?’ (1986, 1999). Su 
buki preferi ta e ultimo. Segun Padu, 
si un hende biba un bida di acuerdo 
cu e leynan cosmico di su Creador, 
e por biba un bida feliz y contento 
pa resto di su bida. Su inspiracion 
pa skirbi buki un biaha mas tabata 
e amor hopi profundo pa su señora 
Daisy. 
Pa su contribucion valioso riba tereno 
cultural, Padu Lampe a ricibi varios 
premio y condecoracion. Banda di 
e premionan pa su contribucion na 
e mundo di farandula, Padu a haya 
e condecoracion como Ridder in de 
Orde van Oranje-Nassau (1972) di su 
Mahestad Reina Juliana, Caballero en 
la Orden de Andres Bello Segunda Clase 
di Gobierno Venezolano (1975) y 
e Zilveren Anjer di Prins Bernhard 
Cultuurfonds, 
cu 
ta 
un 
honor 


Hulandes halto riba tereno cultural 
(1986). Na aña 2000 Padu a haya e 
condecoracion Officier in de Orde van 
Oranje-Nassau di su Mahestad Reina 
Beatrix. 
Tambe el a haya e reconocimento pa 
Distinguished Services Rendered to the 
Community di Kiwanis Club of Aruba 
(1966), Paul Harris Fellow di Rotary Club of 
Aruba (1991), un homenahe di Dhaddy 
Brokke den Golden Tulip Hotel (1991) 


y e homenahe ‘Di Nos pa Padu’ den 
Cas di Cultura (2000). Sinembargo, 
e reconocimento mas grandi pa 
Padu tabata na 2001, ora el a haya 
e nombracion oficial como ‘Tata 
di Cultura di Aruba’ di minister 
Lily Beke-Martinez. Na aña 2004 
Padu a haya e Premio Mara de Oro 
Internacional na Venezuela. Na 2006 
grupo cultural De Trupialen a dun’e 
un homenahe y el a haya un luga 
riba nan ‘Muraya di Fama’. Na 2007 
e centro comercial ‘Paseo Herencia’ 
a inaugura nan ‘Plaza Padu’ y tambe 
e corant Bon Dia Aruba a extende 
Padu e ‘Shon Shoco’ Lifetime 
Achievement Award. Riba 18 di maart 
2009, Gobierno di Aruba a duna 
Padu un homenahe den e magno 
exposicion y manifestacion cultural 
‘Pa keda Corda’ y na october 2009 
Universidad del Zulia na Maracaibo a 
otorga Padu e titulo Doctor Honoris 
Causa. Na 2010 Caribbean Mercantile 
Bank a present’e e ‘Leon di Oro’. Na 
2014 Aruba Business Awards a premia 
Padu cu e Culture Icon of the Century. 
Riba 17 di maart 2017 Gobierno di 
Aruba a honra Padu cu un plaza den 
centro di Oranjestad cu ta carga su 
nomber, esta ‘Plaza Padu’. Tambe 
Aruba Scholarship Foundation a yega 
di otorga beca cu a carga e nomber 
Padu Scholarship. 
Cu e desaroyo di turismo despues cu 
LAGO a cera, a bin cambio drastico 
riba varios tereno. 


Padu ta di opinion cu e cambionan 
ta masha positivo, ya cu Aruba a 
bay fuertemente dilanti riba tereno 
di turismo. Tin turista cu tin binti, 
hasta trinta aña, ta bishita Aruba. 
Nan conoce e cambionan cu ta algo 
hopi positivo y ta un propaganda 
enorme pa Aruba. Folklore semper 
ta hopi importante; e ta promove nos 
identidad y nos cultura. Nos mester 
laga otro conoc’e y cuid’e bon. 


Ta e deseo di Padu Lampe pa 
nos hobennan di awendia tin mas 
aprecio y respet pa nan mayornan y 
pa nan percura pa un bon relacion 
cu nan mayornan. Di e forma aki 
e mayornan por guia nan riba un 
caminda bon y positivo. Esaki ta 
importante pa e hobennan no cay 
den caminda robes di rebeldia, 
podise cu uzo di droga y consumo 
di alcohol. Padu ta urgi e hobennan 
pa tene bon cuenta cu e deseo di 
nan mayornan pa sigui un caminda 
positivo y bon durante henter nan 
bida. “Keda positivo, si tin hende ta 
pensa otro ta nan cuenta. Nos tur cu 
ta na Aruba, tin cu keda positivo bou 
di tur circunstancia. Positivismo!” Y 
no tin duda cu e actitud positivo aki 
semper a traha pa Padu un fuente 
inagotabel di energia creativo, cu 
ta haci Padu realmente e ‘Tata di 
Cultura di Aruba’ hopi aprecia y 
semper stima. 


Un baluarte di nos cultura cu a desaroya 


su propio estilo riba tereno musical, 


tanto como pianista, compositor, pintor y escritor, 
logrando asina admiracion local y internacional. 

Papiamento ta e idioma materno 
di mayoria di e pueblo di Aruba, 
Boneiro y Corsou. Nos idioma ta 
locual indudablemente ta distingui 
nos di tur otro pueblo. E ta un factor 
unificador hopi importante. 


Papiamento, un di e asina yama 
idiomanan di contacto of crioyo, 
a evoluciona den un situacion di 
diferente 
influencia 
linguistico 


desde mas o menos aña 1650. E 
colonisadonan a menosprecia e 
idiomanan di e pueblonan colonisa, 
a trata nan como lenga inferior 
y nan kier a elimina nan. Na e 
islanan Aruba, Boneiro y Corsou, 
gobierno colonial a introduci e 
idioma Europeo di ‘madre patria’, 
Hulandes, como e unico idioma 
di enseñansa y asina e pensamento 
a crece cu e idioma Europeo ta 
garantisa un miho futuro. P’esey 
hopi hende ainda tin un actitud 
dualistico: di un banda ta papia di ‘nos 
dushi Papiamento’, di otro banda 
ta pensa cu nos dushi Papiamento 
no ta adecuado pa drenta scol, pa 
desaroyo di nos muchanan. 


Nan a tuma e actitud negativo di e 
colonisado y a stroba Papiamento 
di haya un funcion importante den 
comunidad. Pero pocopoco nos 
pueblo ta bin ripara cu bringando 
Papiamento nos ta bringa nos 
propio desaroyo. 
Segun criterio linguistico, Papiamento 
ta un idioma den su propio derecho y 
no cualkier cos sin regla. Papiamento 
tin su propio sistema di zonido, 
su propio vocabulario, su propio 
gramatica y su propio ortografia 
oficial. 


Despues cu pueblo di Aruba a lucha 
pa su derecho di autodeterminacion, 
dia 1 di januari 1986 Aruba a haya 
su Status Aparte, kiermen cu el a 
bira un pais nobo y autonomo den 
Reino Hulandes. Den e contexto aki 
a surgi tambe un rebalorisacion di e 
cultura local y di Papiamento como 
idioma nacional. Pues na aña 1976, 
den e mesun aña cu Aruba a haya 
su Himno y Bandera, Gobierno a 
aproba e ortografia di Papiamento 
di Aruba pa medio di un decreto 
gubernamental. E ortografia tin 
un revision cu a keda cla na 2009 
y dia prome di november 2018 
Parlamento di Aruba a aproba e 
revision menciona. 


Papiamento 


15 aña nos Idioma Oficial 


D 


ia 21 di mei 2003 
Parlamento di Aruba a 
aproba e ley cu a haci 
Papiamento 
idioma 


oficial 
di 
Aruba 


banda di Hulandes. 
A proclama aña 2018 


como Aña di Papiamento. Asina 
henter Aruba a celebra e di tres 
lustro di Papiamento como idioma 
oficial. Algo mas di celebra ta e echo 
cu Departamento di Cultura Aruba 
a cumpli cuarenta aña di existencia 
den Aña di Papiamento. Pa celebra 
esaki Departamento di Cultura kier 
a publica un buki na Papiamento 
como muestra di aprecio, respet 
y amor pa nos idioma oficial, 
Papiamento, esta idioma materno di 
mayoria di nos hendenan y esencial 
pa cultura di Aruba. 


Nos 
imagen 
di 
mundo, 
nos 


experiencia di realidad, nos norma- 
y balornan, tur nos ta transferi entre 
otro pa medio di idioma. Idioma no 
ta un instrumento neutral. Idioma pa 
hopi di nos ta hancra profundamente 
den nos ser. Sentido di pertenencia 
ta hopi importante den un sociedad. 
Ta e idioma cu nos ta papia pa gran 
parti ta determina cu cua cultura of 
grupo nos ta sinti nos mes conecta y 
na cua nacion nos ta sinti cu nos ta 
pertenece. 

Den añanan setenta, durante e 
lucha pa Status Aparte, un proceso 
di emancipacion y di rebalorisacion 
social-cultural a cuminsa den tur 
sector di sociedad, entre otro 
den prensa, den e servicionan 
di 
gobierno, 
den 
parlamento 


(Eilandsraad), den enseñansa y den 
expresion cultural. E proceso aki a 
culmina dia 21 di mei 2003 ora a 
oficialisa Papiamento, muestra di 
nos identidad. 


Den e 15 añanan cu Papiamento ta 
idioma oficial nos ta mira cu ta uz’e 
den tur sorto di publicacion: den 
medio di comunicacion manera 
radio, television y internet, den 
revista, obra literario, publicacion 
academico, den tur documento 
gubernamental 
y 
oficial. 
Por 


uz’e pa huramenta. E ta den 
enseñansa. Un iniciativa valioso di 
Departamento di Enseñansa ta e 
pagina web www.papiamento.aw 
cu ta fuente di informacion pa un 
y tur, tambe pa hubentud escolar. 


Tin tayer, curso, estudio (e.o. pa bira 
docente di Papiamento) y material 
di estudio pa tur hende cu ta 
traha den medio di comunicacion, 
publicidad, fundacion, entre otro 
pa relacionista publico, funcionario 
publico y corector. 


Den enseñansa special ta uza 
Papiamento 
como 
idioma 
di 


instruccion y esaki ta tuma luga 
exitosamente. 
Na 
Educacion 


Profesional 
Basico 
(EPB) 


Papiamento ta materia di enseñansa 
y 
idioma 
di 
instruccion, 
na 


Educacion Profesional Intermedio 
(EPI) e ta un materia di examen 
obligatorio (pa Administratieve y 
Secretariële Richting) y na MAVO, 
HAVO y VWO Papiamento ta un 
materia di examen cu escogencia 
liber. Desde 2004 a introduci 
Papiamento como materia (vak) na 
scol secundario. Den renobacion di 
enseñansa a introduci Papiamento 
como materia di examen na HAVO 
na 2016 y esnan cu a pasa e examen 
exitosamente, si sigui cu VWO, 
por a pasa examen di Papiamento 
pa VWO na 2018. Pa e motibo aki 
actualmente tin un demanda grandi 
pa docente di nivel di Master den 
Papiamento. 


Migracion 
y 
globalisacion 
ta 


influencia e situacion di idioma na 
Aruba. Actualmente casi 70% di 
poblacion di Aruba tin Papiamento 
como idioma cu ta papia na cas 
(CBS, Censo 2010). Como cu 
idioma ta asina importante pa 
unifica y distingui nos mes, no 
ta nada straño cu tin asina hopi 
critica ora cu uza hopi palabra 
Spaño, 
Hulandes 
y 
Ingles 


innecesariamente den Papiamento. 
Como 
cu 
ainda 
Papiamento 


no tin e luga den enseñansa 
manera mester ta, como idioma 
di instruccion y como materia 
importante, otro idioma manera 
Ingles cu ta tur caminda riba cable 
y internet tin un influencia fuerte 
riba 
principalmente 
hubentud. 


Esey ta pone hopi hende, cientifico 
tambe, pensa cu Papiamento ta 
core e peliger di disparce na fabor 
di Ingles. 
Un cos ta sigur, ta keda na nos 
pa cuida y proteha Papiamento. 
Mester percura pa e keda dinamico 
y bira un idioma rico cu hopi 
literatura, buki di consulta, buki 
cientifico y cu un posicion fuerte 
den enseñansa y den comunidad. 


Papiamento ta un di e asina yama 
idiomanan crioyo mas studia pa 
linguista. Papiamento ta un di 
e poco idiomanan cu no a hala 
un banda pa idioma di e pais 
colonisado. Contra tur opresion 
Papiamento a desaroya di lenga 
papia pa lenga skirbi, pa idioma 
cultural di uzo general y tambe 
pa idioma oficial. Como pueblo 
orguyoso di su cultura nos mester 
duna nos idioma oficial y nacional 
Papiamento e balor cu e merece. 


Den sentido general ta considera idioma 


como e medio unificador di mas importante di un cultura. 
Idioma ta carga tur pensamento y experiencia humano, 


cultura y di identidad. Idioma ta transferi cultura. 

E grupo aki tabata e prome y unico 
cu te awo a obtene e diploma di 
Corector di Papiamento. 
E personanan aki tin como tarea 
pa revisa y traduci tur documento 
oficial den idioma Papiamento 
den nan funcion den e diferente 
departamentonan 
gubernamental. 


Di e forma aki gobierno por aplica y 
cumpli cu e Ley di Oficialisacion di 
Papiamento. Despues cu e curso aki 
a termina, señor Mario Dijkhoff a 
continua y a duna un curso adicional 
di gramatica historico na algun 
corector. 


Na aña 2003, pa prome biaha, GCP 
a organisa un actividad relaciona 
cu Dia Internacional di Lenga 
Materno. E meta tabata pa promove 
y stimula bon uzo di Papiamento. A 
tene e actividad aki na Fort Zoutman 
y dr. Lydia Emerencia a fungi como 
Maestra di Ceremonia. 
mr. Lily Marval a duna un disertacion 
na nomber di GCP y dr. Joyce 
Pereira tabata e orado principal. 


Tambe señor Lio Booi (d.f.m.) a 
declama un poesia dedica na nos 
idioma Papiamento, acompaña pa 
musica di Ivan Jansen. Señor Jhon 
Freddy Montoya y su grupo tambe 
a presenta un obra teatral. Desde e 
aña ey, conhuntamente cu un of otro 
instancia of fundacion y cu sosten di 
Departamento di Cultura Aruba, 
GCP a organisa diferente actividad 
y proyecto literario, sea riba Dia 
Internacional di Idioma Materno of 
Dia Mundial di Poema. 


Na aña 2005 GCP a organisa 
un competencia di storia cortico 
y a traha un buki di e 10 miho 
storianan y a publica nan den e 
obra titula ‘E lenga a los’. Na aña 
2006 GCP a presenta nan logo cu 
ta un diseño di señor Frank Croes, 
e tempo ey hefe di Instituto di 
Cultura. 


Grupo Corector di Papiamento 


15 aña ta promove bon uzo di Papiamento 


G 


rupo 
Corector 
di 


Papiamento 
(GCP) 


ta 
un 
grupo 
di 


empleado publico cu 
na aña 2002 a termina 
e estudio di Corector 
di 
Papiamento 
cu 


exito. Na aña 2001, 
Gobierno di Aruba a 


organisa e curso aki cu e obhetivo 
pa prepara pa introduccion di 
e 
Ordenansa 
di 
Oficialisacion 


di Idioma di Aruba, cu lo haci 
Papiamento e idioma oficial banda 
di Hulandes. Dia 21 di mei 2003 e 
Ley aki a keda aproba y introduci. 
E Magistrado Linguistico, señor 
Ramon 
Todd 
Dandaré 
hunto 


cu drs. Pedro Velásquez y drs. 
Mario Dijkhoff (d.f.m.), tabata e 
docentenan encarga pa duna e curso 
cu tabata na nivel di Enseñansa 
Profesional Superior (HBO). E 
curso intensivo aki tabata consisti 
di entre otro ortografia; gramatica 
(morfologia y sintaxis); traduccion y 
analisis di texto; habilidad di idioma 
y idioma den contacto. Un total di 
mas of menos 90 empleado publico 
a inicia cu e curso y na final 33 
persona a termin’e cu exito. 

Na aña 2007 GCP a compila, 
cu 
hopi 
dedicacion, 
algun 


obra literario riba e topico di 
Papiamento di diferente poeta 
Arubano y a publica esakinan den 
e obra ‘Habri bo hala hancho’. Na 
aña 2009 GCP a dicidi di duna 
sosten completo na e competencia 
di ‘Arte di Palabra’ bou auspicio 
di 
Departamento 
di 
Cultura 


(DCA), hunto cu docentenan di 
Papiamento y Departamento di 
Enseñansa. Asina a logra cu Aruba, 
pa prome biaha a participa cu dos 
hoben na e competencia di Arte di 
Palabra-ABC, cu a tuma luga na 
Corsou entre alumnonan di scol 
secundario di Aruba, Boneiro y 
Corsou. Ademas GCP a publica 
e storia-, poesia- y haikunan di 
e ganadonan di ‘Arte di Palabra 
2009’. 


Na aña 2010 GCP a organisa un 
anochi di charla y debate na unda 
e preguntanan tabata basa riba e 
tema ‘Papiamento den enseñansa 
y bou comunidad’. Di e evento 
aki a traha un carta y un video cu 
tur e ponencianan y contestanan 
y a manda esaki pa Parlamento di 
Aruba. Asina GCP tambe a trata na 
conscientisa Parlamento di Aruba 
pa trata e Ley di Ortografia di 
Papiamento revisa mas pronto cu ta 
posibel. E dia ey tambe a presenta, 
cu 
cooperacion 
financiero 
di 


Departamento di Cultura, e buki 
‘Mi Papiamento’. Durante e mesun 
aña aki GCP a acerca señor Frank 
Croes pa pinta tanto e logo di Arte 
di Palabra Aruba como esun di 
Arte di Palabra ABC. A entrega 
esaki como regalo na e Comision 
Organisado di Corsou y te dia di 
awe tanto Aruba como Corsou ta 
uza e logonan aki. 


Na 2011 GCP a organisa, cu 
cooperacion 
di 
Departamento 


di Enseñansa y Departamento 
di Cultura, un wega di palabra 
bou e nomber ‘Djis pensa…na 
Papiamento’. 


Motibo di esaki tabata cu mayoria 
biaha hopi hende ta pensa prome 
den un otro idioma, pa despues 
expresa nan mes den idioma 
Papiamento. E aña ey tambe GCP 
a saca atrobe, cu cooperacion di 
Departamento di Cultura, e buki 
di poesia ‘Sentimento’. 
Den total GCP a logra publica 
9 buki cu sosten y contribucion 
financiero 
di 
entre 
otro 


Departamento di Cultura, otro 
instancia of cu propio fondo. GCP 
ta reparti nan completamente gratis 
durante nan organisacion di evento 
literario. Tambe GCP ta percura 
pa manda e publicacionnan aki pa 
Biblioteca Nacional Aruba, pa scol 
y comunidad, segun peticion. 


Desde cuminsamento caba GCP, 
activamente, a forma parti di 
diferente comision, instancia of 
fundacion, cu ta traha riba proyecto 
y actividad relaciona cu nos idioma 
Papiamento. GCP mes a organisa 
diferente otro evento manera 
‘Dictado 
Nacional’, 
‘Arte 
di 


Palabra 60+’ y ‘Seso Sport’. 


Tambe nan a fungi den directiva 
di ‘Fundacion Lanta Papiamento’ 
y te ainda nan ta forma parti di 
‘Comision Arte di Palabra’. Na 
december 2017 e grupo aki a 
celebra cu 15 aña prome nan a 
ricibi nan diploma di Corector 
di Papiamento y constantemente 
nan ta coopera cu entre otro 
Departamento di Cultura. Tambe 
nan ta brinda e sosten y apoyo 
necesario den cualkier revision y 
traduccion di Papiamento. 


Pa aña 2019 e meta principal di 
GCP ta, pa formalisa y cambia 
e status di e grupo den un 
fundacion y pa organisa un curso 
pa eleva nan conocemento. Asina 
e corectornan por keda na altura 
di e ultimo desaroyonan pa loke 
ta trata e Ley di Ortografia di 
Papiamento cu Parlamento di 
Aruba, unanimamente, a aproba 
dia 1 di november 2018. 


Grupo Corector di Papiamento riba propio iniciativa 


of conhuntamente cu un of otro instancia of fundacion, 


ta sostene of yuda organisa diferente actividad of proyecto 


riba tereno literario y/of di Papiamento. 

Sinembargo, oficialisacion di un 
idioma so no kiermen nada en 
realidad, si e aceptacion no t’ey y 
si ta sigui trata e idioma concerni 
como di rango inferior of, pio ainda, 
como algo sin balor. 


P’esey 
Fundacion 
Lanta 


Papiamento (FLP) a keda lansa dia 
22 di mei 2009 cu e meta primordial 
di conscientisa pueblo di Aruba 
tocante Papiamento, idioma oficial 
y idioma nacional di Aruba y idioma 
materno di e gran mayoria di e 
poblacion di Aruba. Su statutonan 
a keda oficialmente firma dia 21 di 
februari 2010. Importante ta e echo 
cu no ta solamente docente y/of 
linguista ta miembro di directiva, 
sino tambe persona di otro sector. 
Dia 25 di februari 2012 Fundacion 
Lanta 
Papiamento, 
Fundashon 


Akademia Papiamentu (Boneiro), 
Fundashon 
Alsa 
Papiamentu 


(Corsou) y Fundashon SPLIKA 
(Hulanda) a constitui Plataforma 
Union di Papiamento. E plataforma 
aki tin como meta salvaguardia, 
consolida, fortifica y engrandece 
Papiamento cu ta nos simbolo di 
identificacion social-cultural. 


Nos a ripara cu e trabou di duna 
informacion 
na 
pueblo 
y 
di 


conscientisa nos hendenan mester 
ta algo continuo. Fundacion Lanta 
Papiamento (FLP) ta boga pa 
cambio di acercamento, posicion y 
maneho relaciona cu Papiamento y 
ta traha pa logra esey. 


Concretamente e metanan di FLP 
ta encera: 
- Mehoracion y desaroyo di e 
status 
di 
idioma 
Papiamento, 


tanto 
nacionalmente 
como 


internacionalmente; 
- Ampliacion y profundisacion 
di conocemento di tur aspecto di 
Papiamento; 
- Conscientisacion di nos pueblo di 
e balor di idioma Papiamento pa su 
propio desaroyo; 
- Desaroyo di un bon maneho y 
planificacion di idioma na bienestar 
di tur sector den comunidad, di 
gobierno y en especial, di enseñansa. 


FundacionLanta Papiamento 


Su meta y su actividadnan pa casi 10 aña 


D 


espues 
di 
hopi 


discusion 
durante 


hopi 
aña, 
porfin 


dia 21 di mei 2003 
Papiamento 
a 
bira 


lenga oficial di Aruba 
hunto cu Hulandes. 


E echo cu Papiamento, idioma 
materno di 70% di poblacion di 
Aruba y di dos idioma di tur otro 
habitante (CBS, Censo 2010), a 
keda reconoci como idioma oficial, 
tin un nificacion masha grandi 
mes pa e idioma como tal y pa nos 
pueblo. E idioma aki a sobrevivi 
300 aña di negligencia y opresion. 
Kier a elimin’e. A prohibie den 
scol: e alumno por a haya castigo 
si e maestro tend’e papia su 
propio idioma, Papiamento. Pero 
Papiamento a sobrevivi e maltrato 
ey y ta aworaki mas fuerte cu nunca. 
E ta un herencia sumamente valioso 
cu nos mester proteha, cultiva y 
pasa pa e generacionnan despues di 
nos. Papiamento ta cargado di nos 
historia y cultura, di nos pensamento 
y sintimento. Papiamento ta e 
conexion entre e miembronan di 
comunidad Arubiano y entre Aruba, 
Boneiro y Corsou. 

FLP ta purba logra esaki pa medio 
di investigacion di tur aspecto di 
idioma y pa medio di congreso, 
tayer, charla y publicacion. 
FLP ta organisa diferente sorto 
di evento pa duna informacion, 
pa discuti y pa duna posibilidad 
pa hende expresa nan mes. E 
actividadnan aki ta atrae grupo 
grandi y varia di hende. 
Importante pa logra e meta ey ta e 
eventonan den bario: e hendenan di 
bario ta acudi na gran cantidad. Ta 
remarcabel cu cada biaha ta mira 
cara nobo. E idea ta pa sigui cu mas 
frecuencia cu e actividadnan aki. E 
hendenan ta pidi pa nan, loke ta 
motivante. 


Te awor FLP a organisa un sin fin 
di actividad: charla, contamento 
di storia, declamacion di poesia, 
tayer di diferente topico relaciona 
cu Papiamento, les di Papiamento, 
dictado, conferencia y feria. E 
topiconan cu a bin dilanti ta 
hopi varia, entre otro historia 
di Papiamento, Papiamento den 
enseñansa, 
Scol 
Multilingual, 


oficialisacion 
di 
Papiamento, 


ortografia, literatura, sclavitud, 
gramatica. 


FLP ta sostene Departamento 
di Cultura y Grupo Corector di 
Papiamento den e organisacion 
di ‘Arte di Palabra’ pa hoben y pa 
adulto di 60+. Pa organisacion di e 
evento ‘Poeta di Patria’ tambe por 
conta cu e yudansa di FLP. 


Ta bon pa remarca cu FLP a 
homenahea diferente persona y 
instancia clave pa Papiamento. 
A nombra Hubert ‘Lio’ Booi 
(d.f.m.), 
Digna 
Laclé-Herrera, 


Ernesto Rosenstand (d.f.m.) y 
Ralph Yarzagaray (notario) como 
miembro honorario di FLP y a 
duna homenahe postumo na nos 
poeta Arubiano Federico Oduber 
y na e baluarte di Papiamento Titi 
Davelaar. A homenahea tambe 
Departamento di Enseñansa y 
Fundacion Bon Nochi Drumi 
Dushi pa nan trabou valioso. 
FLP a traha for di su lansamento 
estrechamente cu Departamento 
di Cultura Aruba, Grupo Corector 
di Papiamento, Departamento di 
Enseñansa, Biblioteca Nacional 
Aruba, 
Instituto 
Pedagogico 


Arubano y Fundacion Bon Nochi 
Drumi Dushi. 


Na 2014 FLP tabata anfitrion 
di e conferencia internacional 
combina di Society for Caribbean 
Linguistics (SCL), Society for 
Pidgin and Creole Linguistics 
(SPCL) y Associação dos Crioulos 
de Base Lexical. 


FLP ta orguyoso di e echo cu el a 
ricibi diferente premio. Na 2013 
FLP a ricibi e Premio ‘Tapushi 
Literario 2013’ di Fundacion 
Arte di Palabra di Corsou. E 
instancianan cu a nomina FLP pa 
e premio aki ta: Departamento di 
Cultura Aruba y Grupo Corector 
di Papiamento. FLP a ricibi e 
premio aki durante e final di Arte di 
Palabra na Corsou dia 23 di maart 
2013. Di Fundacion Bon Nochi 
Drumi Dushi FLP a ricibi na 2013 
un reconocimento relaciona cu 
su di cuater aña di existencia. Di 
Departamento di Cultura FLP a 
ricibi na aña 2013 Reconocimento 
Special Premio Nacional di Teatro 
pa organisacion exitoso di Festival 
di Conta Cuenta. 


FLP su afan ta pa sigui crece y 
profesionalisa mas y mas. Banda di 
e actividadnan aki ta trahando riba 
curso di Papiamento, competencia 
di lesamento y di skirbimento, 
publicacion 
di 
articulo 
of 


columna den corant, conferencia 
y investigacion riba tur aspecto 
di Papiamento. FLP ta sigui cu e 
trabounan na Aruba, hunto cu e 
colaboradonan di semper na Aruba, 
cu e fundacionnan ruman den 
Plataforma Union di Papiamento 
y tambe cu otro entidad oficial 
y no oficial. Fundacion Lanta 
Papiamento ta sigui lucha den 
foro local, nacional y internacional 
pa 
reconocemento 
oficial 
di 


Papiamento den Reino Hulandes. 


Nos tur, papiado di Papiamento, mester tin un conocemento amplio 


di nos idioma y mester ta consciente di su balor, 


pa por yud’e haya e luga cu e merece den tur elemento 


di nos sociedad, particularmente den nos enseñansa. 

Na aña 1953 e scol a bira un 
fundacion independiente, ora dia 
10 di september, riba insistencia di 
señor Born, a funda oficialmente 
Stichting Arubaanse Muziekschool. 
E fundacion a pone como meta pa 
promove musica en general y tur 
otro arte cu tin directamente algo 
di haber cu ne y pa particularmente 
duna enseñansa den e disciplinanan 
aki. Despues cu el a bira un 
fundacion, Scol di Musica a busca 
ayudo financiero pa cuminsa cu 
un seccion na Noord y Santa Cruz 
tambe. 


Señor Born a bandona Aruba na fin 
di aña 1955. Señor P.N.J. Treijtel 
a tuma temporalmente e encargo 
di e scol di musica. Na augustus 
1956 Arubaanse Muziekschool a 
haya su di dos director, señor Rien 
Hasselaar. Señor Hasselaar tabata 
mira como e tarea mas importante 
di Arubaanse Muziekschool pa 
ofrece enseñansa di musica na un 
y tur sin distincion, haciendo uzo 
di bon metodo. E scol mester ta un 
academia musical cu ta nifica hopi 
pa henter e poblacion di Aruba. 


Durante e añanan cu e tabata 
director, tabatin hopi grupo di canto. 
Señor Hasselaar y frère Alexius a bin 
cu e idea pa traha un buki cu cantica 
realmente Arubano y no traduci di 
Hulandes. A compila mas cu 150 
cantica, di cual a scoge 25 pa sali den 
e prome coleccion pa e scolnan na 
Aruba den transcurso di aña 1959. 
Señor Hasselaar a bandona Aruba 
na augustus 1960. Directiva di 
Arubaanse Muziekschool a nombra 
señor 
Treijtel 
como 
director 


suplente te dia e scol a haya un 
director nobo. Na augustus 1962 
Arubaanse Muziekschool a haya 
señor Alfons J. Seyler como director. 


E prome lesnan di A.V.M.O. 
(Algemeen 
Vormend 
Muziek 


Onderwijs) cu awendia yama A.M.V. 
(Algemene Muzikale Vorming) a 
cuminsa na september di aña 1963. 
Na fin di aña 1968 e scol a tuma 
den servicio un docente nobo pa 
A.M.V. den persona di señora 
Maybelline Croes, kende a tuma 
diferente districto na su encargo. 
Asina e muchanan na e.o. Noord, 
Santa Cruz y Paradera tambe por 
a sigui les di A.M.V. Na december 


Stichting Arubaanse Muziekschool 


Un poco di e historia di 65 aña 


U 


n discurso na april 
1949 di e presidente 
di Cultureel Centrum 
Aruba 
(CCA) 
di 


e tempo ey, señor 
Folkert 
Steenmeyer, 


na un di e emisoranan di Hilversum 
Hulanda a forma e inicio pa cuminsa 
cu un scol di musica na Aruba. 
Señor Steenmeyer a trece e tempo 
ey e falta di experto den dunamento 
di les di musica na Aruba dilanti. 
Señor Arie Louis Born, un musico 
y docente di piano, canto coral y 
teoria a reacciona mesora cu un 
carta na señor Steenmeyer y e 
resultado tabata historia. Scol di 
Musica a haya su prome director 
den persona di señor Born na juli 
1951. A cuminsa duna les di piano, 
fio, canto y teoria na cas di señor y 
señora Born na Mozartstraat 3 na 
Playa. Poco tempo despues a sigui 
cu les na San Nicolas y den Lago 
Colony. Un di e prome docentenan 
Arubiano e tempo ey tabata señora 
Rhoda Frigerio, kende a duna les di 
piano. 

1971 señor Seyler, e director desde 
1962, a bolbe Hulanda. E director 
nobo entrante 1972 tabata señor 
Sjoerd van der Meulen. 


Durante e periodo cu señor van 
der Meulen tabata director (1972- 
1974), Arubaanse Muziekschool 
a cuminsa cu les na Scol di Arte 
na San Nicolas (januari 1973). 
E siguiente director cu a guia e 
scol tabata señor Michiel de Jong. 
El a haci e trabou di director te 
cu juli 1977 ora cu Arubaanse 
Muziekschool a haya su prome 
director Arubano, señor Efraim 
Coutinho, kende tabata duna les di 
diferente instrumento di supla. Su 
lema tabata tambe pa trece e scol 
di musica mas cerca di e muchanan 
posibel, pues pa duna les den 
diferente bario. Na 1980 el a retira 
for di Arubaanse Muziekschool. 


Pa 
algun 
aña 
Arubaanse 


Muziekschool no tabatin director. 
Señor Irwin D. Provence, kende 
tabata den directiva di Arubaanse 
Muziekschool, a tuma encargo di 
e trabou di maneho te cu januari 
1988 ora directiva a nombr’e 
oficialmente como director. Señor 
Provence a tuma su retiro como 
director na augustus 1996. Su 
sucesor tabata señor Felix R. 
‘Chucho’ Hoek. 


Señor Hoek a cuminsa dirigi 
e scol cu diferente meta su 
dilanti e.o. drecha finansa di 
Arubaanse Muziekschool, drecha 
infrastructura di e facilidadnan 
unda e docentenan ta duna les, 
reemplasa 
instrumentonan, 


automatisa 
administracion, 


optimalisa servicio na cliente, traha 
riba un curiculo pa e scol, desaroya 
material local pa uza den les di 
musica, documenta musica local 
na diferente nivel pa uza banda di 
material cu ta aplica actualmente, 
drecha posicion huridico di e 
docentenan y construi un propio 
edificio. 


Cu celebracion di 45 aña di 


existencia, dia 10 di september 
1998, 
Stichting 
Arubaanse 


Muziekschool cu sumo honor 
y respet pa señor Rufo Wever 
(d.f.m.) a duna su scol e nomber 
‘Scol di Musica Rufo Wever’ 
(SdMRW). 


Na februari 2000 a cuminsa cu 
e preparacionnan pa yega na 
un curiculo di musica pa e scol. 
Despues di hopi aña cu a papia 
di bin cu un curiculo pa nos scol 
di musica, e soño a bira realidad 
na 2003. Dia 1 di september 
2003 a drenta un epoca nobo 
den enseñansa di musica na 
Scol di Musica Rufo Wever. Cu 
cooperacion di señora Annemarie 
Proveyer-Groot, 
directora 
di 


Departamento di Enseñansa y e 
docentenan di SdMRW, señora 
Tica Giel a traha e curiculo pa e 
prome dos añanan di estudio di 
A.M.V., les di canto y pa e lesnan 
di e instrumentonan di musica 
den cua ta duna les na e scol aki. 
Na 2009 SdMRW a introduci 
e curiculo pa su di shete aña di 
estudio supervisa pa señora Tica 
Giel. 


Hunto cu e director actual señor 


Chucho Hoek tur docente ta 
traha pa un futuro exitoso di Scol 
di Musica Rufo Wever. Falta 
mas pa realisa, entre otro un 
edificio propio. Cu pensamento 
positivo lo logra esaki sigur. Pa 
65 aña Arubaanse Muziekschool a 
contribui grandemente na cultura 
Arubano y a haya e sosten di su 
comunidad pa cumpli cu e mision 
di promove y alcansa excelencia. 
Arubaanse Muziekschool a bin ta 
duna un base solido den musica 
na su alumnonan y a aporta 
enormemente na formacion di bon 
musico durante tur e añanan. E 
exito di Arubaanse Muziekschool 
ta danki na pasenshi, cariño, 
dedicacion y amor di personal y 
docente cu a traha den transcurso 
di 65 aña. Den e siguiente 
añanan Arubaanse Muziekschool 
lo sigui forma un parti esencial 
den educacion musical di nos 
muchanan y formacion di nos 
futuro musiconan. 


Cultura musical di Aruba ta den marcha 


cu Scol di Musica Rufo Wever, 


un proceso di decadanan cu a yuda crea 


un fundeshi profesional di musico y musica pa nos pais. 

De Trupialen a dicidi, despues 
di a mira e impacto cu tabatin 
den comunidad, pa expande su 
actividadnan. E lidernan encarga cu 
e grupo, bou guia di frère Alexius, 
a cuminsa siña e muchanan toca 
instrumento musical y tambe pa 
nan hunga comedia. Poco tempo 
despues e coro tabatin su propio 
banda 
musical 
Los 
Elegantes. 


Ademas di comedia e muchanan 
a haya oportunidad pa profundisa 
nan mes den teatro, pero tambe den 
actuacion di obra di poppenkast, cu 
te awe ta activo y cu a bira masha 
famoso tanto pa mucha como hende 
grandi. 


E canto di e grupo a hala masha 
atencion, pero a trece tambe masha 
discusion, pasobra frère Alexius a 
tribi den añanan cincuenta pa canta 
canticanan na Papiamento. Prome 
biaha cu frère a laga canta cantica na 
Papiamento den publico tabata na 
ocasion di ‘Aña di La Reina’. Frère 
a haya masha hopi critica mes, pero 
tambe masha hopi elogio. 


E prome disco cu De Trupialen 
a graba tabata un composicion di 
Rufo Wever y Padu Lampe, ‘Aruba 
Dushi Tera’, e cancion cu awe, 
despues cu nan a modific’e, a bira 
nos Himno Nacional. 


Pasando den tur bario aki na Aruba, 
De Trupialen tabata trece canto, 
pero tambe hopi alegria, presentando 
y actuando e comedianan cu a bira 
asina famoso y popular, manera 
‘Scapin’, ‘Buchi’ y ‘Tenten Berom’. 
Ademas di comedia basa riba bida 
Arubano, De Trupialen a trece 
riba escenario rond Aruba, comedia 
musical manera Hans en Grietje, ‘E 
Corona di Shon Rey’, ‘E Triunfo 
di un Piscado’ y e famoso ‘Perla di 
Caribe’ cu no solamente a cosecha 
exito na Aruba, pero tambe a hala 
hopi atencion na Corsou y Boneiro. 
Hopi musico na Aruba por conta di 
nan propio experiencia musical den 
De Trupialen. 


Manera cultura tabata desaroya na 
Aruba, asina tambe tabata e caso cu 
e grupo hubenil popular aki. Grupo 
di gaita y sinfonia di boca a haci nan 
entrada na club. Na final di añanan 
sesenta festival di canto a cuminsa 
bin hopi na moda y De Trupialen 
no a keda ’tras. Tur e gruponan 
tabata organisa nan mesun festival. 


Di 1985 te 1991, durante e periodo 
cu actividad musical den club a para 
temporalmente, señor Bill Tromp 
a dicidi di cuminsa cu un grupo di 
poppenkast y tambe di comedia. 


De Trupialen 


Grupo Cultural Hubenil celebrando 65 aña 


T 


abata 
frère 
Alexius, 


kende 
a 
encurasha 


su 
coleganan 
frère 


Caspar, frère Paulino, 
frère Antonius y e otro 
frèrenan, pa lanta e 


grupo hubenil aki. Te ainda e grupo 
aki ta existi. Frère Alexius ademas 
tabata bon amigo cu artistanan hoben 
Arubiano, kendenan a mira cu bon 
wowo e posibilidad pa e frère stima 
aki forma un grupo di canto y musica, 
pa asina mantene e musica Arubano 
bibo. E amigonan aki tabata entre 
otro Padu Lampe, Hubert Booi 
(d.f.m.), Toti Arends (d.f.m.) y tambe 
Rufo Wever (d.f.m.). Despues di a 
experimenta un tempo cu e grupo 
hubenil, pocopoco De Trupialen a 
bin descubri su mes direccion, esta 
esun di un grupo cultural, cu ta dedica 
su mes na preserva y na mes momento 
promove y divulga e cultura Arubano. 
E prome idea tabata pa e grupo canta 
misa hunto cu e coro di e frèrenan, 
pero e acogida tabata asina grandi, cu 
poco tempo despues a cuminsa pidi e 
grupo pa canta na otro ceremonianan 
oficial tambe. Dos persona cu a yuda 
frère Alexius hopi e tempo ey cu 
cantica, tabata Pascuala Maduro y 
Lennie Coronel. 

Asina aki a logra mantene un di e 
actividadnan cultural mas popular 
di e club na bida. Pero tabata obvio 
si cu De Trupialen tabatin mester 
di sosten. Y esaki a bin tambe. Na 
1991 a habri e posibilidad pa genera 
miembro nobo y pa ta exacto dia 
27 di september, cu Lem Pieters 
como director musical y Mario 
Tromp como su asistente, De 
Trupialen a cuminsa atrobe cu 
les di canto. Y no a tarda mucho, 
pa un biaha mas e grupo hubenil 
aki gana curason di un generacion 
nobo di Arubiano. E grupo a 
produci su prome disco compacto 
‘Ora Ubao’ na 1998. Tabata 
remarcabel cu e padrinonan tabata 
den persona di no menos cu Padu 
Lampe y Hubert Booi, kendenan 
a yuda frère Alexius lanta e grupo 
35 aña prome. For di e momento 
ey De Trupialen a sigui su rumbo, 
grabando mas cantica, manera 
esunnan di Pasco ‘E Bon Nobo’, 
‘Ban Canta Gloria Hubila’ y un 
otro disco compacto di Pasco na 
2004 ‘Cerca e Niño Dios’. 
De Trupialen ademas a participa 
den grabacion di jingle pa 
television, den show di fin di 
aña na Cas di Cultura, durante 
presentacion di ‘Copa Rotativo 
Felipe Tromp’ y a presenta 
riba dianan nacional manera 


Dia di Betico y Dia di Himno y 
Bandera na Plaza Betico Croes. 
E grupo a tene su mesun show 
na 1996 den Fort Zoutman, 
meymey di un publico grandi. E 
reconocimento tabata multiple. 
Aruba a rindi honor na e ‘tata’ di 
De Trupialen, esta frère Alexius, 
pa medio di un caya dedica na su 
nomber. 


Na 1994 e grupo a ricibi e 
merito como ‘Grupo Musical 
di Aña’ pa International Artist 
Event, mientras cu alabes a keda 
galardona cu e Premio Den 
Ambiente Junior Award. Un aña 
despues De Trupialen a ricibi e 
Premio ‘Mo Tito y Rufo Wever’ 
y na 1998 a keda reconoci cu un 
plakkaat di merito di Telearuba. 
E mesun aña, e grupo hubenil a 
ricibi otro plakkaat di merito, e 
biaha aki di parti di Minister Lily 
Beke-Martinez. Como homenahe 
pa e contribucion inmenso di De 
Trupialen na e rikesa cultural 
di nos pais, a dedica e Festival di 
Canto di 18 di maart 2003 na e 
grupo hubenil aki, cu e aña ey a 
celebra su di 50 aniversario. Pero 
cu su 51 aña De Trupialen a keda 
briya y a ricibi e Premio ‘Coro 
Hubenil’ di aña 2004, otorga pa e 
radioemisora Canal 90. 


De Trupialen a sigui cu tempo y cu 
e mesun spirito fuerte di semper a 
produci un disco compacto dedica 
na 18 di maart, Dia di Himno y 
Bandera, titula ‘Nos Baranca’. 
Ademas a traha un videoclip cu 
a ilustra e pasonan enorme cu e 
grupo aki a tuma den tur su añanan 
di existencia. Apesar di e trabou 
pisa pa produci un disco compacto 
combina cu videoclip, a bolbe ripiti 
un esfuerso similar na 2007, cu 
produccion di e disco compacto/ 
DVD ‘Mi Tesoro’. Un biaha mas 
De Trupialen a briya cu canto y 
elegancia. Baile a bolbe haya su 
luga na club cu les bou direccion 
di Nico Luydens. Actividad social 
pa miembro ta tene e sentido di 
union hopi fuerte, cu ta bisto den 
e diferente eventonan manera 
wandelsterrit, 
caminata 
den 


naturalesa, cena di Pasco, actividad 
di carnaval, lectura y hopi mas. 


Den e 65 añanan di De Trupialen, 
nan a sa di haci hopi curason den 
tur skina di Aruba contento cu 
nan canto, comedia, musica y nan 
famoso poppenkast. Mester bisa cu 
nunca e lidernan di De Trupialen 
a purba di para e actividadnan 
progresivo di nos hubentud. 


Al contrario e lidernan tabata bay 
cu tempo y moda, pero semper 
cu nos propio cultura, norma- 
y balornan na prome luga. Pa 
e muchanan cu a lanta den De 
Trupialen, no tabata solamente un 
coro of banda musical, esaki tabata 
un centro di recreacion, un luga pa 
topa bo amigonan, un luga pa siña 
cos cu no por a siña otro caminda. 
Hopi a siña dirigi reunion, tuma 
decision na un manera ordena y 
responsabel y tambe siña kico ta 
puntualidad y disciplina, algo cu 
a bay perdi den nos comunidad. 
Hopi a haya e habilidad pa hiba 
discurso den publico y organisa 
actividad. E meta principal ta pa 
guia nos muchanan den nan tempo 
liber pa ta activo haciendo algo cu 
nan ta gusta, sea ta canta, baila of 
simplemente formando parti di 
un grupo cultural asina renombra 
manera De Trupialen. 


De Trupialen ta pa tur cu a forma 
parti di dje, un luga cu tin alegria. 
Un luga caminda a nace amistad pa 
resto di nan bida. Esey tabata y ta 
sigui ta De Trupialen. Un fuente 
di alegria, talento y crecemento di 
nos yiunan pa un bon futuro. 


Nan a haya nan nomber di e parha admira pa hopi hende, 


pa su elegancia y bunita canto. 


Y desde nan nacemento na 13 di januari 1953, 
nan ta biba den curason di mayoria Arubiano 


como representacion di e bunitesa di nos musica Arubano. 

Despues cu a resulta cu e militarnan 
Hulandes no tabatin e training y 
conocemento necesario pa pilotia 
un Spitfire, a deshaci di e idea aki. 
Sinembargo, a mantene e opcion 
pa cumpra Spitfires pa e aliadonan. 
Asina, dia 10 di augustus 1940 na 
London, a institui oficialmente e 
fondo cu e meta pa recauda fondo 
pa cumpra material di guera. Un 
di e firmantenan tabata Prins 
Bernhard y el a keda nombra como 
regente di e fondo. Pa su esfuerso 
y envolvimento e fondo a haya e 
nomber oficial di Prins Bernhard 
Fonds. Apesar cu e fondo a keda 
institui na London, su cede oficial 
tabata na Willemstad, Corsou. 
Aruba tambe, pa medio di colectnan, 
a contribui substancialmente na e 
fondo aki. Como reconocimento 
pa e ayudo na e fondo, a batisa un 
Spitfire cu e nomber ‘Aruba’. 


Despues di e guera mundial, ora 
cu bida a cuminsa normalisa na 
Hulanda, e pregunta a surgi kico 
lo ta e destino di e fondo Prins 
Bernhard Fonds, ya cu e fondo a 
cumpli cu su meta. A base di hopi 
reunion cu diferente organisacion 
cu tabata traha riba tereno cultural, 
a dicidi pa sigui cu e fondo, pero cu 
un meta cultural. E fondo original a 
keda aboli y dia 5 di november 1946 
oficialmente a institui Stichting 
Prins Bernhard Fonds cu e meta pa 
promove cultura na Hulanda den e 
sentido mas amplio di palabra. 


Na Antia Hulandes, di cual Aruba 
tabata forma parti, a surgi e idea pa 
bin cu un fondo similar cu esun di 
Hulanda, pues un fondo pa promove 
actividad cultural riba e diferente 
islanan di Antia Hulandes. A tene 


Prins Bernhard Cultuurfonds 


tichting Prins Bernhard 
Cultuurfonds Caribisch 
Gebied a cumpli 65 aña 
di existencia na 2018. Ta 
na su luga pa bay bek den 
tempo pa determina 
e ‘nacemento’ di un 


fondo cu ta contribui asina hopi 
na desaroyo cultural y artistico di 
Aruba y e otro islanan den Caribe 
Hulandes. 


Tabata durante Di Dos Guera 
Mundial, prome cu Hitler a invadi 
Hulanda, cu Reina Wilhelmina y su 
famia hunto cu gobierno di Hulanda 
a bay den exilio na Inglatera. Riba 
iniciativa di Prins Bernhard a 
institui un fundacion pa recauda 
fondo pa cumpra material di guera, 
specialmente Spitfires, pa e forsa 
militar Hulandes cu tabata staciona 
na London. 


S 


65 aña aportando na desaroyo cultural 

varios reunion cu e directiva di 
Stichting Prins Bernhard Fonds 
y a dicidi, cu aprobacion di Prins 
Bernhard como regente di e fondo, 
pa institui un fondo cu a haya e 
nomber Prins Bernhard Fonds 
Nederlandse Antillen. Esaki a 
sosode dia 7 di augustus 1953 
durante un acto solem cu a tuma 
luga na Corsou. 


A firma e acta den presencia di 
e.o. Prins Bernhard, kende a bin 
Antia Hulandes specialmente pa e 
ocasion aki. Prins Bernhard a keda 
nombra como regente di e fondo, 
representa na Antia Hulandes 
pa Gobernador. E directiva cu ta 
consisti di maximo 20 miembro 
a keda structura di tal forma cu 
Corsou ta representa pa nuebe 
miembro, Aruba shete miembro 
y e islanan Boneiro, Sint Maarten, 
Saba y Sint Eustatius cada un 
ta representa pa nan respectivo 
Gezaghebber cu qualitate qua 
ta 
miembro 
di 
directiva, 
cu 


un 
eventual apoderado 
como 


representante. 


E pregunta a bin dilanti kico lo 
pasa cu e fondo, na momento 
cu a keda concretisa na Hulanda 
durante e Conferencia di Mesa 
Rondo na 1983, cu Aruba lo haya 
su Status Aparte? E tempo ey 
representantenan 
di 
Gobierno 


Hulandes, di Antia Hulandes y 
di Aruba, a acorda cu Aruba lo 
bandona e constelacion Antiano y 
lo haya su Status Aparte dia prome 
di januari 1986. No a produci un 
contesta kico lo ta e destino di e 
fondo. Den consulta directiva di 
Prins Bernhard Fonds Nederlandse 
Antillen a dicidi pa sigui cu e fondo 
manera el a keda institui na 1953, 
pero naturalmente cu adaptacion 
di e nomber di e fondo cu a bira 
Stichting Prins Bernhard Fonds 
Nederlandse Antillen en Aruba. 


Tambe a nombra Gobernador 
di Aruba como representante 
di e regente di e fundacion, 
conhuntamente cu e Gobernador 
di Antia Hulandes. Algun aña 
despues, pa subraya e meta di e 
fundacion y siguiendo ehempel 
di Hulanda, a cambia e nomber 
den Stichting Prins Bernhard 
Cultuurfonds 
Nederlandse 


Antillen en Aruba (PBCNAA). 


E fundacion no tin ningun laso 
cu Gobierno y ta completamente 
autonomo. Pa por cumpli cu su 
meta, e fundacion ta ricibi fondo 
di Prins Bernhard Cultuurfonds 
Nederland. E fondo Hulandes 
ta aporta anualmente un cierto 
porcentahe di su presupuesto. 
Proyecto riba tereno cultural, 
conservacion 
di 
monumento, 


naturalesa y medio ambiente ta bin 
na remarca pa ayudo financiero. 


Na aña 2010 atrobe Stichting 
PBCNAA a para dilanti di un 
proceso di structura estatal nobo 
pa cu e cinco islanan cu tabata 
forma Antia Hulandes. Y atrobe a 
scoge pa e seis islanan sigui traha 
hunto den un solo fundacion pa 
asina sigui contribui na desaroyo 
di 
cultura, 
conservacion 
di 


monumento, naturalesa y medio 
ambiente. Cu e cambio di nomber 
pa 
Stichting 
Prins 
Bernhard 


Cultuurfonds Caribisch Gebied 
(PBCCG), ta cumpliendo cu e 
meta pa preserva nos cultura y 
nos sistema di biba, ya cu lema di 
PBCCG ta cu “Cultuur maakt het 
leven mooier”, esta “Cultura ta 
enrikece bo bida!” 


Un fondo cu a nace pa sostene aliadonan 


den e Di Dos Guera Mundial a bira den transcurso 


di decadanan un movemento importante 


na beneficio di cultura di paisnan di Reino Hulandes. 

Asina a funda Stichting Schouwburg 
Aruba (SSA) na 1955 cu e meta pa 
construi y maneha e prome centro 
cultural di Aruba. E instancianan 
cu a haci construccion di un 
cas pa cultura pa Aruba posibel 
tabata Teritorio Insular di Aruba, 
fundacion Stichting voor Culturele 
Samenwerking 
met 
Suriname 


en 
de 
Nederlandse 
Antillen 


(Sticusa) na Hulanda, Lago Oil 
& Transport Co. Ltd. y por 
ultimo Koninklijke Nederlandse 
Stoomboot Maatschappij (KNSM) 
di Amsterdam. E diseño tabata na 
encargo di arkitecto F.F. Zingel, 
kende tambe a diseña Centro Pro 
Arte y misa di Brievengat na Corsou. 
Asina a lanta un edificio moderno, 
nos Cas di Cultura (CdC) cu tabata 
y ainda ta marca entrada di Playa y 
cu a habri su portanan oficialmente 
15 di november 1958. 


Te awe, despues di 60 aña, SSA 
ta maneha Cas di Cultura y ta 
percura pa e edificio por duna 
comunidad cultural y general e 
servicio mereci. Sinembargo, na 
2018, SSA ta para dilanti di e reto 
grandi di un renobacion extenso di 
Cas di Cultura. Un renobacion cu ta 
sumamente necesario en conexion 
cu biehes di e facilidadnan, logistica 
interno anticua y e tamaño cu no ta 
apropia mas pa Aruba su populacion. 
Desde 2015 a cuminsa tuma paso 
preparatorio pa e renobacion pa 
medio di reunionnan cu usuarionan 
di CdC y partnernan den cas cu 
ta Scol di Musica Rufo Wever, 
Scol di Baile Diana Antonette y 
Da Vinci Academy. Djey a sali 
un plan di rekisito cu e compania 
Theateradvies 
BV 
di 
Hulanda 


y Monumentenbureau Aruba a 
traduci e plan den un diseño hunto 
cu un plan di financiamento. Cu 
hopi positivismo SSA ta cana e 
caminda aki sperando aporte di 
henter Aruba su comunidad. 


Cas di Cultura Aruba 


T 


abata na aña 1949 cu 
un grupo di fundacion 
di arte y cultura hopi 
activo den comunidad, 
bou 
di 
e 
capa 
di 


Fundacion 
Cultureel 


Centrum Aruba (CCA), tabata sinti 
un gran necesidad pa tin un luga 
na unda por eherce y desaroya e 
disciplina di arte. 


Fundacion 
Cultureel 
Centrum 


Aruba hunto cu otro fundacion y 
grupo 
cultural, 
manera 
Filmliga 


Aruba, 
Arubaanse 
Muziekschool, 


de 
Arubaanse 
Kunstkring, 
het 


Arubaans Symphonie Orkest, de 
Volksuniversiteit Aruba, de Aruba 
Camera Club, de Amateurtoneelgroep, 
de Rythmische Dansschool y de 
Vereniging Pro Musica a uni forsa pa 
haci e soño di tin un edificio pa arte y 
cultura bira realidad. 


60 aña e teatro nacional di Aruba 

Den transcurso di aña hopi cos a 
cambia. E fundacionnan Sticusa 
y CCA no ta existi mas y tambe 
hopi di e fundacionnan cu tabata 
ricibi 
financiamento 
di 
CCA 


a keda disolvi. E desaroyo aki 
a haci cu a realisa hopi menos 
iniciativa 
den 
programacion. 


Un desaroyo positivo tabata, ora 
Fundacion 
UNOCA 
(Union 


di 
Organisacionnan 
Cultural 


Arubano) a percura pa varios 
fundacion, grupo cultural y artista 
por a sigui realisa nan proyectonan. 
Mester reconoce cu e cantidad di 
produccion Arubano a keda menos 
compara cu den tempo di Sticusa y 
CCA. Ademas, e ‘sentido di union’ 
cu tabata reina antes a mengua un 
tempo, mientras cu awor e enfoke 
riba arte y cultura ta bolbiendo y 
gruponan ta lantando y ta uni. E 
gran acogida di medionan social 
na Aruba ta contribuyendo tambe 
na promocion di arte y cultura. 
Sinembargo, ainda tin hopi espacio 
pa mas dialogo y union. 


Pa 
yuda 
pusha 
produccion 


local, 
CdC 
mes 
a 
cuminsa 


energeticamente cu un programa 
di actividad na 2006. A tuma e 
paso aki conscientemente, ya cu 
a sali di e perspectiva cu teatro 
y centro cultural tin e tarea pa 
alimenta e comunidad cu e ta sirbi, 
cu expresion di arte y cultura, sea 
ta contemporaneo, tradicional of 
clasico. Adicionalmente, e mester 
percura pa señala ki ora mester di 
mas di cierto expresion di arte, sin 
perde bista na e nivel. A expande 
e rol di unicamente huur sala, cu 
e poder di programacion, pa ta un 
centro cultural y teatral completo 
y cu berdaderamente ta contribui 
na e desaroyo cultural di su pueblo 
y specialmente di e hubentud. 


Asina entre 2006 y 2017 a realisa 
varios proyecto propio y cu 
colaboracion di entre otro Comedy 
Train, Willem Breuker Kollektief, 
Acoustic Concert, Trevia e Garado 
di Djaca, Wijnand ‘Anansi’ Stomp, 
Mind your Gap, Expo Spirito di 
Tempo, Introdans, Jandino, Vale 
Croes, Arubian Soul, Piano Legacy, 
Guitar Legacy, Mix up Monday, 
Jörgen Raymann, Musical Night, 
Lul-verhalen, 
Transformando, 


Manic Monday Talent Show y 
RENT the Musical. E proyectonan 
aki a duna CdC mas experiencia 
pa 
cu 
ahustenan 
facilitario, 


organisatorio, financiero y tambe 
den personal. Interesante ta pa 
semper ripara e satisfaccion cu e 
propio programacion ta trece cerca 
e personal y e bon comentarionan 
di e publico y scolnan bishitante. 
Esaki ta cuadra cu CdC su meta di 
trece produccion di bon calidad, 
banda di esun di desaroya talento, 
cual ta haya forma pa medio di e 
espacio incubador yama INCBTR. 


Na 2018, e aña di su di 60 
aniversario, SSA a enfoca riba e 
esfuerso pa amplia y profesionalisa 
su personal y edificio. A prepara lista 
di proyecto, incluso renobacion y 
ta hinca energia pa expande SSA 
su red di relacion externo. Tur 
esaki ta hopi necesario pa e centro 
por funciona na un manera mas 
eficiente, amplia su capacidad pa 
huur su salanan y pa su propio 
programacion por bira optimal. 
Pa logra esaki berdaderamente tur 
gremio y comunidad mester realisa 
cu Cas di Cultura, Aruba su unico 
teatro y centro cultural no ta un 
luho, pero un necesidad cu mester 
apoya. 


Arte ta bibo na Aruba y pocopoco 
e ta yegando su potencial como 
un 
atraccion 
y 
producto 
di 


exportacion pa e isla. Mester sigui 
stimula e desaroyo mental di tur 
cu ta biba na Aruba y no tin nada 
mas dushi cu haci esaki pa medio 
di expresionnan di arte y cultura. 
Cu su 60 aña di existencia, por 
considera Cas di Cultura di Aruba 
como un instancia madura, sabio, 
stabil y na mesun momento, 
contemporaneo, cual ta un rikesa 
inigualabel cu Aruba por ta 
orguyoso di dje. 


Cas di Cultura ta mas cu un edificio 


pa presenta of presencia obra. 


Esaki ta e cas unda e famia cultural di Aruba ta bin hunto 


pa fortifica e lasonan necesario pa yuda nos pais 


desaroya como un nacion culto y progresivo. 

El a forma parti di e grupo Los 
Casinos di 1960 te 1961. Na 1962 
el a join Camilo ‘Milo’ Muyale, 
kende tabata toca harpa den e grupo 
Los Caciques. Den e grupo aki el a 
hasta representa Aruba durante un 
convencion internacional ASTA na 
Las Vegas, Nevada. 


Su carera artistico na Aruba a keda 
interumpi pa un aña pa motibo di 
cambio di stem y pa e echo cu e 
aña ey Jossy su tata a bay biba na 
Hulanda cu henter famia. E tempo 
ey empleado publico di Aruba tabata 
haya e asina yama buitenlands verlof 
di varios luna. Mirando cu tata 
di Jossy Jr., Jossy Juliano Brokke, 
tabata traha como cahero principal 
na Departamento di Ontvanger, 
tabata su turno pa e por a hiba su 
famia pa un tempo largo di biahe. 


Sinembargo, Aruba a sigui atrae 
Jossy Brokke Jr., kende a bolbe su isla 
pa tuma rienda di su carera musical. 
Director suplente, Angel Kirchner 
di Telearuba e tempo ey, a haci e 
prome grabacion di Jossy Brokke 
Jr. cu a tuma luga na Telearuba na 
1967. Despues a graba un disco 45 
RPM bou di e seyo C.A.M. E seyo ta 
para pa Camilo Alejandro Muyale, 
amigo di Jossy di bida largo, kende 
a financia e proyecto cu a bira un 
exito rotundo. A logra bende mas di 
5 mil disco No me dejes, un cantidad 
sumamente grandi pa e tempo ey. 
E otro banda di e cuarenticinco, 
Quisiera tenerla, tambe tabata un 
exito. E gran cantidad di benta di 
e disco ta debi na e popularidad di 
e cantica. E banda cu a acompaña 
e cantante hoben ora di haci e 
grabacionnan tabata The Strangers, 
cu tambe tabata popular na Aruba. 
E siguiente exito di Jossy Brokke Jr. 
tabata Dicen Mis Amigos, riba su di 
dos disco. Cu esakinan Jossy a logra 
e posicion maximo na tur radio, 
tanto na Aruba como na Corsou y 
Boneiro. Su prome longplay (LP) 
el a graba na Volendam, Hulanda, 
den studio di e grupo mundialmente 
conoci The Cats. 


Jossy BrokkeJr . 


Un artista completo pa 60 aña 


D 


esde comienso di su 
trayectoria 
musical 


Jossy 
a 
impresiona 


publico pa su bos 
fenomenal. Kisas esey 
tabata e motibo cu 
na aña 1957 difunto 


Addison Croes a dicidi pa introduci 
Jossy Brokke Jr. cu su nomber 
completo, e prome biaha cu el a 
presenta e hoben cantante durante 
su programa dominical ‘Buscando 
Talento Artistico’ na Voz di Aruba. 
Jossy, como mucha chikito, tabata 
para riba un stoel y señor Lee Franken 
a acompañ’e cu guitara cu e cancion 
La Cama de Piedra. E manera con 
Addison Croes a introduci Jossy e 
tempo ey tabata totalmente apropia 
pa un hoben cu awendia ta un di 
nos cantante- y compositornan mas 
renombra, cu un trayectoria hopi 
amplio den mundo farandulero 
durante e ultimo 60 añanan di su 
bida. E hoben cantante a impresiona 
comunidad hopi pa su talento, 
aunke e no a drenta mundo artistico 
mesora como solista. 

Como integrante di un banda of 
como solista, Jossy Brokke Jr. a 
presenta varios caminda pa publico 
grandi y chikito. Hopi biaha e 
cantante tabata invita na fiesta- of 
ceremonianan cerca Gobernador. 
Asina 
Jossy 
a 
entretene 
Su 


Mahestad La Reina Juliana y su 
yiunan na Aruba y Corsou. Mas 
ainda, Jossy Brokke Jr. a traha 
den hopi hotel na Aruba, Corsou, 
Venezuela y na diferente otro pais 
den nos region. Ora cu mayoria di 
nos tabata drumi, Jossy Brokke Jr. 
y otro musiconan tabata traha pa 
entretene turista. 


E 
titulo 
como 
cantante 
y 


compositor di canta-autor ta referi 
na un persona cu no solamente ta 
canta, pero cu tambe ta skirbi su 
mesun canticanan. Jossy Brokke 
Jr. a specialisa su mes den e genero 
aki y a bira un di e cantante- y 
compositornan masha aprecia di 
Aruba y Antia. 


Diferente artista di taya di Corsou 
y Aruba a graba su canticanan, 
manera 
su 
ruman 
Dhaddy 


Brokke, Sharon Rose, Rachel 
Kraayvanger, 
Ana 
Lilian, 


Sandra Croes, Olga Antonette, 
Robert 
JeanD’or, 
Joselito 


Geerman, 
Edjean 
Semeleer, 


Farley Lourens (na tres ocasion 
Rey di Tumba di Corsou), Tony 
Sherman, 
Kenchi 
Sherman, 


George 
Willems 
(d.f.m.), 


Boy Thode, Humberto Nivi, 
Kenneth Giel y varios otro 
artista. 
Ademas Jossy Brokke Jr. a produci 
pa diferente cantante, manera 
Demarch di Corsou y Ana Lilian 
Kock y Olga cu Kenneth di Aruba. 


Jossy Brokke Jr. tabata e prome 
artista Arubiano cu a participa na 
un festival internacional cu tabata 
e Festival OTI (Organización 
de 
Televisión 
Iberoamericana) 


na Acapulco, Mexico, na 1976. 
Tambe Jossy ta e prome Arubiano 
cu a representa Antia Hulandes na 
Festival Sur Americano del Caribe 
na Coro, Venezuela. Ademas el a 
participa na Festival de La Canción 
de Puerto Rico, Festival de La 
Canción na Managua, Nicaragua y 
Festival Voz Di Oro. 


No tabata un sorpresa cu Jossy 
Brokke Jr. tabata ganado na varios 
di e festivalnan aki. Jossy tabata 
ganado absoluto di e segundo 
Festival Papiamento na 1968 cu su 
cancion ‘Maria mi Mama’. 
Hulanda a keda atrae Jossy Brokke 
Jr. y na aña 1978 el a bolbe bay 
biba na Hulanda, unda el a amplia 
su repertorio pa presenta su mes 
como cantante rond Hulanda. 
Via Hulanda el a kibra frontera 
den Europa. Asina Jossy Brokke 
a traha tambe na Nova Park 
Hotel na Zürich (Suisa), Belgica 
y rond Alemania. El a biba na 
Übach-Palenberg, for di unda 
e por a presenta na diferente 
ciudad Aleman, manera Aachen, 
München, Bergen, Berlin, Köln, 
Heidelberg, Baden-Baden y otro 
ciudad. Jossy a conoce Alemania 
bon y pa shete aña consecutivo e 
tabata forma parti di e exhibicion 
di Caribe, Caribbean Tourism 
Association, 
durante 
e 
bolsa 


turistico na Berlin. 
E longplay (LP) cu el a graba na aña 
1980 tabata bou di direccion di e 
conocido promotor Robert ‘Robby’ 
Schouten, graba den e studionan di 
The Cats na Volendam, Hulanda. 
Tony Sherman a fungi como 
tecnico, musico, vocal backup y 
areglista di e LP. 


Na aña 1996 e cantante Arubiano, 
kende ta reconoci como un di e 
grandinan di nos pais, a graba un 
disco compacto titula ‘Cancionnan 
di mi bida’. Esaki tabata refleha e 
trayectoria di e artista. Un disco 
cu a gana curason di e publico cu 
semper a admira Jossy, pero tambe 
e hobennan cu a siña aprecia e 
talento di e gran cantante aki. 
Jossy a culmina su ‘celebracion di 
oro’ cu produccion di un dobel CD 
na 2009, cu cancionnan sumamente 
bunita. El a graba nan den studio 
di Glen Gaddum, un di e mihonan 
di Hulanda. E canticanan riba e 
disconan compacto ta contene un 
variacion di ritmo y composicion 
cu mensahe positivo pa nos isla 
y pa nos hubentud en particular. 
E disco compacto ta titula ‘Jossy 
Brokke y Camilo Muyale’. E otro 
disco compacto ‘Jossy Brokke 
celebrando 50 Aña den Farandula’ 
ta un grandioso obra di un caliber 
halto y ta contene 14 cancion. Na 
2018 Jossy Brokke Jr. a cuminsa 
traha riba un produccion nobo 
atrobe, na ocasion di su di 60 aña 
den farandula. 


Varios artista ta scoge pa un nomber artistico 


cortico den mundo musical. 


Sinembargo, un di e cantantenan prominente 
di nos pais ta conoci pa su nomber completo. 


E rason di esaki ta kisas cu comunidad ta reconoce 
cu su prestacion musical ta nada otro cu .....completo. 

chikito. Dos aña despues, na 1960, 
Vale a participa den un obra grandi 
cu tabata yama Princes Roselijn en 
de Boze Zigeuners. E hoben Vale 
a ripara na e momento ey cu teatro 
tabata su amor, specialmente pa 
presenta dilanti di publico y mira 
con e por haci e publico aki hari. 
Asina tur aña tabatin cos di haci den 
e mundo di comedia y teatro. 


Vale a cuminsa canta na 1966 
cu Mariachi Perla di Aruba bou 
direccion di Esi Croes. Net el a 
caba scol secundario na Martin 
Luther Kingschool, unda el a haya 
su 
certificado 
den 
Carpinteria 


General. Vale a canta 4 aña pa e 
agrupacion di mariachi. Na 1971 el 
a bay Hulanda pa studia e materia di 
fiberglass y a bolbe Aruba na 1972. 


Despues di su regreso el a cuminsa 
canta mesora cu e banda musical 
Sensacion del Caribe bou direccion 
di Cecil Growell. Vale a canta 5 
aña cu e grupo aki. Sinembargo, 
teatro tambe a sigui yam’e y na 1977 
Vale a actua den e obra magistral 
‘Emancipacion di Hende Muher’ di 
e artista di Corsou Eligio Melfor. 
E experiencia aki a convence Vale 
cu e por bira un artista riba su 
mes, sin compromiso fiho cu otro 
banda of productor. Asina el a 
amplia su posibilidad pa canta cu 
diferente banda y mariachi y pa 
presenta diferente show den club. 
Su conexion cu musica di mariachi 
semper a keda fuerte y hasta na 
1982 el a presenta y canta hunto 
cu Mariachi Vargas di Tecalitlán. 
Vale a biaha den region cu 
diferente banda, unda entre otro 
el a presenta hunto cu e conocido 
Larry Harlow, Tito Cortez, Oscar 
D’León y cu banda manera El 
Gran Combo de Puerto Rico y 
La Dimensión Latina. 


Pero e comico Arubiano aki nunca a 
limita su mes. El a traha hasta como 
modelo pa e telenovela Viernes 
Negro di Canal 8 na Venezuela y 
tambe como modelo pa Aruba Moda 
y di 1998 pa 2008 como modelo 
exclusivo pa Angelo Fashion World. 


Rudolfo Valentino Croes 


Conoci mas di 55 aña como e Comico Arubiano 


R 


udolfo Valentino ‘Vale’ 
Croes a nace y lanta 
den un famia na Pos 
Chikito na Aruba riba 
dialuna 5 di november 
1951, den oranan di 
marduga. Vale tabata 


number 10 di su famia di 12 ruman. 
Vale a pone su famia hari for di 
edad hoben, pasobra el a siña for 
di tempran cu un manera cu por a 
hala atencion entre tanto yiu asina, 
ta sea pa haci cos baldadi of pone 
famia hari. Pero e tempo ey, humor 
no tabata cualifica como talento y 
p’esey den cuminsamento no tabata 
dedica tanto atencion na e talento 
aki di Vale. Vale tabatin mas talento 
ademas di capacidad humoristico. 
E por a canta bon y ta e habilidad 
aki a haya tur atencion. Na aña 1958 
Vale a cuminsa canta den coro na 
Misa Sagrado Curason di Savaneta 
bou direccion di Carmen de Kort. E 
oportunidad aki a amplia cerca Vale 
e inkietud pa presenta dilanti di 
publico cu mas cu djis cantica. Esaki 
a haci cu e mesun aña Vale a hunga 
den obranan di teatro cu escenario 

Vale a hiba su humor tambe 
den celebracion di Carnaval di 
Aruba. El a participa na 1974 pa 
prome biaha den e competencia 
di Prins y Pancho. Tabata durante 
e competencia aki cu publico di 
Aruba realmente a mira e brote di 
talento humoristico di e Pancho 
aki, cu despues a bolbe como 
Prins durante e celebracion di 
cinco lustro di Carnaval di Aruba. 
No ta pornada cu Vale Croes a 
haya e titulo di Prins der Prinsen. 
Su chistenan tabata simpel pero 
presenta na un forma diferente y 
unico. Comunidad a reconoce den 
Vale Croes un artista unico cu tin e 
don pa laga tur hende hari bay gol. 
Locual ta haci Vale asina stima 
pa su chistenan ta e hecho cu e ta 
haci hopi referencia na su propio 
bida. E ta conta su experiencia di 
mucha cu un toke humoristico y 
alabes real. 


Cu otro palabra, Arubiano y 
cualkier otro persona por reconoce 
algo di su mes den e storia- y 
chistenan di Vale. Diripiente un 
experiencia cu kisas por tabata 
amargo, pa motibo di pobresa of 
pasobra mucha di scol tabata tenta 
hopi, ta haya un nificacion pret y ta 
yuda surpasa momento amargo cu 
un toke unico di humor. 


Na 1981 Vale a cuminsa presenta 
su One Man Show. Esaki a sosode 
cu ayudo di Salomon de Castro, 
kende a mira e potencial grandi 
di e talento unico di Vale. Ambos 
a traha duro pa pone shownan na 
Cas di Cultura. Y ambos tabatin 
rason. Publico no por a warda 
pa haya oportunidad pa sinta y 
simplemente gosa y hari di tur e 
presentacionnan di Vale. E actor 
humoristico aki no solamente 
tabata conta su chistenan, pero 
tabata imita diferente personahe 
riba escenario. Vale tabata un 
personahe cu a capta curason di un 
publico cu semper tabata kier mas. 


For di e momento ey Vale a 
keda activo den su actuacionnan 
humoristico na Aruba. Hulanda, 
Corsou, Boneiro, Sint Maarten, 
Venezuela y Merca (Miami) ta 
e luganan unda Vale a yega di 
presenta pa publico en general 
y na ocasion priva. Su lema ta 
e palabranan di Ito Tromp, 
presentado di e programa ‘Butishi 
di Alegria’, tur diadomingo merdia 
na Radio Kelkboom, esta “Cana 
busca alegria, pasobra tristesa ta 
bin di mes.” 


Vale 
Croes 
tabata 
casa 
cu 


Lourdes Correia de Andrade y 
nan a gosa di nan yiunan, tanto 
propio como esunnan ‘sin dolo’. 
Manera e mes ta describi nan, 
esta Nahaina Roloushca de Cuba, 
Sharaima 
Michaela 
de 
Cuba, 


Joanna Karimi Kimberley Croes, 
Vaneira Rovalin Dirks, Rudolfo 
Valentino Jr. Croes y Quintessa 
Tiara Croes. Muchanan cu tur dia 
a mira e talento humoristico di e 
comediante stima aki. 


Vale ta gusta haci pret y p’esey 
despues di tempo nan a yam’e 
‘Vale Croes e Comico Arubiano’. 
Un apodo mereci pa un persona cu 
a laga humor mustra facil, mientras 
cu e ta un hecho cu humor ta un 
di e disciplinanan artistico mas 
dificil cu tin. No solamente mester 
actua, pero mester tin tambe e 
ritmo perfecto pa conta un storia 
y haci esaki na un forma pret. Mas 
ainda, contrario na un cantante, 
un comediante of humorista poco 
biaha por sali for di su rol y como 
tal, semper e mester ta prepara pa 
conta un chasco of haci pret. 


Durante transcurso di tempo, 
Vale a produci dos DVD/CD cu 
ta contene e miho di su humornan 
e.o. ‘Pita bo auto prome bo yega 
cas’ y ‘Miho Cacho y No Rabo’. 
Obra inmortal y actuacion unico di 
e Comico Arubiano, Vale Croes, 
kende pa medio di su humor a 
duna un contribucion na cultura 
di Aruba. Vale a fayece dia 6 di 
april 2015. Un di su expresionnan 
tabata: “Mi ta orguyoso di a nace 
aki na Aruba y mi ta pidi nos bon 
Dios permiti mi muri na Aruba 
tambe.” 


Ta bon pa nos sa cu comedia y humor ta algo cu ta recomenda 


pa dokternan. Nan ta yuda e curason traha mas fuerte 


y haci e circulacion di sanger funciona miho. 


Harimento ta saludabel. Scientifico- y profesornan ta declara 


cu harimento ta haci hende biba mas largo. 

Contrario na e posicion di Gobierno 
Central, Aruba a para firme riba su 
decision pa opera su propio planta di 
television y no a acepta un planta di 
retransmision pa ricibi Telecuraçao. 
Aruba a logra realisa su deseo y 
Telearuba a bira operacional cu un 
minimo di 12 empleado. E staf di 
Telearuba e tempo ey tabata consisti 
di tanto empleado di Telecuraçao 
como empleado local. E prome 
edificio for di cual Telearuba a 
cuminsa transmiti tabata mas chikito 
cu e stacion di radio di e isla e tempo 
ey, esta Radio Victoria. Mientras cu 
Telearuba tabata preparando pa su 
grandioso apertura, e empleadonan 
a experencia hopi momento di 
ansiedad y tension. Por ehempel 
ora cu Compania Philips a haci 
un prueba cu luz di TL, a resulta 
cu e tipo di camara obtenibel 
den e tempo ey ‘Plumbicon’ no 
tabata suficientemente sensitivo pa 
proyecta e luz corecto pa e pantaya. 
Telearuba mester a soluciona e 
problema creativamente y a percura 
pa e studio haya spotlight pa traha 


cu ne. 
Otro momento di tension a surgi 
dos dia prome cu e apertura oficial 
ora cu mester a dicidi pa reconstrui 
e vloer completamente, pa asina 
garantisa cu e camara por move 
eficientemente riba e piso. 


E anochi di apertura di Telearuba 
29 di september 1963 tabata exitoso 
y grandioso. Varios artista local a 
presenta y tabatin speech elocuente 
di esnan cu tabata envolvi cu e 
apertura aki. Asina mes Telearuba 
a enfrenta problema serio durante e 
anochi aki. A resulta cu nos planta 
di television nobo, operando riba 
canal 12, a topa cu algun conflicto 
cu e retransmitor di Venezuela. 
Telearuba no tabata suficientemente 
ekipa pa opera manera mester ta, 
compara cu e retransmitor fuerte 
di Venezuela. Mester a busca un 
solucion y Telearuba a dicidi pa 
pidi permiso pa transmiti programa 
riba un canal diferente, esta canal 
13, en bes di hisa e poder di su 
retransmitor. Awendia ainda canal 
13 ta e canal oficial di Telearuba, 
mientras despues a agrega canal 23. 


Telearuba 


Recordando 55 aña di Canal 13 


D 


ia 29 di september 
1963 orguyosamento 
Telearuba 
NV 
a 


cuminsa opera como 
e prome planta di 
television 
nacional. 


Esaki tabata danki na 


e gran esfuerso y hopi sacrificio di 
algun persona na Aruba kendenan 
a desaroya e concepto pa un propio 
planta di television y pa construi e 
planta aki. E tempo ey Gobierno 
Central di Antia Hulandes no 
tabatin planea pa habri un planta di 
television na Aruba. Al contrario, 
e preferencia di Gobierno Central 
tabata pa haci un retransmision 
a traves di Telecuraçao, p’asina 
comunidad di Aruba tambe por mira 
e planta di television di Corsou. 
Telecuraçao a cuminsa opera na 
juli 1960 pa medio di Gobierno 
Central di Antia Hulandes. Durante 
e temporada aki Bartell Group, 
maneha pa Gerald Bart hunto 
cu Gobierno Central, a dicidi cu 
‘television paga’ no ta un opcion pa 
Corsou y asina nan a haya permiso 
pa traha cu comercio pa crea fondo 
pa lanta un propio compania di 
television na Corsou. Gobierno 
Central di Antia Hulandes y Bartell 
Group a funda NATEC, cu ta 
abreviacion di Netherlands Antilles 
Television & Electronic Company. 

Na momento cu Aruba a haya su 
Status Aparte na 1986, Telearuba 
no tabata forma parti mas di ATM 
Telecuraçao, cu a sigui bou di 
autoridad di Gobierno di Antia 
Hulandes. 


Den e prome etapa di su existencia 
Telearuba tabata uza projector di 
cine tipo 16 mm, slides, flip cards, 
camara di studio, hoki di anuncio y 
hopi comercial en bibo, cu e meta pa 
mantene e interes di e televidente. 
E anunciado tabata cambia paña pa 
cada comercial en bibo y e mester a 
memorisa tur frase. Otro punto ta 
cu e anunciado no tabata permiti 
pa cambia contenido di e texto, 
pasobra e ora esaki lo no cuadra 
mas cu zonido di e comercial. Cada 
anochi e anunciado tabata presenta 
cinco comercial. E director tabatin 
un copia di e texto pa e anunciado 
cu tabata asigna cu e tarea. 


Telearuba tabata opera como un 
planta comercial. Den pasado e 
comercial tabata consisti di potret 
di slides, film of tabata en bibo. 
Despues di esaki e formato a 
cambia pa ¾ inch. Esaki a duna e 
comercialnan un dimension nobo 
y a haci esakinan mas atractivo 
pa motibo di e uzo di color. Pa 
Telearuba por a pasa pa un sistema 
na color mester a dicidi riba uno 
cu tabata compatibel. Despues di 
a confirma cu Venezuela lo bay 
uza e mesun sistema cu Telearuba, 
a dicidi pa cuminsa uza e sistema 
di NTSC (National Television 
System Committee) di Estados 
Unidos entrante 1973. 


Telearuba a cana dilanti riba 
e punto aki, ya cu e proceso di 
transicion di Radio Caracas TV 
y Venevision TV na Venezuela 
di transmision blanco y preto pa 
transmision na color a tuma mas 
tempo. 


Durante su periodo di existencia, 
Telearuba tabata presenta tanto 
programa 
local 
como 
tambe 


transmision di Latino- y Norte 
America, incluyendo novela y 
pelicula. Awendia Telearuba ta 
stream 
diariamente 
programa 


y videonan en bibo, ofreciendo 
asina 
un 
fluho 
continuo 
di 


programa audiovisual y video 
riba 
internet. 
Telearuba 
ta 


ofrece tambe un diversidad di 
programa na su audiencia manera 
entre otro programa en bibo 
produci localmente, evento y 
entretenimento cultural, noticia, 
programa di combersacion en 
bibo, 
cobertura 
di 
actividad 


deportivo y tambe programanan 
internacional. Y contrario na loke 
tabata e intencion tempo cu a lanta 
Antilliaans Televisie Maatschappij, 
awendia Telearuba ta accesibel 
tambe na Corsou y na Boneiro. 


Na september 2004 SETAR, e 
compania di telecomunicacion di 
Aruba, a cumpra Telearuba. Esaki 
a exigi un inversion hopi grandi ya 
cu e edificio tabata den necesidad 
di 
un 
renobacion 
completo. 


Ademas 
tabata 
necesario 
pa 


adkiri ekipo digital moderno pa 
asina Telearuba por opera como 
un stacion di television ultra 
moderno. Telearuba nobo a habri 
oficialmente na maart 2005. Na 
2007 e planta a inverti den un 
truck di transmision nobo cu ta 
opera cu standard definition y 
analoog. Na 2009 Telearuba a 
cambia su ekipo digital pa procesa 
High Definition y a cuminsa 
graba contenido riba hard disk y 
memory cards. Na 2010 Telearuba 
a haya su canal High Definition, 
313HD. Durante añanan cu a 
sigui a haci mas inversion den 
digitalisacion. Na 2017 a cambia 
e truck di transmision cu tabata 
Standard Definition y analoog 
pa High Definition. A haci tur 
e 
inversionnan 
pa 
digitalisa 


Telearuba y garantisa continuidad. 


Telearuba ta sigui informa, educa 
y entretene nos comunidad y ta un 
refleho constante di e vitalidad y 
afan pa innovacion cu ta caracterisa 
nos pais Aruba. 


Poco hende ta realisa cu e momento cu e señalnan di Telearuba 


a cuminsa yega y yena cas na Aruba 


tabata un di e indicacionnan mas visibel cu nos pais 


tabata cla pa para riba su mes. 


Riba tur nivel y riba tur tereno, incluyendo e area di television! 

No 
a 
dura 
mucho 
cu 
Albert 


Dieffenthaler a bin cas pa invita Robert 
pa toca hunto cu ne na Telearuba 
tempo cu e planta di television a habri. 
Robert a toca cuarta y Albert tabata 
toca piano. Despues Robert a toca 
den e programanan di television di 
‘Cultura y Educacion’, den ‘Cocktail 
Musical’ di Ronny Marrugg, Show 
Time di Tico Kuiperi y Lo Exclusivo 
di Janchi Tromp. Tambe el a toca 
na Cactus Inn, Bali Restaurant, 
Trocadero, Basiruti, POVA, Strand 
Hotel y na Manchebo Hotel. Mayoria 
ta luganan cu ya no ta existi mas. 


Den añanan ’70 Robert a cuminsa 
toca cu Los Juveniles cu Vito Oduber 
como manager y hunto cu Vicente 
Kelly. Ta e agrupacion musical aki 
a haci Robert famoso na Aruba. 
Cu Los Juveniles el a logra sali 
tres biaha consecutivamente ‘Rey 
di Tumba di Carnaval di Aruba’. E 
prome tripel corona di tumba den 
historia na Aruba, na 1976-1977- 
1978. Robert a sali cinco biaha Rey 
di Tumba, incluyendo 1990 y 1991. 


Den e temponan ey, Aruba a 
haya bishita di varios grupo di 
fama mundial, manera Cortijo y 
su Combo, El Gran Combo, La 
Dimensión 
Latina, 
Tipica 
73, 


Johnny Ventura, Oscar D’León, 
Larry Harlow, Cuco Valoy y varios 
grupo di salsa y merengue. 


Robert, como musico destaca di 
Aruba, tabata presenta hunto cu nan y 
e artistanan famoso aki tabata haya cu 
Robert tin e calidad pa traha na nivel 
internacional. Es mas, nan tabata haya 
cu “Aruba ta mucho chikito pa Robert 
JeanD’or” y nan semper a keda cu 
Robert den mente. Asina e oportunidad 
pa subi escenario internacional a toca 
porta, ora cu Andy Montañez a laga El 
Gran Combo. Johnny Ventura tabata 
kier pa Robert join nan. Sinembargo, 
e tempo ey tabata dificil pa forma parti 
di El Gran Combo. Robert JeanD’or 
a canta anteriormente cu El Gran 
Combo, tempo cu e grupo a bolbe 
Aruba y a toca su exitonan El barbero 
loco, Ojas Blancas y El Pin Pin na 
Club Caiquetio. Pa motibo cu a tarda 
mucho pa Robert haya un visa, El Gran 
Combo a busca Jerry Rivas. Johnny 
Ventura e ora ey a dicidi di acerca 
Robert pa otro banda. Larry Harlow 
cu tabata cu Fania All Stars den tempo 
di su gloria, tambe tabata interesa pa 
firma un contract cu Robert, pa motibo 
cu el a perde Ismael Miranda. Pero 
ya Robert a cera contract cu Johnny 
Ventura pa toca cu Los Hijos del Rey, 
e grupo mas gusta na Santo Domingo 
na aña 1979. 


Robert JeanD'or 


Historia musical di 55 aña 


E 


prome 
señalnan 
cu 


musica ta den bida 
di Robert JeanD’or a 
sali na cla ora Robert 
tabata hopi jong. Cu su 
di 5 pa 6 aña e tabata 
bati su man riba ritmo 


di danzon ora e tabata scucha Radio 
Kelkboom, su radio preferi. E radio 
aki tabata toca danzón Cubano, son 
montuno, guaracha y otro musica di 
nos region. Su tata a ripara cu Robert 
tabata atrae pa e ritmo ey y e tabata 
encurasha su yiu pa e sigui desaroya 
su interes. Asina tambe e hoben a 
cuminsa toca cuarta y despues a pasa 
pa guitara. Na 1963 su ruman Frank 
a hib’e pa toca cu Blancas Palomitas 
di Tanki Leendert. Esaki tabata un 
grupo di aguinaldo cu tabata e tempo 
ey bou direccion di Severiano Luidens 
y su yiunan Evelien y Jossy Luidens. 
Durante 5 aña Robert a haya les di 
canto di Rufo Odor. Tambe el a haya 
les di conocemento musical cerca 
Eddy Bennet y el a bay les di musica 
na Academia Musical di Aruba bou 
direccion di señor Jesus ‘Joy’ Kock. 

E prome cancion internacional cu 
Robert a graba tabata El Viento. Yo 
Me Dominicanizo tabata un otro 
salsa cu a pega masha duro mes y 
cu a hiba Los Hijos del Rey te na 
Madison Square Garden na New 
York. Robert a bay Madison Square 
Garden cu Hijos del Rey como 6 
biaha y cu Johnny Ventura mas o 
menos 8 biaha. Di e biahanan cu el 
a duna presentacion na Madison 
Square Garden na New York, el a 
canta 5 biaha dilanti di 24 mil hende. 
Den e parti cu yama Felt Forum, cu 
ta carga 15 mil hende, el a canta 6 
biaha. Robert a biaha pa varios pais 
den Europa cu Los Hijos del Rey. 
Despues di Los Hijos del Rey, el a uni 
cu otro musico famoso como musico 
di studio di grabacion. Practicamente 
24 ora pa dia e tabata pasa den studio 
grabando. A cataloga alrededor di mil 
produccion, entre nan disco 45, LP, 
cassette, DAT, CD, ADAT y jingle 
comercial. Despues cu Robert a 
regresa Aruba ora su señora a duna 
luz na 1982, Johnny Ventura a bolbe 
yam’e. Durante mas o menos 10 luna 
Robert tabata biaha entre Aruba y 
Santo Domingo te finalmente el a 
keda biba na Santo Domingo. Eynan 
el a toca den Alto de Chavon, Palacio 
de Deportes y Estadio Olímpico. 
Tambe el a toca den Coliseo Roberto 
Clemente na Puerto Rico y na New 
York den Carnegie Hall, den Radio 
City Music Hall y den stadion di 


Hollywood unda tur artista grandi 
ta toca. El a toca alabes den e 
centronan di mas grandi na Miami 
unda Willie Colon, Johnny Ventura 
y El Conjunto Quisqueya a toca 
hunto. El a participa na Festival 
Viña del Mar na Chile, como e 
di dos Arubiano despues di Julio 
Bernardo Euson. Aki e banda a gana 
Antorcha de Plata. Na Colombia el 
a gana Congo de Oro cuatro biaha 
hunto cu Johnny Ventura. Nan 
a toca tambe na Barranquilla den 
Coliseo, na Bogotá, Medellín y Cali. 
Na Colombia Robert a pega cu e 
cantica ‘Rebecca’, cual tabata riba e 
LP Flying High di Johnny Ventura. 
E LP aki ta contene un tumba cu 
Robert a compone. Ademas Robert 
a haci e areglo di Patacón Pisao cu 
tambe ta aparece riba e LP aki, cu 
por cierto a bira ‘Disco di Oro’. E 
cantica ’Rebecca’ a cosecha un exito 
asina grandi na Panama cu Johnny 
Ventura a manda busca Robert for 
di Santo Domingo pa bin Panama. 
Sinembargo, debi na un operacion 
recien, Robert no por a biaha pa 
Panama. 


Robert a acompaña Celia Cruz mas 
o menos 10 biaha como bahista y 
como corista. El a acompaña Johnny 
Pacheco tambe como corista. Pa Jazz 
Festival di Aruba el a ensaya cu Los 
Seis de la Fania pa si en caso Bobby 
Valentin no yega Aruba. 


Ta Bobby Valentin mes a recomenda 
Fania pa acerca Robert na momento 
cu el a haya problema cu su vuelo. 
Johnny Pacheco a manda busca 
Robert urgentemente. Sinembargo, 
Bobby a yega toch y a ocupa su 
puesto den Fania. Bobby Valentin 
tabatin asina tanto aprecio pa 
Robert como musico, cu el a dicidi 
di financia e prome LP internacional 
cu Robert a saca. Bobby a sirbi como 
productor ehecutivo di e LP. 


Otro gran experiencia di Robert ta 
cu el a graba cuatro produccion di 
CD cu Juan Luis Guerra. Hunto 
nan a gana Grammy Americano 
cu Bachata Rosa. Cu Juan Luis 
Guerra el a graba como corista, 
bahista y tocado di maraca. Robert 
a haci grabacion na diferente luga, 
entre otro na Santo Domingo, 
New York, Miami y Puerto Rico. 
Un experiencia cu Robert a gusta 
hopi tabata e echo di por a haci dos 
areglo pa Tommy Olivencia riba 
su produccion na ocasion di su 25 
aniversario. Den su carera musical, 
Robert a haci un gran cantidad di 
grabacion pa diferente orkesta y 
artista grandi. El a haci esaki na 
diferente manera: como tecnico di 
studio, corista, bahista, areglista 
y tambe den percusion. Na fin di 
decada ‘80 Robert a bolbe Aruba 
definitivamente y a cera e etapa di su 
carera como musico internacional. 


Na Aruba el a forma parti prome 
di La Nueva Fuerza pa dos aña. 
Na 1992 el a lanta su mesun banda 
‘Robert y su Solo Banda Show’ y a 
cuminsa toca na club Blue Wave. 
Algo cu ta caracterisa e banda Robert 
y su Solo Banda Show ta cu te cu e 
momentonan aki e ta e unico orkesta 
completo di nos isla cu nunca a uza 
electronica y computerisacion den su 
musica. Johnny Ventura a bin Aruba 
specialmente pa entrega Robert 
e Premio Den Ambiente Awards 
na aña 1992 pa tanto su logronan 
musical local como pa su logronan 
internacional. Durante diferente 
Aruba Jazz & Latin Festival Robert 
y su Solo Banda Show a sobresali 
como e miho banda local. Tambe 
den temporada di carnaval Robert 
y su Solo Banda Show a sali varios 
biaha ‘Banda di Aña’. Ultimamente 
Robert y su Solo Banda Show ta 
ricibi hopi elogio y aprecio pa 
loke e banda ta haci riba tereno 
internacional pa medio di e website 
di YouTube. 


Na hopi ocasion Robert ta coopera 
gratuitamente 
cu 
areglonan 


musical, grabacion den studio y 
presentacion 
principalmente 
pa 


instituto caritativo y asina alabes 
yuda engrandece e cultura musical 
di Aruba. Definitivamente Robert 
JeanD’or merece un luga di honor 
den e galeria cultural di Aruba. 


Ritmo ta den su sanger y amor pa musica ta su bida. 


Robert JeanD’or a dedica su bida pa mustra 


con un isla chikito manera Aruba tambe por yega 


na nivel internacional riba tereno di cultura. 

Astrid tabata boga pa ofrece e 
posibilidad pa mucha mas hoben, 
esta for di tres aña, tuma les di baile 
caba. Pa asina e muchanan den nan 
desaroyo haya conocemento di baile 
y lanta cu amor pa e arte. Anualmente 
e scol a percura pa un presentacion 
di baile pa mustra e mayornan loke e 
muchanan a siña. Cu e presentacion 
aki e kier a logra tambe cu publico a 
haya e caminda pa yega na e teatro 
di Cultureel Centrum y yuda na 
formacion di publico pa loke ta 
concerni arte di baile. E interes 
pa baile a sigui crece y fuera di les 
na Oranjestad y San Nicolas na 
John Wesley Auditorium, tambe 
tabatin les di baile den otro districto 
manera 
Santa 
Cruz, 
Paradera, 


Noord y Savaneta. Cu apertura di 
Scol di Arte na San Nicolas dia 13 di 
november 1972, Aruba a haya su di 
dos studio di baile. 


Baile a crece bira un pasatempo sano 
pa e hobennan, varios di nan tabata 
tuma mas cu un les pa siman. Den 
decada di añanan setenta e curiculo 
a conoce entre otro les di ballet, jazz 
dance, baile moderno y flamenco. 
Bou 
influencia 
di 
e 
bailarina 


Norteamericano Isadora Duncan, 
pionero di baile moderno, Astrid a 
logra crea interes pa e estilo di baile 
aki na Aruba. Baile ta encera, segun 
Isadora, mucho mas cu locual nos 
conoce como baile clasico. Cu baile 
moderno a kibra e tradicion y ta uza 
e curpa humano como instrumento 
pa expresa emocion y cos di bida. 
Astrid a haya e pensamento aki ideal 
pa acerca mucha homber pa bin 
tuma les di baile y a introduci alabes 
baile Afro Caribense. 


Astrid Salazar 


50 aña pasion pa baile 


D 


espues cu el a gradua 
na 
Rotterdamse 


Dansacademie 
cu 


specialisacion 
den 


baile moderno y su 
estudio den ballet 
clasico, Astrid Salazar 


a traha un temporada na Corsou. 
Na 1964 el a bin traha na Arubaanse 
Dans en Balletschool (ADBS), 
estableci den Cultureel Centrum 
Aruba, actualmente Cas di Cultura. 
E tempo ey les di baile tabata na 
encargo di docente di Hulanda, 
dirigi riba ballet (clasico) y masha 
poco riba jazz. E local di ADBS 
no tabata cumpli cu e rekisitonan 
pa duna les di baile, p’esey ta te na 
1968 por a inaugura e prome studio 
adecuado. E scol di baile tabata 
conoci solamente pa un grupo di 
elite y ta mucha muhe di edad di 
shete pa diestres aña tabata atende 
les di baile. 

Astrid a incorpora tema di bida 
manera religion y amor, pero tambe 
guera, morto y droga den baile den 
su ultimo show cu ADBS na Cas di 
Cultura na 1973. Sin duda tabata 
trata di tema pisa y revolucionario 
cu no tur ora ta haya atencion. Un 
artista, segun Astrid, mester sigui 
desaroyo rond di dje y mester 
tin e libertad pa uza arte como 
un medio pa expresa loke ta pasa 
den un comunidad. No mester tin 
obstaculo pa expresion di arte. 


E decada di añanan setenta pa 
ochenta tabata e periodo di e lucha 
pa cambio riba tereno estatal. Den 
baile tambe a bini un era nobo, 
innovativo y for di e vision aki a 
nace scol di baile Simadanza cu a 
habri su portanan oficialmente dia 
4 di augustus 1975. 


E nomber ta representa e speransa 
pa un cosecha artistico-cultural, 
basa riba nos propio cultura y 
talento na beneficio di futuro 
generacion Arubano. Den cuadro 
di e buskeda pa nos propio 
identidad, Simadanza, bou guia di 
Astrid, a cuminsa pone hopi enfasis 
riba nos propio bailenan. Y asina 
pa hopi hende Astrid ta e pionero 
di folklore contemporaneo pa 
su coreografia, tecnica di baile 
moderno y scogemento di musica. 
Simadanza ta conoci cerca e publico 
pa su disciplina, perseverancia, 
calidad y creatividad artistico. 


Grupo di baile Simadanza tabata un 
medio pa Astrid eleva nos bailenan 
riba escenario. Pa esaki Astrid a haci 
investigacion di musica y baile local 
y a combina su ideanan y estudio 
pa el a pone e base di folklore 
contemporaneo. Simadanza no 
solamente ta sinonimo di baile 
folklorico contemporaneo, pero a 
contribui tambe pa e musiconan 
hoben haya mas aprecio pa nos 
musica y inspiracion pa presenta 
den un estilo contemporaneo. 
Astrid su lema ta: “Si bo kier siña 
baila, conoce bo musica. Si bo kier 
conoce bo musica, siña baila.” 


Den su concepto ta for di chikito 
nos muchanan mester siña aprecia 
nos musica y baile, pa yuda nan den 
formacion di nan propio identidad. 


A traves di Simadanza Astrid a 
colabora trinta aña cu Fundacion 
Arubano di esnan Visualmente 
Incapacita (FAVI) y a crea ehercicio 
special pa por yuda persona cu 
limitacion di bista pa traha riba nan 
condicion di curpa. Pa esaki Astrid 
a ricibi un condecoracion real. 


Grupo di baile Simadanza durante 
diesdos aña a baila na evento local 
y a representa Aruba den exterior. 
Despues di e temporada aki Astrid 
a scoge conscientemente pa dedica 
mas tempo na e scol di baile, 
pasobra su filosofia ta cu folklore 
contemporaneo mester forma parti 
di e curiculo di Simadanza. E scol 
di baile a keda activo. “Aprecio pa 
tradicion mester bay pareu cu habri 
porta pa innovacion, pa nos por 
sigui crece cu cualkier expresion di 
disciplina di arte”, segun Astrid. 


Despues di 50 aña cu el a dedica na 
baile, Astrid su mision keto bay ta 
pa eleva nos bailenan door di uza 
tecnica di baile en general, pa saca 
lo maximo di e alumnonan pa logra 
calidad. “Door di sembra e simia 
di amor y aprecio pa baile bou di 
nos hobennan, e cosecha lo ta un 
berdadero fiesta di fruta artistico.” 


E combinacion di amor pa baile y amor pa cultura Arubano/Antiano 
a produci un movecion cu ainda ta siguiendo su rumbo fuertemente. 


Scol di Baile Simadanza ta un testimonio con Astrid Salazar 
a capta e esencia di e tecnicanan mas rekeri di baile y ballet, 
pa asina duna nos propio cultura di baile e realce necesario. 

Diana a gradua como docente den 
ballet clasico cu specialisacion den 
Jazz-Ballet y Baile Flamenco. Despues 
el a traha 28 aña na Arubaanse Dans 
en Balletschool, cu un interupcion 
di 3 aña como cofundador, docente y 
bailarina di ‘Simadanza’. 


Na 1983 el a lanta su grupo di baile 
‘Teatro di Dansa Arubano’. Cu e 
grupo aki el a duna presentacion 
local y a representa Aruba den 
exterior na e.o. Corsou, Colombia, 
Santo Domingo, Estados Unidos, 
Venezuela, Puerto Rico, Hulanda y 
Francia. E grupo di baile aki a ricibi 
diferente premio manera Premio ‘Mo 
Tito y Rufo Wever’, Premio Oro 
Aruba y Den Ambiente Awards. For 
di e grupo di baile, varios otro grupo 
a nace y te cu awe ta sigui engrandece 
nos folklore. Prome di september 
1996 su soño a bira realidad, ora el a 
funda su propio scol di baile y ballet 
‘Skol di Baile Diana Antonette’. For 
di aña 2010 Fundacion Skol di Baile 
Diana Antonette ta organisa Dia 
Internacional di Baile, celebrando 
asina dia 29 di april cu participacion 
di diferente scol di baile. Tambe 
Diana sa duna presentacion di obra 
di danza-teatro multidisciplinario, 
conhuntamente cu su yiu muhe 
mayor Alydia Wever. Dos obra cu 
el a presenta ta One in Soul y ‘Muhe 
Frida’. 


Fuera di duna les na su scol di baile for 
di 1996, el a duna curso na e lidernan 
di ‘Traimerdia’, di creche y Expresion 
Bailabel na diferente scol basico, e.o. 
na Scol Scucha Nos y na Vespucci 
College unda e tabata docente di baile 
y drama durante 1999-2000. Tambe 
e tabata docente suplente na Colegio 
Arubano 
y 
Instituto 
Pedagogico 


Arubano (IPA). Di aña 2004 te 2006 
e tabata docente pa e disciplina di 
Culturele en Kunstzinnige Vorming 
(CKV) Grado 2 na IPA. Na Colegio 
Arubano e tabata docente CKV-dans 
di 2003-2013 y di 2015-2017. 


Awe Diana ta mira bek y e ta contento 
cu baile como forma di arte a desaroya 
positivamente pa diferente scol di 
baile, cu durante e añanan a instrui 
hopi di nos hobennan. Algun di nan 
a scoge baile como nan profesion pa 
sigui cu e desaroyo. Docente den arte 
di baile no ta un profesion simpel pa 
eherce. Hasta esaki por ta mas dificil 
cu un bailado profesional. 


Diana Antonette 


Celebrando 50 aña como docente di baile 


egun Diana Antonette 
den tur cultura e prome 
forma di baile tabata 
baile ritual, magico y 
religioso. Y for di e rais 
primitivo ey a nace baile 
folklorico. A traves di 


siglonan bailamento a desaroya den 
baile di corte (baile di salon) y asina 
ballet clasico a nace como un forma di 
arte na Francia den siglo 16. Despues 
nos ta mira cu un otro forma di baile 
teatral a nace na principio di siglo 20 
na Merca, cu ta baile moderno. Un 
forma di baile mas natural y expresivo 
cu un tecnica masha personal. 
Jazz-Ballet ta un otro estilo cu a desaroya 
for di 1920 na Merca y a influencia otro 
forma di baile cu awe nos conoce como 
break-dance, hip-hop y street-dance, 
cualnan a bira masha popular bou di 
nos hobennan. Y asina baile lo sigui 
desaroya como un arte teatral. 


Den añanan 50 di siglo 20, algun 
docente Europeo a establece nan mes 
riba nos isla y a cuminsa duna les di 
ballet clasico. E tempo ey Diana no 
tabata consciente cu nos tambe tin 
nos bailenan folklorico tradicional. 
Ta durante su estudio na Rotterdamse 
Dans Academie y na Amsterdam na 
Ballet Studio Nel Roos (1961-1968) 
na Hulanda, el a siña diferente estilo 
di baile, entre otro baile folklorico cu 
ta un expresion cultural di tur pueblo 
y nacion. 


S 

E bailado profesional ta responsabel 
pa su mes, en cambio e docente ta 
responsabel tanto pa su mes, como 
pa su alumnonan. Tarea di e docente 
ta pa instrui e arte y desaroya e 
calidad artistico di cada alumno. Cu 
frecuencia presentacion di alumno 
di diferente scol di baile y grupo 
internacional ta tuma luga na Cas di 
Cultura. Di e forma aki, arte di baile 
y ballet riba nos isla a crece. 


Den nos bailenan social Diana ta 
ripara un decadencia, specialmente 
e forma di baila bou di hubentud. 
Influencia di entre otro videoclip cu 
ta mustra cierto baile cu awendia ta 
na moda y ta duna un bista robes di 
e nificacion y kico baile ta encera. 
E movecionnan ta provocativo y 
ordinario y no papia mes di e forma 
di bisti. Esaki ta ehempel cu adulto 
ta duna, creando cantica y baile 
cu ta un falta di respet pa mente 
y curpa. P’esey Diana ta contento 
cu baile a drenta enseñansa como 
parti di e curiculo di e disciplina 
pa formacion artistico cultural, 
cu ta encera ‘musica, arte visual y 
drama’. E meta ta pa e disciplinanan 
aki contribui enormemente na e 
desaroyo di e mucha, no solamente 
riba tereno artistico y creativo, pero 
socialmente tambe. 


E studiantenan ta siña tocante e 
historia y nan ta descubri cu baile no 
ta solamente locual nan ta mira den 
un videoclip, pero cu baile ta sirbi 
diferente proposito den funcion. E 
ta un forma pa expresa hopi cos, e ta 
desaroya habilidad tanto fisicamente 
como mentalmente. E ta promove 
cooperacion y e ta laga hende 
sinti mas sigur di su mes. Door di 
explora, nan ta activa creatividad 
y principalmente nan ta siña baila 
locual hopi di nos hobennan no por 
of no tin e curashi pa haci. 


Segun Diana den diferente tema nan 
ta siña di nos bailenan cultural tambe, 
unda nan ta siña aprecia y duna balor 
na locual ta di nos mes. Su experiencia 
den enseñansa te aworaki ta cu gran 
parti di e studiantenan na final ta 
expresa nan mes positivamente di e 
materia Culturele en Kunstzinnige 
Vorming. 


Aunke ballet ta su profesion y hobby, 
teatro ta keda un parti cardinal den 
su bida caminda for di aña 1971 
el a forma parti di Grupo Teatral 
Mascaruba, den cua el a actua, baila 
y traha coreografia den diferente 
obra. Diana ta un sostenedo di teatro 
y semper ta tuma na cuenta cada un 
di e aspectonan tecnico di teatro pa 
haci di cada baile un experiencia 
completamente structura. Un bon 
ehempel ta e presentacion di danza- 
teatro ‘Chanita’. Algun obra di 
teatro den cual el a actua, baila y 
traha coreografia ta ‘Macuarima’ 
na Venezuela (1971/1999), ‘Nochi 
Rubiano’ na Boneiro (1972) y na 
Corsou, ‘Purga den Orea’ na Corsou 
(1972/1973), Musical ‘Wadirikiri’ 
(1973), ‘Fenchi a Gana Premio 
Mayo’ (1981) y ‘Ta ken tin Sanger 
di Kakalaka?’ (1985). E ultimo dos 
obranan tabata bou direccion di 
Burney Every (d.f.m.). E otronan 
ta ‘T’awor tin 4or’ na Cuba (2000), 
‘Ora Cero’ na Trinidad (2001), 
‘Señora Zapate’ (2006), ‘Spirito… 
Dido’ (2008), ‘Nochi Rubiano’ 
(2011, 
hubileo 
di 
50 
aña 
di 


Mascaruba), ‘Cuentanan di Compa 
Nanzi’ (2012) y na 2018 e obra 
original ‘Consenshi’. 
Diana ta ganado di ‘Premio Nacional 
di Teatro’ na 2013. 


Su trayectoria como docente, actriz, 
bailarina profesional y coreografo 
ta uno hopi activo, creativo y 
exitoso; specialmente riba tereno di 
folklore. Na Aruba tin varios grupo 
di baile folklorico y tambe grupo 
cu ta presenta otro estilo di baile. E 
lidernan di e gruponan aki mester 
ta consciente di nan meta. Diana ta 
expresa cu nos bailenan tradicional 
conoce un mescla rico di influencia 
Europeo, Africano, Antiano, Latino 
y Caribense. P’esey ta importante pa 
sa su origen y con ta baila nan. Trahe 
y acesorio tambe ta forma parti 
esencial den e totalidad. Sea mas 
creativo den coreografia y variacion 
den color di trahe y acesorio, pero 
sin perde e esencia tradicional. 


Awendia cu nos ta un pueblo 
multicultural, tin e tendencia di 
integra baile tipico di otro pais 
den nos bailenan. Esey ta mustra 
cu nos no ta duna balor y respet 
na nos herencia cultural. Un di e 
expresionnan di tur pueblo y tur 
nacion ta su bailenan y musica 
folklorico. Na hopi pais e ta un 
estilo di bida y e ta forma parti 
di educacion. Tur dia nos mester 
celebra nos cultura, sinti placer pa 
expresa nos mes door di baila y gosa 
di nos mesun musica tradicional. 
Door di e forma aki nos lo conserva 
y sinti nos mes orguyoso di nos 
herencia cultural. 


Den henter mundo hende ta baila y tur hende por baila. 
Semper tin un motibo of un nificacion, ora hende ta baila. 
No ta importa si un hende ta baila su so, como pareha, 


den grupo of como un forma di arte. E ta un aspecto cultural 


cu ta duna nos bida, alegria y e libertad 


pa nos por expresa nos mes y nos curpa ta e instrumento. 

Maybelline a forma parti tambe 
di e prome directiva di UNOCA 
y tabata miembro di hurado pa e 
prome Sparkling Tour di SETAR. 
E ta e prome persona cu a ricibi e 
prestigioso Aruba-UNESCO Music 
Award na 2002. Maybelline tabata 
tambe e prome hende muhe riba lista 
di MEP (Movimiento Electoral di 
Pueblo), cu a representa Aruba den 
Parlamento di Antia Hulandes di 
1983 te 1985. 


E siguiente personanan cu conoce 
Maybe di cerca a expresa nan 
aprecio grandi pa su persona. 
Dirigente di teatro y docente, 
Carmen Herrera, a bisa: “Mi kier 
t’ey semper pa Maybelline, manera 
e mes semper t’ey pa tur hende…” 
Docente 
y 
musico 
Gregory 


Goedgedrag ta comparti: “ E tabata 
mi inspiracion, no solamente riba 
tereno di musica, pero tambe su 
afan y energia pa forma hende den 
su totalidad. E aspecto humano aki 
a inspira mi y mi ta haci awe locual 
cu Maybelline a siña mi na A.P.A. 
(Academia Pedagogico Arubano). 
Maybelline ta un bloki importante 
den edificio di mi bida.” 


Bibliotecaria Des Croes: “Su energia 
ta contagioso y ta parce cu no ta 
caba nunca.” Ingeniero di zonido 
Eddie 
Tromp: 
“Maybelline, 
of 


miho bisa Maybe, ta un persona 
puntual, corecto y un gran musico 
y compositor. Cu dedicacion pa 
transmiti conocemento na otro 
persona, e ta hopi activo y yen di 
energia, creativo y e ta stima hende, 
specialmente 
mucha.” 
Escritor, 


poeta, musico, compositor, pintor 
Hubert ‘Lio’ Booi: “Mi aprecio pa 
Maybelline ta grandi, mi ta aprecia 
su talento musical, mi ta aprecia 
masha hopi mes cu el a colecciona 
tur mi composicionnan pa uza 
nan, asina nan no ta bay perdi.” 
Conocido cantante Edjean Semeleer 
a bisa simplemente: “Maybelline ta 
manera un mama pa mi. Danki na 
su ayudo m’a logra hopi y locual 
mi ta aprecia masha hopi mes ta cu 
semper su portanan ta habri 24 ora 
pa dia p’ami.” 


Maybelline Arends -Croes 


50 aña dedica na formacion musical 


a 
remarcabel 
den 


trayectoria di Maybelline 
Arends-Croes 
cu 
den 


hopi caso e tabata e 
prome. E ta prome yiu 
di Frans A. Croes y Aura 


Croes (d.f.m.) y e prome nieta di e 
conocido pionero musico y tocado 
di fio Sixto ‘Mo Tito’ Croes (d.f.m.). 
Maybelline tabata forma parti di e 
prome grupo di mucha muhe cu a 
bay HBS-A aki na Aruba (1957). E ta 
alabes e prome Arubiano cu a gradua 
na conservatorio na Hilversum, 
caminda el a logra obtene su acta 
di Muziekonderwijs-A den cuadro 
di Algemene Muzikale Vorming 
(1968). Y si esey no ta bastante, 
Maybe, manera nan sa yam’e, ta e 
prome studiante femenino di Colegio 
Arubano cu despues a bira docente 
na e scol aki. E ta e prome yiu di tera 
cu a duna les di musica na Colegio 
Arubano. E prome cu durante e 
inauguracion oficial di nos Himno y 
Bandera dia 18 di maart 1976 a dirigi 
e cantamento di nos himno nacional 
‘Aruba Dushi Tera’ cu su coro Tutti 
Frutti y Orkesta Filharmonico dirigi 
pa señor Joy Kock. 


T 

Den su formacion profesional por 
indica varios etapa importante. Por 
menciona su trayectoria di 40 aña 
como docente na Colegio Arubano 
y 39 aña na A.P.A. cu na 1990 a 
bira IPA (Instituto Pedagogico 
Arubano). Tambe el a sobresali 
como dirigente di diferente coro, 
como 
compositor, 
productor, 


traductor y interprete musical di 
poesia, como hurado na diferente 
festival y miembro di diferente 
comision y organisacion. 


Maybelline a compone varios 
cantica. Cantica pa mucha ta su 
ramo faborito. Ademas el a duna 
atencion na cantica di Pasco, di 
Dia di Mama, cantica di misa, 
cantica patriotico y cantica cu ta 
transmiti mensahe positivo. Como 
compositor 
Maybelline 
tabatin 


contacto estrecho cu diferente 
escritor di texto manera Burney 
Every (d.f.m.), Hubert ‘Lio’ Booi 
(d.f.m.) y Digna Laclé-Herrera. 
Algun composicion cu nos no por 
lubida ta ‘Llanto di un mama’, 
‘Roller 
Boogie’, 
‘Un 
soño’, 


‘Futuro ta di nos’, ‘Aruba stim’e’, 
‘Papiamento’ y ‘Dia ta regalo’. 


Maybe tin como 200 cantica mas 
na Papiamento, Ingles y Spaño 
warda riba cassette, disco, dvd, 
pentagrama y otro medio, como 
parti di herencia cultural di nos 
pais. Ademas e tabatin un don pa 
adapta texto y cantica di exterior 
manera ‘Man den Man’, cu ta 
e tema musical di e Weganan 
Olimpico na Korea na 1988. Dos 
biaha a toca Maybelline e honor di 
gana e premio maximo pa e miho 
compositor durante e Festival di 
‘Voz-i-landia’, un festival di canto 
pa mucha di scol basico. Maybe 
a forma parti di CODES, un 
comision pa prepara studiante cu 
ta bay studia na Hulanda. Aki el 
a compone e cantica ‘Futuro ta di 
nos’. 


Maybelline a participa cu su 
coronan na diferente festival local 
y 
internacional 
representando 


Aruba na un forma distingui, 
original y na un nivel halto. Algun 
alumno di Maybe a presenta cu 
diferente coro. Esaki ta muestra 
di Maybe su instinto pa reconoce 
talento. Nomber manera Johnny 
Scharbaay, Mirugia de Cuba, 
Erika Giel y Edselyne Figaroa ta 
algun di nan cu despues a haya 
reconocimento individual pa nan 
talento. 


Algun 
alumno 
manera 
Rose- 


Marie Provence, Jane Lanooij-de 
Cuba, Lila Richardson, Robert 
Reeberg, 
Haime 
v.d. 
Biezen, 


Gregory Goedgedrag, Vivienne 
Rivadeneira a bira despues su 
colega. Cu admiracion y orguyo 
Maybelline ta yama nan: “E 
frutanan di mi cosecha.” 


Maybe 
a 
duna 
tambe 
un 


contribucion importante den e 
mundo di coro. El a dirigi Coro 
San Francisco, Sunrise, The Young 
Voices, Coro Tutti Frutti, Los 
Tres Cochinitos, Starlite, Grupo 
Crystal, Bereya, Melange y Teen- 
Angel. Locual ta pone un sonrisa 
riba su cara ta ora e chikitonan den 
su Coro Tutti Frutti bis’e: “Mi ke 
bira mescos cu bo.” 
Teatro ta un otro area den cua 
e 
contribucion 
di 
Maybe 
ta 


impresionante. El a dirigi e parti 
musical di e obra teatral ‘Amor 
di Kibaima’ (1969) y ‘Magia di 
Fantasia’ (1996). Tambe el a crea y 
dirigi ‘Pesebre Bibo’ (1982) graba 
pa Telearuba. 


Maybelline 
ta 
sigui 
activo 


cu su Coro Tutti Frutti, su 
grupo 
vocal 
Melange, 
como 


miembro honorario di Comision 
Celebracion Dianan Nacional di 
Aruba, miembro di directiva di 
Fundacion Yegada di Sinterklaas, 
di Asociacion di Musiconan y 
Artistanan di Aruba, di Comision 
Team Liturgico di Aruba y tambe 
como miembro di Coro Den 
Harmonia bou direccion di Tica 
Giel. Maybe su vision ta un Aruba 
unda musica ta hopi mas cu un 
entretenimento y mas un herment 
necesario pa formacion importante 
di mucha. Un pais unda mas 
mayor ta encurasha nan yiu pa 
studia musica profesionalmente y 
unda tin mas atencion pa musica 
local di nivel. Maybe lo kier mira 
locutor di radioemisora busca 
mas informacion y demostra mas 
aprecio pa nos musica, musiconan 
local y nan composicionnan. Den 
nan programa radial nan mester 
duna contesta cu contenido y 
evita elemento di menos balor 
educativo. 


Locual ta resalta di su persona ta su dedicacion admirabel na 


desaroyo y formacion di nos hubentud riba tereno musical. 


Tambe mester menciona en general su contribucion valioso na nos musica. 


Tur esaki ta pone cu e nomber mas apropia 


pa caracterisa Maybelline Arends-Croes ta: E Prome. 

Semper el a haya bon comentario di 
e orkestanan cu cualnan el a traha, 
tanto pa su disciplina como pa su 
profesionalismo riba escenario. Ya 
cu pa motibo familiar e no por a 
bay studia na un conservatorio na 
Merca, el a uza su creatividad y a 
logra trece e artistanan cu nivel di 
conservatorio cerca dje. 


Den su afan pa perfecciona su 
actuacion y interpretacion pa duna 
un show mas profesional posibel, 
Sharon 
Rose 
tabata 
acerca 
e 


cantantenan internacional cu ta bin 
canta na Aruba pa comparti cu ne nan 
tecnica y nan conseho profesional 
di presenta riba escenario. Nan 
ta esnan kende Sharon Rose ta 
considera su maestronan. Si e no a 
uza e tecnicanan corecto, e lo por a 
haci daño ireparabel na su cuerdenan 
vocal. P’esey semper Sharon Rose 
tambe ta cla pa yuda, conseha y 
duna su tempo na talentonan hoben. 


Sharon Rose tabata artista exclusivo 
di Showtime di e legendario Don 
Tico Kuiperi (d.f.m.), un di e miho 
animadonan cu Aruba a produci. 


Tabata Ruben ‘Scorpio’ Garcia kende 
a dun’e e apodo di ‘E Primerisima di 
Aruba’, pero Don Tico Kuiperi tabata 
menciona y afirma e titulo aki pa binti 
aña largo den Showtime. Durante e 
temporada ey, specificamente na aña 
1970, Sharon Rose a graba su prome 
disco 45 RPM. E tabata e prome 
artista/cantante cu a graba cancion 
di Tata di Cultura, Padu del 
Caribe, entre otro exito manera 
‘Nami un Chens’ y ‘Goza Bon’. Su 
version di ‘Mi Hamaca’ di Mama 
di Cultura, Bernadina Growell a 
resona pa largo tempo na Aruba. 


Sharon Rose tabata presenta regular 
tambe den e show ‘Gordito di Oro’ 
di Angel Job na Corsou y tambe den 
show na nos hermana isla Boneiro. 
Cu su amor semper pa su cultura 
Sharon Rose tabata e prome hende 
muhe cu a subi canta y participa den 
Festival di Tumba di Aruba na aña 
1972. Mester bisa cu Sharon Rose 
a habri caminda pa respeta hende 
muhe den Festival di Tumba, un 
festival cu practicamente tabata 
considera solamente pa cantantenan 
masculino. Como un di e artistanan 
mas pidi den e tempo ey, Sharon 
Rose a presenta den certamen di 
Miss Aruba, Miss Teenage, Miss 
Teenage Intercontinental y e otro 
certamennan. 


Sharon Rose 


Mas di 50 aña un ‘Bos di Oro’ cu ta alcansa curason 


C 


anticanan cu diferente 
contenido y genero 
ta haya bida a traves 
di un bos cu ta resona 
y cu ta paralelo cu e 
interpretacion exacto 


di emocion, movecion y tecnica. 
Multifacetico, di folklore te cu 
alabanza, e curason y e bos di nos 
‘Primerisima Sharon Rose’ ta bira 
uno pa transmiti y perfecciona 
e mensahe mas tanto posibel 
pa e drenta y move curasonnan 
positivamente. 


Na e edad hoben di 8 aña Sharon 
Rose ya a cuminsa forma parti di 
un grupo di aguinaldo di su bario. 
E experiencia di para dilanti di un 
publico, canta den misa y lucha 
cu un miedo di escenario, tambe a 
bira parti di e bida di Sharon Rose. 
Despues di a participa na su prome 
festival di canto na aña 1969, a dura 
un par di aña mas pa Sharon Rose a 
supera e etapa di miedo aki. 


Cu su 17 aña Sharon Rose a cuminsa 
traha como profesional y tabata 
un cantante pionero den show 
na hotelnan di Aruba y tambe cu 
presentacionnan internacional. 

E cantante Arubiano aki a briya 
cu su presentacion na canal di 
television internacional manera 
Venevision na Venezuela y canal na 
Colombia, Puerto Rico, Republica 
Dominicana, 
Sint 
Maarten, 


Miami, Washington D.C., Peru y 
Hulanda. Pocopoco Sharon Rose a 
consagra su mes como un artista/ 
cantante cu sa di cautiva su publico 
den diferente idioma. 


Sharon 
Rose 
tabata 
ganado 


absoluto di Festival Voz di Oro 
di aña 1971 te 1982, cu tabata den 
e mesun periodo cu el a ricibi e 
titulo di ‘Cantante di Aña’. Un di 
e puntonan maximo den su carera 
tabata na 1982, unda el a representa 
Antia na Festival di OTI na Peru y 
tambe na maart 1984, ora Sharon a 
canta Ave Maria na e prome yegada 
di e imagen di Mama Maria Birgen 
Peregrina na Aeropuerto di Aruba. 
Un otro logro ta e transmision 
directo via satelite desde e hotel 
Golden Tulip Aruba pa Hulanda na 
1986, un produccion di ‘Veronica’ 
di Hulanda cu tabata un exito. 
E popularidad di Sharon Rose 
a sigui crece sin fin, tanto 
pa 
presentacion 
local 
como 


internacional. 


Despues di un interupcion cortico 
pa cumpli cu su trabou na hotel 
como 
Director 
di 
Actividad, 


Sharon Rose a bolbe den mundo 
di farandula mas fuerte cu nunca 
na 1990 cu un concierto compaña 
pa un mariachi femenino ‘Las 
Aztecas’. 


‘E Primerisima di Aruba’ na varios 
ocasion a rindi homenahe na su 
artista faborito Rocio Durcal. E 
mariachi cu tabata compañ’e tabata 
e mesun mariachi cu tabata toca 
pa e famoso cantante Spaño, esta 
Mariachi America. Sinembargo, 
tabata durante un presentacion di 
e famoso cantante Mericano na 
Aruba, esta Vikki Carr, cu e nivel 
internacional di Sharon Rose a 
destaca. E cantante Arubiano a 
logra impresiona su publico, cu 
tabata orguyoso di su capacidad 
artistico, specialmente na momento 
cu el a canta den duo cu Vikki Carr. 
Durante su carera, Sharon Rose 
a conoce mas artista/cantante di 
fama mundial manera Celia Cruz 
(d.f.m.), Pedro Knight (d.f.m.) y 
Sergio George, kendenan a haci un 
impacto masha positivo riba su bida 
artistico. 


Na aña 1991 durante e spectaculo 
‘Regalo pa Mama’ Sharon Rose a 
bolbe sobresali den su carera, cu 
un presentacion di calidad halto 
y un orkesta di musiconan local 
cu no a baha cabes pa esunnan 
di den exterior. Su exito manera 
‘Pero con lubida nos Mama’ y 
‘Sembra Paz y Amor’ ainda ta 
fresco den memoria di su publico 
y admiradonan. Na 1993 Sharon 
Rose a presenta su CD di salsa 
den Aruba Jazz Festival. 


Na aña 1994 e pintor Arubiano 
Gustave Nouel, riba peticion di 
Sharon Rose, a pinta dos cuadra 
unda a keda plasma e amor cu nos 
cantante local tin pa su cultura. 
Un amor cu lo keda expresa 
den un magno concierto na 
2020, celebrando mas cu 55 aña 
den farandula. Un evento cu lo 
mester bay marca historia. Pero 
mas importante ta cu a inicia un 
era nobo den e carera artistico 
di Sharon Rose, cu un curason 
agradecido tambe na tur medio 
social, television y prensa cu a 
apoy’e. Sharon Rose a presenta 
tambe pa basta tempo den Bon 
Bini Festival. 


Na 2008, Aña di Cultura, Sharon 
Rose a regala Aruba e cancion 
‘Nos Cultura’, componi pa Gos 
Oduber. Den e mesun aña a dedica 
Festival Aruvision na Hulanda na 
Sharon Rose. 


Na 2009 el a presenta na 
Arubadag na Hulanda. Na 2010 
el a clasifica na di 4 luga na 
Festival di Tumba cu e cancion 
‘Carnaval ta Nos’, componi 
pa Martin Quandus. E aña 
ey tambe el a logra Cancion 
Ganado na Festival Un Canto 
na Nos Himno y Bandera cu 
‘Mil y Un Recuerdo’, componi 
pa Lurena Schwengle. Despues 
di un descanso pa cuida su 
kerida mama, Sharon Rose ta 
haci su comeback na aña 2018, 
cu su cancionnan renoba y un 
cancion nobo dedica na tur 
mama ‘Mi Mama, Mi Reina’ 
y cancion di alabanza ‘Alab’e, 
Ador’e’. 


Sharon Rose tin e talento pa 
interpreta mas cu un genero, toch 
su inclinacion pa Alabanza ta keda 
esun preferi y berdadero. Dios a 
regal’e e don aki y p’esey mes e ta 
un deber sagrado pa multiplica, 
cuida y haci bon uzo di dje pa 
glorifica y alaba e nomber di Dios. 


“Canto y musica ta e maximo muestra di amor y dedicacion, 


ya cu e bunita arte aki ta haya su balor berdadero, 


solamente ora cu ta compartie cu otro. 


Danki na Dios pa mi talento, 


pa mi por haci tur mi rumannan contento.” 


62 


Na momento cu Betico, yiu di 
Panchico y Mimita a bolbe Aruba 
na aña 1959, despues di a caba su 
estudio na Hulanda, el a motiva su 
rumannan pa rebiba y continua cu 
e tradicional paranda familiar di fin 
di aña. Despues di Misa di Pasco 
mainta e paranda tabata pasa di 
famia pa famia. Betico tabata toca 
su sonfonia di man (acordeon), 
mientras e otro rumannan tabata 
canta of toca un instrumento. 
E famia den su totalidad tabata 
participa na e paranda di tur fin di 
aña, principalmente e Dande di tur 
aña nobo, bishitando famia y amigo 
cu e alegre saludo musical. Despues 
cu e rumannan Rudy y despues 
Tommy tambe a regresa Aruba na 
aña 1968, kendenan tambe a studia 
na Hulanda, a formalisa e grupo y a 
forma e agrupacion tipico parandero, 
cu despues a bira bon conoci como 
‘Betico y Su Grupo’. Betico, Rudy, 
Aiky, Tommy, Efrain, Hendrik y 
Addison tabata e rumannan cu a 
forma e grupo musical. Mientras 
e ruman muhenan Ada, Chichia, 
Mary y Didi, hunto cu nan famia, 
tanta, omo y demas famia, tabata 
participa cantando of tocando un 
instrumento. Betico tabata percura 
pa e paranda di Dande pasa tur aña 
den cada skina di nos isla, bishitando 
famia, amigo- y conocinan. 


Betico y Su Grupo a participa na tur 
Festival di Dande desde su inicio den 
e decada di añanan 70, cu excepcion 
di algun biaha pa motibo di luto. 
Betico tabata tin un amor grandi pa 
folklore y cultura di su isla. E tabata 
haci tur su esfuerso pa promove e 
musica tipico Arubiano. 


Mientrastanto entre e subrinonan 
tabatin un chikitin inkieto cu a 
hereda e talento musical familiar 
aki y tabata mustra hopi interes den 
musica. Hildward Croes (d.f.m.) 
yiu di Ada y Maiky, tabata toca 
sonfonia di man den e grupo, banda 
di su omo Betico. Esaki a resulta 
den un influencia musical grandi 
p’e y asina el a bira e prome di 
famia cu a tuma e paso di continua 
su estudio avansa den e ramo di 
musica profesional. 


Na aña 1986, despues di fayecimento 
di Betico, e grupo a dicidi di 
continua cu e tradicion familiar aki 
na su honor. Betico na mas di un 
ocasion a expresa e deseo ferviente 
di mira nos folklore y cultura sigui 
florece y cu generacionnan di futuro 
por keda apreci’e y conserv’e. Na 
e momento ey e grupo a tuma e 
decision di cambia e nomber pa 
‘Grupo Di Betico’. 


Grupo Di Betico 


50 aña plamando alegria den comunidad 


U 


n agrupacion musical 
di 
famia 
cu 
tin 


su 
rais 
musical 
y 


cultural 
Arubiano 


profundamente. A pasa 
e 
herencia 
musical 


di famia Croes di generacion pa 
generacion. Musica tabata un forma 
di expresion y entretenimento den 
e hogar di famianan Croes na Santa 
Cruz desde comienso di siglo 20. 


Na cas di Francisco ‘Panchico’ 
Croes y Maria Luisa ‘Mimita’ 
Croes-Lopez for di chikito e yiunan 
por a scucha, aprecia y admira e 
dushi musica tipico Arubiano cu 
otro miembro musical di e famia 
grandi aki tabata toca. Famianan 
tabata forma e grupo ‘Mo Tito y 
su Conhunto Folklorico Arubano’. 
Semper 
tabata 
reina 
ambiente 


musical den cas y asina cada un di 
e yiunan di Don Pancho y Mimita 
a lanta ta canta of toca un of otro 
instrumento musical. 

Tin cu menciona cu varios otro 
integrante tambe a fayece, manera 
Addison, 
Bibi, 
Jantje, 
Nopy, 


Mo Dochi, Dennis Werleman, 
Hildward y Tommy. 


Na aña 1990 Hildward a compone 
e cancion ‘Paranda Arubiano’ 
pa e grupo por a participa cu ne 
den Festival di Dande, como 
propio composicion. Asina na aña 
1991 e grupo a gana e premio di 
miho composicion original den e 
festival anual di Dande y musica 
tipico. E siguiente aña Grupo Di 
Betico a cuminsa graba su propio 
composicionnan y e canticanan 
tabata resona exitosamente na 
radioemisoranan. Aki estilo y 
zonido original di e grupo a keda 
formalmente concretisa. 


Un estilo parandero navideño 
alegre, 
caracterisa 
pa 


instrumentonan tipico-acustico 
y un coro di bosnan baronil. E 
publico inmediatamente a brasa e 
estilo unico y e musica contagioso 
di e grupo. Pedida pa presentacion 
publico y fiesta priva a cuminsa 
drenta na gran escala. Sinembargo, 
nunca a lubida of pone un banda e 
meta original pa cual a funda e grupo, 
esta e tradicion di bishita famia cu e 
saludo musical di fin di aña. 


E grupo semper a percura pa 
mantene e tradicion familiar aki 
bibo. E principal cantante di 
Dande di e grupo ta Maiky Croes, 
kende a hereda su estilo di Dande 
original for di su tata Joonchi, cu 
ta e prome persona cu a graba un 
Dande cu su ruman ‘Mo Tito y su 
Conhunto Folklorico Arubano’. 
Maiky a pasa e herencia aki na 
su yiu Maikito cu a bira Rey di 
Dande cu Grupo Di Betico na 
aña 1998, 2002 y 2005. E grupo 
a ricibi na diferente ocasion un 
galardon pa miho grupo tipico di 
fin di aña. 


Riba multiple peticion di su 
fanaticonan, Grupo Di Betico a 
realisa nan prome disco compacto 
titula 
‘Paranda 
Arubiano’ 
na 


aña 1995. E exito di e prome 
produccion aki tabata abromador y 
e cantidad di benta a surpasa 10.000 
ehemplar. 
Canticanan 
manera 


‘Paranda Arubiano’, ‘Ban Celebr’e 
y Festeh’e’, ‘Añ’ Nobe Awe’ y 
‘Arubianonan’, instantaneamente 
a bira clasiconan navideño. Na 
aña 1999, Grupo Di Betico a lansa 
su di dos produccion musical riba 
disco compacto titula ‘Tradicion’. 


Un biaha mas exito di e grupo tabata 
inmenso. Na aña 2002, Grupo Di 
Betico a bolbe pone un joya di 
disco compacto riba mercado. E 
produccion aki titula ‘Alegria’ a 
mantene e mesun formula exitoso 
di e grupo, esta e ritmo contagioso, 
e melodia y harmonia inigualabel, 
e alegria y e bosnan unico di Grupo 
Di Betico. Riba e disco compacto 
aki tambe ta aparece e ‘Dande’ 
canta pa Rey di Dande di aña 2001, 
Eric Ras, acompaña pa Grupo Di 
Betico. Na aña 2006 Grupo Di 
Betico a publica e disco compacto 
‘Libertad!’ 
conmemorando 
e 


celebracion di 30 aña di Himno y 
Bandera y 20 aña di Status Aparte 
di Aruba. E produccion aki ta un 
dedicacion di e grupo na e inmortal 
fundador, libertador y tata di pais 
Aruba, Betico, kende ta arkitecto, 
constructor y realisador di Status 
Aparte di Aruba. ‘Libertad!’ ta 
presenta 
composicionnan 
den 


diferente ritmo y genero tipico 
Arubano. Gos Oduber, bahista di 
e grupo, ta compositor di mayoria 
di e canticanan cu ta aparece riba e 
produccion aki. 


Na vispera di su 40 aniversario 
(2008), Grupo Di Betico a lansa e 
CD ‘Celebracion’, specialmente pa 
e temporada di fin di aña. E CD aki 
ta hiba e mesun seyo di ambiente y 
alegria cu Grupo Di Betico ta conoci 
p’e. E CD aki y otronan cu a sigui 
manera ‘Felicidad’ y ‘Concierto 
di Alegria’, tambe a converti nan 
mes den otro exito grandi pa e 
agrupacion tipico Arubano aki. 
Na 2018 e grupo a cumpli 50 
aña di existencia y a anuncia den 
temporada di carnaval su tema 
musical Celebration, simbolisando 
su celebracion durante henter aña. 
Den representacion di cultura 
y folklore Arubano, Grupo Di 
Betico a realisa biahenan di 
presentacion na diferente pais 
rond mundo. Grupo Di Betico 
a 
presenta 
exitosamente 
riba 


escenario grandi na Hulanda, 
Belgica, Alemania, Brazil, Cuba, 
Republica Dominicana, Corsou y 
Boneiro. E herencia familiar cu a 
cuminsa na Santa Cruz ta continua 
cu pasonan firme di generacion 
tras di generacion den famia Croes. 
Prueba di esaki ta e echo cu ya 
caba varios di e yiunan hobencito 
den famia ta cantando y tocando 
diferente instrumento. 


Un grupo musical procedente di un famia humilde 


di Santa Cruz y cu tin cariño y aprecio di e pueblo di Aruba. 


Hopi persona ta considera e grupo musical aki 


como parti di e patrimonio cultural nacional di Aruba. 

Na 1983 ruman di Chencho, 
Vicente Kelly, a forma su mesun 
agrupacion La Nueva Fuerza, di 
cual Chencho a forma parti. Door di 
nan popularidad a contrata e orkesta 
pa haci presentacion internacional y 
pa asina representa nos cultura den 
exterior. La Nueva Fuerza tabatin 
participacion exitoso durante parada 
di Carnaval di Cartagena. E exito 
‘Mi Banana’ no solamente a impacta 
e publico Arubiano, pero tambe 
a gana hopi simpatia di publico 
durante e famoso carnaval aki. 
Mientrastanto su interes pa musica 
a sigui crece, siguiendo curso di 
musica avansa. Su meta tabata pa 
amplia su habilidad musical y asina 
yega na nivel mas halto riba e tereno 
aki. Na aña 1988 La Nueva Fuerza 
y Chencho como integrante a haci 
un gira na Republica Dominicana. 
Nan a presenta nan musica hunto 
cu e agrupacion di Aramis Camilo. 


E banda a presenta ademas na 
Studio 54, unda e locutor a haci 
un remarke di Chencho yamando 
su persona como: “El unico rubio 
tocando tambora.” E pregunta cu a 
cay durante e presentacionnan aki 
den direccion di Chencho tabata: 
“Y con e ta haci pa por toca tambora 
manera e Dominicanonan?” Aki 
e experiencia amplio di Chencho 
a bin dilanti. Tabata e conocido 
Willie Polanco kende a dun’e 
instruccion, 
locual 
e 
musico 


Arubiano a tuma hopi na serio, 
sigur den su practicanan cu tabata 
intenso. Simplemente Chencho 
tabata determina pa toca conforme 
e 
exigencianan 
di 
musiconan 


internacional manera el a wordo 
instrui. 


Ademas di Cartagena, Chencho a 
biaha pa Bogotá pa presenta nos 
cultura como integrante di La Nueva 
Fuerza. Tambe Chencho a forma 
parti como timbalero den Aruba All 
Star Band den e Latin Jazz Music 
Festival cu a tuma luga na Don Elias 
Mansur Ball Park na aña 1988. Banda 
di esaki, Chencho a forma parti 
tambe di All Star Band pa representa 
nos musico- y cantantenan na e 
Tumba Festival di ABC cu a tuma 
luga den Festival Center na Corsou 
na 1990. 


PedroInocencioKelly 


Su logronan despues di 45 aña den musica 


P 


edro Inocencio Kelly, 
cariñosamente 
yama 


Chencho, a nace 17 di 
october 1958 den hogar 
di un famia musical 
cu ta keda den centro 


di Aruba. Na edad relativamente 
hoben di 15 aña Chencho a cuminsa 
su carera den musica riba bongo y 
campana y despues timbal, drums 
y tambora. E prome agrupacion 
musical den cua Chencho tabata 
forma parti tabata Los Juveniles. 
Despues el a forma parti di e orkesta 
La Nueva Fuerza, cu a gana hopi 
simpatia, tanto na Aruba como den 
exterior. Chencho tabata integrante 
tambe di e conhunto folklorico di 
Vicente Kelly y Los Pimentosos. 


Chencho 
semper 
tabatin 
un 


empeño pa crece musicalmente. 
Cu 18 aña el a cuminsa siña toca 
piano na scol di Adayma cerca 
Roberto 
Montiel, 
mientras 
e 


tabata forma parti di e agrupacion 
Los Juveniles. E agrupacion a 
gana Festival di Tumba cu Robert 
JeanD’or, kende a logra conkista 
e titulo di Rey di Tumba tres aña 
consecutivo, esta na 1976, 1977 y 
1978. 

Cu e agrupacion La Nueva 
Fuerza 
Chencho 
a 
biaha 


pa 
diferente 
pais 
manera 


Venezuela, Colombia, Merca, 
Hulanda, Alemania, Corsou y 
Boneiro. Na Aruba La Nueva 
Fuerza tabata den tur skina, 
deleitando publico tanto na 
fiesta priva como na club. Ta 
bon pa menciona cu e tabata 
duna 
contribucion 
na 
obra 


caritativo. 


Como integrante di e tipico 
Vicente Kelly y Los Pimentosos 
Chencho a biaha pa presenta nos 
musica y nos cultura na e di XXVII 
Festival de la Leyenda Vallenata 
1994, dilanti di un publico enorme 
di mas of menos 30 mil hende. Na 
aña 1999 Chencho tabata forma 
parti di e agrupacion ‘T.I.G.O.’ y 
a biaha pa Cuba y Sint Maarten. 
Na 2001 Chencho a biaha como 
cantante hunto cu e agrupacion 
coral Ars Nova bou direccion 
di 
Mayra 
Kock-Garrido 
pa 


representa Aruba na un festival di 
coro na Cuba. Esaki a tuma luga na 
Universidad de la Havana, Centro 
de Estudio Martiano y na Instituto 
Superior de Arte na Havana. 


Banda 
di 
duna 
presentacion, 


Chencho Kelly a graba varios 
produccion como percusionista pa 
diferente grupo di cua el a forma 
parti. Tambe e tabata acompaña 
otro banda musical na momento 
cu nan tabata haci nan propio 
grabacion. 
Durante 
transcurso 


di tempo nomber di Chencho 
ta aparece riba un gran cantidad 
di disco, tanto LP como CD. Y 
durante celebracion di carnaval 
mayoria di biaha ta busca Chencho 
como un di e percusionistanan 
pa participa den e orkesta cu ta 
compaña nos ‘Tumberitonan’. 


Na aña 1997/98 Chencho a ricibi 
certificado pa curso intensivo di 
percusion na Instituto Superior de 
Arte na Cuba. Aunke su soño tabata 
pa bay Berklee College of Music na 
Boston, Massachusetts na Estados 
Unidos, Chencho a bay Hulanda 
unda el a haya e diplomanan cu 
semper e tabata anhela. Na aña 
2002 el a inicia su estudio na 
nivel di HBO riba Drums Latin 
& Percusion na Rotterdamse 
Conservatorium. 


Na aña 2006 el a ricibi su diploma 
di 
Bachelor 
Degree 
of 
Arts 


como docente di musica den 
percusion y artista profesional. E 
mesun aña Chencho a cuminsa 
cu Master Degree den Muziek 
Wetenschappen na e facultad di 
musicologia na Universidad di 
Utrecht pa un periodo di un aña y 
mey, pero e no a finalisa esaki. 


Na Hulanda Chencho a participa 
den 
diferente 
grupo 
musical 


manera Gerald y La Ritmica, 
Franky Arindell y su Caribbean 
Sun, The Cuban Experience, Latin 
Jazz Band, ‘Herencia Cultural’ y a 
toca tambe na diferente pais den 
Europa. 


Despues di e periodo aki na 2008 
e musico talentoso y profesional 
a bolbe su isla natal pa eherce 
su trabou na Departamento di 
Cultura. Den e mesun aña el a 
participa como integrante den 
Ernando Maya y su Orquesta. 
Na 2009 Chencho a participa den 
Sazon Cubano, bou direccion di 
Shurby Maria. Na 2013 el a forma 
Chencho Kelly y su All Star Band, 
ora el a celebra su 40 hubileo na 
Cas di Cultura. Na 2014 Chencho 
Kelly y su All Star Band a participa 
na Caribbean Sea Jazz Festival. 
Den luna di april 2014 el a forma 
‘Chencho Kelly y su Grupo Zjilea’ 
y ‘Zjilea Band’. 


Chencho Kelly tabatin un trayectoria 
musical largo, pero el a demostra di 
tin un gran interes pa musica, hopi 
rosea y determinacion pa logra 
su soñonan, cu e kier comparti cu 
henter Aruba. Su contribucion na 
cultura di Aruba ta hopi grandi y 
inolvidabel. Chencho ta gradici nos 
comunidad y tur instancia, colega 
y musico cu a apoy’e durante su 45 
añanan den musica. 


E tabata e forsa tras di e banda 


cu a haci un impacto na Aruba y na otro pais den region. 


E ta un musico cu tabata comparti talento 


cu otro, siguiendo semper e ritmo di su curason y su alma. 

Añanan a pasa, Marta a casa, e mes 
a bira mama, pero el a sigui cu su 
pasion pa musica y espectaculo. 
Asina el a haya oportunidad pa 
presenta na aña 1976 un programa 
di mucha na Telearuba yama 
‘Matinette’, bou direccion di Imelda 
de Cuba. E programa a keda 7 aña 
den aire. E tabata consisti entre otro 
di presentacion di baile y canto. 
Imelda tabata siña e muchanan 
diferente baile, mientras cu Marta 
tabata encarga cu e canto. Tabata 
trata di un grupo fiho di mucha cu 
tabata participa den e programa 
y cu a haya e nomber ‘Gang di 
Matinette’. 
Marta 
tabata 
feliz, 


pasobra e tabata haci algo cu e 
muchanan tabata gusta asina tanto. 
Fuera di e programa ‘Matinette’, 
den e mesun temporada, su ruman 
muhe Rebeca a propon’e pa graba 
algun cantica cu nan yiunan y cu 
nan casa. 


E proyecto lo mester tabata algo 
entre nan. Pero esaki no a resulta 
asina facil manera nan a pensa, pues 
nan mester a acudi cerca amigo y 
ruman homber pa realisa esaki. “Pero 
kico ta bay graba, cua cantica? Miho 
graba algo nobo”, Marta a pensa 
y mesora el a pone man na obra pa 
produci cantica nobo. Pa Marta esaki 
a resulta facil. E tabatin experiencia 
cu su propio yiunan y ya e tabatin un 
cantica traha caba cu e tabata canta 
pa nan. Asina hunto cu su casa, Oscar 
Figueroa, nan a logra traha suficiente 
cantica cu letra y melodia pa un 
longplay (LP). Entre otro tabatin un 
cantica cu yama Pierewietje den cua 
un paharito di fantasia tabata canta. 


Pierewietje tabata un nomber di 
cariño cu algun trahado di un edificio, 
band’i cas di famia Figueroa, a duna 
yiu homber di Marta, esta Angelo. 
Esaki a inspira Marta pa compone 
Pierewietje. E amigo- y e casanan 
cu tambe tabata musico a percura 
pa e acompañamento. E ruman 
homber a percura pa e grabacion 
riba longplay cu un grabado di un 
otro amigo. Tur esaki a sosode di 
mei te december 1978. Ora tabata 
asina leu, Marta a acerca Imelda 
(di Matinette) pa diseña e caratula 
pa e longplay y mester a dun’e un 
nomber. Pa Marta e nomber ideal 


Pierewietje 


Conta mi su storia di 40 aña di perseverancia 


D 


irectora 
y 
fundado 


di Pierewietje ta un 
persona 
cu 
semper 


a gusta musica y tur 
loke ta relaciona cu 
musica. For di mucha, 


Marta Figueroa tabata prepara 
show hunto cu su primanan y 
tabata invita henter e bario di 
Sividivi, unda e primanan tabata 
biba, pa bin mira e show. Esnan 
cu tabata bin mester a contribui 
cu un depchi, 10 cen, como cu e 
shownan tabatin gasto. Marta mes 
tabata percura pa musica, tocando 
piesa cu el a siña na les di piano. 
E mes tabata graba esakinan riba 
cassette cu un grabado cu su ruman 
homber a regal’e. Esey ta un regalo 
cu e no ta lubida nunca. E bisti pa e 
shownan cu Marta tabata organisa e 
tempo ey tabata saya traha di papel 
di crêpe y un blusa blanco. 


Pa cada baile e tabata uza un color 
di saya diferente, pero semper cu e 
mesun blusa. Mama di Marta tabata 
e.o. costurera. E tabata observa su 
mama traha. Asina e tambe a siña 
cose saya. Nan tabata hinca e blusa 
den e saya y bisti un faha hancho. 
E tempo ey esaki tabata na moda, 
esta pa e saya no cay. Asina e trahe 
tabata cla pa baila. 

tabata Pierewietje. Ora e disco 
tabata cla graba y publico tabata 
bay cumpr’e, nan tabata pidi pa 
e Longplay Pierewietje. Asina 
tambe e grupo di e seis muchanan 
cu a canta e canticanan e tempo 
ey, cu ta e yiunan di e rumannan 
Marta, Rebeca y Antonio, a haya e 
nomber Pierewietje. 


Riba e prome disco LP di 
Pierewietje a aparece e cantica 
Superman canta pa Angelo, cu 
a bira un exito specialmente na 
Corsou. Publico a gusta e cantica 
asina tanto cu el a aparece den e 
prome 15-nan di e Top-100 di 
aña na Corsou. Asina e prome 
longplay a keda completamente 
bendi. E bon comienso aki a 
pone Marta pensa riba un di dos 
longplay y pa aumenta alabes 
e cantidad di integrante di e 
grupo. Algun primo y prima plus 
integrantenan di e grupo a yega 
na un cantidad di dies mucha. 
Pierewietje a cuminsa bira hopi 
popular. Hende tabata pidi nan 
pa presenta na varios evento y 
fiesta. Cu nan propio ekipo di 
zonido nan tabata canta bibo aki 
aya. 


Tur loke Pierewietje tabata haci, 
tabata cay den bon tera cerca e 
muchanan. Pues a sigui graba mas 
disco y a sigui presenta mas show 
na television. Despues di 5 aña e 
muchanan cu tabata forma parti 
di e grupo di canto a bisa ta basta. 
Ya nan a cuminsa bira grandi y e 
nomber Pierewietje no tabata 
pas mas pa nan. Kemen nan no 
kier a continua mas cu e grupo. 
Sinembargo, tabatin hopi otro 
mucha cu no tabata famia, cu si 
kier a forma parti di Pierewietje. 
Na comienso Marta tabata sintie 
un poco straño pa traha cu mucha 
cu no tabata miembro di su propio 
famia. Pero no a dura mucho cu 
esaki a cambia. E muchanan nobo 
a gusta asina tanto, cu Marta a 
sinti su mes bon cu nan. Tabatin 
asina hopi interes, cu mester 
a haci un audicion pa scoge 
unicamente esnan cu mas talento 
den cantamento. Aki no tabata 
haci distincion di unda un mucha 
ta bin. Mucha di tur districto y 
famia tabata bonbini y nan no 
mester a paga contribucion pa les 
tampoco. Asina tambe e interes 
a crece pa introduci baile den 
nan repertorio. Tabata un bon 
momento pa haci e muchanan un 
poco mas conoci cu nos folklore. 


Marta a pidi yudansa di algun 
experto den e ramo ey. A cuminsa 
ensaya riba un dia fiho y esaki a 
bira un tradicion cu tur aña tabata 
presenta un of dos show na Cas 
di Cultura y na television. Tambe 
a sigui cu grabacion di disco y 
despues CD. Un caracteristica di 
Pierewietje ta cu 90 porciento di 
e canticanan ta na Papiamento y a 
keda mantene e tradicion ey. Entre 
e canticanan cu nan a graba tabatin 
dos di Pasco cu tabata componi 
pa Padu del Caribe specialmente 
pa Pierewietje. Nan ta un danza 
‘Ambiente di Pasco’ y e wals 
‘Nochi di Luz’. E aña tabata 1985 
y e LP tabatin e mesun nomber 
‘Ambiente di Pasco’. 


E grupo a sigui crece y e trabounan 
a bira mas. Marta no por a maneha 
e grupo su so mas y como tal el 
a forma un comision pa dirigi 
Pierewietje. 
Specialmente 
pa 


motibo di e plan ambicioso di 
Marta pa cuminsa biaha cu e grupo. 
Aunke cu e biahamento tabata 
costa placa, benta di e disconan y 
entrada di e diferente shownan 
a yuda cu e gastonan. Asina 
Pierewietje a cuminsa biaha pa 
Boneiro, pa Corsou y despues 
hasta pa Hulanda. 


E biahe pa Hulanda a rekeri mas 
esfuerso, incluso recaudacion di 
fondo via bendemento di cuminda 
y evento di bingo. Sinembargo, e 
trabou tabata bale la pena, como 
cu e experiencia tabata inolvidabel. 
Pierewietje a sigui biaha, presenta 
su propio show y graba CD. Den 
e trayectoria di Pierewietje por 
aprecia awendia cu e yiunan di 
ex-integrante a bira miembro di e 
grupo; esaki ta nifica cu e ta trata 
di un proceso di traspaso di amor 
pa musica y canto di ‘generacion pa 
generacion’. E grupo Pierewietje a 
ricibi diferente distincion di merito 
pa e bunita trabou. Pero mas 
importante ta e lasonan di amistad 
cu ta existi te ainda entre esnan cu 
un dia tabata un Pierewietje. Esta e 
profesionalnan den nos comunidad 
cu orguyosamente por bisa cu nan 
tambe a forma parti di e bunita 
grupo aki. 


Hopi persona a pasa nan sintimento di amor y dedicacion 
incondicionalmente pa musica pa mucha y a yuda forma 


y educa nan pa medio di musica, canto y baile. 


Alabes e personanan aki a fomenta alegria 


den curason di grandi y chikito. 

Rafi a gradua cu e obra di teatro 
Los Buitrez pa cua el a gana un 
premio na Cas di Cultura na Aruba, 
representando 
Venezuela 
na 
e 


Festival di Teatro Internacional den 
e grupo teatral di cua anteriormente 
e tabata miembro. 


Den e mesun aña cu Rafi a gradua, 
el a cuminsa traha den teatro. Na 
augustus 1979 e hoben a haci un 
audicion na television y el a logra 
gana un papel pa actua den e novela 
‘Estefania’. Rafi a traha den 28 
diferente novela famoso manera 
entre otro Por estas calles y ¿Qué 
pasó con Jaqueline?. Novelanan cu 
a keda transmiti na mas di 78 pais 
y interpreta den 10 obra teatral na 
Venezuela. Rafi a traha na Canal 
8, Venezolana de Televisión y 
Radio Caracas Televisión. Tambe 
el a actua den e pelicula La 
Vida de Otro na 1998 cu a keda 
internacionalmente nomina. 


Rafi no ta solamente un actriz 
renombra, pero e ta conoci tambe 
den mundo di musica na Corsou, 
Venezuela y Republica Dominicana. 
Na edad hopi jong el a cuminsa canta. 
Un di su prome presentacionnan 
tabata pa Su Mahestad Reina Juliana 
na edad di 7 aña. 


El a canta den diferente grupo local, 
entre otro ‘Trio Caribe’. Na Santo 
Domingo el a representa Aruba 
como cantante den e programa di 
Fredy Goico. Rafi tin un propio 
composicion, titula Yo no tengo 
consuelo. Esaki el a graba cu e 
orkesta Estrellas del Caribe, un 
conhunto hopi conoci na Antia 
Hulandes di ’50 te ’70. 


RafaelaMargaritaStatie 


40 aña ‘E Diva di Aruba’ 


N 


o ta tur hende tin e 
suerte di descubri e 
don special cu bida ta 
brind’e, pero den caso 
di Rafi Elizabeth esaki 


si a sosode. Rafaela Margarita Statie 
a nace dia 24 di october 1948 na 
Boneiro. For di chikito el a bin biba 
na Aruba y e ta considera su mes un 
Rubiano. E ta casa cu e conocido 
futbolista Antiano Ronnie Elizabeth 
y nan tin un yiu. Como mucha e 
tabata brota caba di talento y for 
di edad tempran Rafi tabata sa cu e 
kier a bira artista. Ta pa e motibo 
ey el a studia arte dramatico na e 
instituto reconoci ‘Juaña Sujo’ na 
Venezuela, unda el a gradua na aña 
1978. E estudio di arte dramatico 
ta encera entre otro pantomina, 
expresion corporal, canto, baile, 
historia teatral mundial, tecnica 
teatral, 
makiyahe, 
sociologia, 


psicologia, cultura general y analisis. 

Rafi a destaca tambe como 
modelo na Venezuela, unda 
tabata tipifica su figura como 
un ‘figura exotico’. Nan tabata 
yama Rafi La Diva. E revista 
Venezuela Farandula a presenta 
Rafi como modelo den nan 
publicacion di maart 1980. 


Rafi no ta desconoci na Corsou 
tampoco. Riba nos isla ruman 
el a duna entre otro guia vocal 
y guia pa actua riba escenario 
na e conocido cantante Mirugia 
Elizabeth (d.f.m.) kende ta conoci 
pa e cantica ‘Bon Dia’, un cantica 
cu a pega bon na Aruba tambe. 


Manera ya menciona, Rafi a 
representa Aruba y otro pais na 
varios ocasion, sea como cantante, 
actriz, modelo of astrologo. Pa 
motibo di salud di su mama el a 
regresa Aruba na aña 2000. Aki 
Rafi a sigui comparti e bendicion 
di talento cu Dios a dun’e. El a 
sigui cu astrologia y actuacion, pero 
tambe el a guia grupo di teatro. 


El a actua entre otro den e obra 
teatral ‘9 Luna: causa, efecto y 
consecuencia’ bou direccion di 
Jhon Freddy Montoya. Den e 
obra ‘Hendenan Bruha’ el a traha 
como asistente di director. Como 
boluntario den guia di grupo teatral 
di hoben Rafi a expresa: “Nos tur 
tin talento, pero ta un chens nos 
mester haya pa por demostra kico 
nos por.” 


Rafaela 
‘Rafi’ 
Elizabeth 


ultimamente 
ta 
hopi 
popular 


na Aruba como astrologo. El a 
funciona como man drechi di e 
conocido astrologo internacional 
Adriana Azzi na Venezuela, kende 
ta conoci como La Diosa de los 
Astros. Rafi a studia astrologia 
cu Tibor Lindner, un profesor di 
Universidad di Astrologia. Rafi 
ta un psikico, esta un persona 
cu tin un don cu e por mira kico 
a pasa cu un hende pa medio di 
concentracion riba un pertenencia 
di e persona, por ehempel riba un 
obheto. 


Hopi hende na Aruba ta considera 
Rafi como un di e miho astrologonan 
y su programa ‘Horoscopo pa Rafi’ 
ta masha gusta na Radio Galactica. 
Tur dialuna mainta entre 9’or y 
10’or e oyentenan ta bombardea e 
radioemisora cu yamada telefonico 
cu cantidad di pregunta. 


Ademas 
di 
publicacion 
di 


horoscopo na radio, Rafi ta publica 
tambe den e revista ‘Focus’, 
caminda el a haya reconocimento 
como astrologo na 2002. Na 2008 
Rafi a cumpli 5 aña como astrologo 
di e revista On the Air. Tambe el 
a haya un reconocimento special 
pa su profecianan cu a contribui 
grandemente na e edicion di 
december 2004 cu tabata esun mas 
bendi na Aruba. 


Rafi a hunga un papel importante 
den e desaroyo cultural y artistico 
di Aruba. Astrologia ta sali for di 
su don, arte ta su pasion y comparti 
su talento ta su curason. Sigur e ta 
un di nos orguyonan nacional. Rafi 
ta inspira tur hende pa sigui nan 
soñonan y traha duro pa logra nan. 


Don y talento ta regalo cu cada hende ta haya. 
Sinembargo, ta caracter ta permiti realisacion di 


e regalonan precioso aki. Rafi Elizabeth por a predici su bida, 


no solamente pa su donnan, pero pa su determinacion. 

Ora el a bira teenager el a cuminsa 
canta den grupo di aguinaldo. E prome 
grupo tabata Las Palmeras sigui pa Los 
Cantarines. Durante su estudio como 
analista kimico na Leiden, Hulanda el 
a duna varios presentacion hunto cu 
Bencho pa studiante- y conocinan. 


Tica a canta tambe den The 
Boyscouts, ‘Super Combo Casino’ 
y ‘Vibracion 74’. Tur ta banda den 
cual su rumannan Bencho, Casin 
y Nino tabata toca of canta. Den 
añanan setenta e tabata canta tambe 
den coro Santa Anna. Riba un dia 
soeur William (d.f.m.) a conseh’e pa 
cambia su moda di uzo di stem. El 
a sigui e conseho cu soeur William 
a dun’e pa asina crea e base di su 
stem soprano. Tica a tuma algun les 
di canto y guitara cerca Maybelline 
Arends-Croes 
pa 
desaroya 
su 


cantamento y pa por acompaña su 
mes ora pidie pa canta pa bruid den 
misa. 


Na december 1976 Tica Giel a 
dicidi di pone un fin na su trabou 
como analista kimico na Lago Oil 
& Transport Company y dia 14 
di januari 1977 el a laga su isla 
Aruba pa bay studia na Hulanda 
atrobe. E biaha aki pa docente di 
musica. Na e momento ey e no 
tabata sa ainda cu un dia e lo bira 
locual semper el a soña di ta, esta 
un cantante profesional. 


Durante su audicion na Muziek 
Pedagogische Academie Alkmaar 
na augustus 1977, e director a tende 
den Tica un solista di canto clasico. 
Pero ta te despues cu el a gradua 
pa solista na 1983, Tica a haya sa 
esaki di e director suplente. Den e 
aña preparatorio di su estudio Tica 
a presenta pa prome biaha como 
solista clasico den un concierto di 
canto na cas di su docente di canto 
Maartje Uipkes-Kliffen. E ta mira e 
concierto aki, na juni 1978, como e 
comienso di su carera como cantante 
clasico. 


FranciscaNorma Giel 


Resonando su bos soprano pa 40 aña 


ica Giel a nace na Aruba 
den bario di Boegoeroei 
como e di 12 yiu di señor 
Herman Jozef Giel y 
señora Imelda Maria Giel. 
En total e pareha a haya 


16 yiu, di cual e prome a fayece 
ora di nacemento. For di edad jong 
Tica tabata gusta canta. Cu mas 
of menos 4 aña di edad e tabata 
resona su bos den cunucu di Wichi 
Luydens, cantando riba stupi di 
famia Gomez-Luydens y di su tanta 
grandi Presentacion ‘Chon Chon’ 
Bermudez-Tromp. 


Ora e tabata den kleuterklas, 
juffrouw Ambrosia a bin busc’e den 
pauze riba speelplaats pa e bin canta 
pa nan. E ta corda cu el a canta 
De piedra de ser la cama den su 
totalidad y como recompensa el a 
haya un prenchi. Asina el a sigui cu 
su canto na cas y na scol. Riba Dia 
di Mama su ruman Cecilia tabata 
hib’e canta na algun cas pa deleita 
e mamanan cu bunita cantica, 
acompaña pa su ruman Bencho riba 
guitara. 


T 

Na october di e mesun aña Tica a 
canta pa un publico mas grandi den 
e sala di e academia. Durante su 
estudio el a canta como solista cu 
varios coro di Alkmaar y bisindario. 
Dia 20 di mei 1983 Tica a haci su 
examen di canto clasico den un 
sala yen na Muziek Pedagogische 
Academie Alkmaar. 
Dia 14 di mei 1984 el a termina 
tambe su estudio como docente di 
Algemene Muzikale Vorming. 


Durante e añanan cu a sigui el a 
canta como solista den obranan 
grandi di oratorio y opera cu 
coronan den Noord-Holland. Na 
juni 1984 el a canta pa prome biaha 
e papel di ‘Reina di anochi’ den e 
opera Die Zauberflöte di Mozart. 
Un papel cu el a canta durante tres 
aña cu Stichting Kamer Opera 
Nederland (SKON) den diferente 
teatro na Hulanda. Na october 
1984 el a canta e papel mayor den 
e opera La Sonnambula di Bellini 
cu Opera Zaanstad. Pa e pelicula 
Mama is boos di Ruud van Hemert, 
na augustus 1985, Tica a graba 
partinan di La Traviata di Verdi 
pa e actriz Hulandes Adelheid 
Roosen. 


Tica a canta tambe den dos coro 
profesional, 
esta 
Nederlands 


Kamerkoor y Collegium Vocale 
Gent di Belgica. For di 1985 
te 1988, Tica a studia opera 
na 
Sweelinck 
Conservatorium 


Amsterdam. Su docentenan tabata 
Cora Canne-Meyer y Margreet 
Honig. Dia 26 di mei 1988 el a 
completa su estudio cu examen 
final, den cual e mester a canta y 
actua tres personahe for di opera, 
e.o. e gran aria di Zerbinetta for 
di Ariadne auf Naxos di Richard 
Strauss. 


Dia 31 di augustus 1989 Tica a 
duna su prome concierto na su isla 
natal Aruba. El a duna e mesun 
concierto 
tambe 
na 
Boneiro 


y Corsou. Despues di esaki a 
sigui mas concierto na Aruba, 
Boneiro y Corsou. E dirigente 
Frank Davelaar (d.f.m.) di e coro 
di Corsou Orfeon Crescendo a 
invita Tica durante e añanan cu 
a sigui pa canta como solista den 
diferente obra grandi cu masha 
poco ta tende na otro pais. Tica a 
duna presentacion tambe na Cuba 
y Surnam. 


Despues di e prome concierto 
na 1989, S.E.L. Maduro Muziek 
Stichting di Corsou a trece Tica 
y Wim Statius Muller hunto pa 
graba e CD Antillean Songs na 
1990. For di 1993 te 1995 Tica a 
canta e rol di Madame Herz for di 
Der Schauspieldirektor di Mozart 
den diferente teatro na Hulanda cu 
Amsterdams Marionettentheater 
Komedie van Hout. Cu e grupo 
aki el a duna presentacion tambe 
na Catania y Messina na Sicilia y 
Napoli na Italia. For di 1993 te cu 
su regreso pa Aruba na 1996, Tica 
a actua como cantante di opera 
na mas cu 80 scol den diferente 
provincia di Hulanda. E tabata 
clausura e proyectonan ‘Opera’, 
Een verhaal zingen y Opera in de 
klas cantando diferente rol pa e 
muchanan di kleuterklas te cu klas 
6. El a presenta e programa aki pa 
alrededor di 3.900 mucha. 


Desde 1998 Tica ta organisa su 
conciertonan clasico y popular pa 
e pueblo di Aruba. Na 1997 Tica a 
graba e CD ‘Sentimento di Pasco’ 
cu e guitarista Pepe Gonzalez, 
sigui pa ‘Canto di Amor’ na 2001. 


Tica a canta na tres ocasion pa 
famia real: dia 20 di augustus 2002 
pa Principe Willem Alexander 
y Princesa Máxima durante un 
manifestacion cultural pa e pareha 
riba Plaza Betico; dia 29 di juli 2005 
pa Su Mahestad Reina Beatrix den 
Atrium di Centrale Bank na Corsou 
y atrobe dia 6 di november 2006 
den e ballroom di Marriot Hotel 
Aruba. Dia 16 di november 2013 
el a dirigi na aeropuerto di Boneiro 
e coro nacional pa duna bonbini 
na Su Mahestadnan Rey Willem 
Alexander y Reina Máxima. 


Resumiendo e repertorio artistico 
y profesional di Tica, por conclui 
cu ta trata aki di un trayectoria 
impresionante. 
Tanto 
como 


solista clasico como tambe docente 
di canto, su contribucion na 
historia di arte y cultura na Aruba 
ta inmensamente grandi. 


Na aña 2018, Tica a celebra su di 
40 aña como solista clasico, banda 
di e echo cu 35 aña pasa el a gradua 
pa solista clasico y alabes 30 aña 
como cantante di opera. 


Su stem a conmove un gran cantidad di hende: 


di esnan mas yega na dje te na miembronan di Cas Real Hulandes. 


Pero ta su amor pa tur locual ta Aruba y su musica 


ta locual ta inspira su bida. 

Durante un periodo di mas cu 20 
aña Claudius a participa den festival 
di Calypso y Roadmarch di Carnaval 
di Aruba como Mighty Talent. 
El a gana e titulo di Rey di Calypso 
20 biaha, 16 biaha el a gana e titulo 
di Rey di Roadmarch y 9 biaha el a 
gana e corona pa tur dos titulo riba 
mesun anochi. 


Ta bon pa señala cu Philips como 
Mighty Talent a trece su propio 
sabor den Roadmarch y Calypso. 
Impresionante ta cu e sa di uza 
Papiamento den su composicionnan 
pa un festival cu tradicionalmente ta 
ser domina pa e idioma Ingles. 


Den e Festival di OTI, un festival 
internacional di cancion cu a tuma 
luga na Washington na aña 1983, 
Claudius Philips a sali como e di 
tres finalista, representando Antia 
Hulandes e tempo ey. Como solista 
su prome disco 45 En cada nota 
cantará su voz a sali riba mercado na 
1984, despues cu el a gana un premio 
inolvidabel pa su participacion na 
Festival di OTI. Pa añanan largo 
despues di e festival aki a sigui hopi 
triunfo mas y mas grandi. 


Claudius Philips 


35 aña ‘Mighty Talent’ 


E 


compositor, areglista 
y talentoso pianista 
Claudius 
Philips 
a 


gana amor, admiracion 
y cariño di un y tur cu 
a scucha su canticanan 


cu verso bon skirbi y hende cu ta 
gusta baila riba e ritmo. 


Claudius Philips a nace 8 di april 
1964 y ta un di e musiconan Arubano 
mas talentoso di tur tempo. El a 
debuta como cantante na edad di 
17 aña, participando den su prome 
festival na Sint Maarten den cua el 
a sali ganado. 

Durante añanan Claudius a establece 
un relacion di entusiasmo grandi cu 
su publico, tanto na Aruba como na 
e otro islanan Antiano. El a logra 
di gana e titulo di ‘Banda di Aña’, 
‘Musico di Aña’, ‘Artista estelar di 
Aña’, ‘Cantica di Aña’ y un cantidad 
di otro titulo mas. 


Como 
un 
individuo 
talentoso, 


Claudius no a limita su mes na 
solamente participa na festival. 
El a acudi na Berklee College of 
Music na Boston unda el a haya e 
oportunidad grandi pa amplia su 
estudio y haya mas conocemento 
musical. El a haya un fiansa pa dos 
semester di cual el a haci bon uzo. 


Un 
persona 
creativo 
manera 


Claudius no por a keda sin cuminsa 
cu su propio grupo musical na 
aña 1992. El a nombra su banda 
O.R.E.O. loke ta nifica One Real 
Exciting Organization. Claudius a 
haya reconocimento di Minister di 
Cultura, señor Ramon Lee, pa su 
contribucion na cultura Arubano. 


Claudius, hunto cu su banda, ta 
biaha regularmente pa exterior pa 
duna presentacion na su fanaticada 
internacional na Corsou, Boneiro, 
Sint Maarten, Surnam, Hulanda, 
Sint Barths, Anguilla y Estados 
Unidos. Ya pa hopi aña e ta duna su 
servicio musical tanto na comunidad 
local como na industria turistico. 


Claudius, un creyente fuerte, 
semper ta contribui na varios 
obra y organisacion caritativo. 
Durante su carera como musico 
profesional, Claudius a saca 17 
produccion. E tabatin e privilegio 
di por a graba su ultimo cinco 
produccionnan den su propio 
studio di grabacion. 


Aruba a mira un cantante y compositor hoben 


di San Nicolas desaroya su mes y bira 


un di e talentonan mas grandi riba tereno musical. 


Un talento cu a bira parti di su ser, su nomber y su isla. 

Tambe nan a ricibi reconocimento 
di e revista local Focus como The 
Best Dance Group of the Decade, nan 
a ricibi un premio na Barbados 
como The Best Dance Group of the 
Caribbean y recientemente nan a 
ricibi un premio na Corsou pa a 
unifica e dos islanan pa medio di 
arte riba escenario. 


Aruba Tourism Authority y diferente 
otro instancia sa invita Popcorn Dancers 
pa representa Aruba su hendenan y 
su cultura durante eventonan local y 
internacional. Nan tabatin e honor di 
presenta na diferente evento durante 
e bishita di Su Mahestadnan Rey 
Willem Alexander, Reina Máxima y 
Princesa Beatrix. 


Popcorn Dancers ta e grupo di baile 
oficial di International Carnival 
Queen Election cu ta tuma luga tur 
aña na Corsou. Durante henter 
aña 
Popcorn 
Dancers 
ta 
duna 


presentacion local y internacional 
na diferente fiesta, hotel, riba barco 
crucero, na seminario y festivalnan. 
E grupo ta stima pa tanto hoben y 
adulto como cu nan ta baila tur tipo 
di musica, entre otro folklore local 
y internacional, street dance, oldies, 
musica di carnaval, musica latino, 
contemporaneo y moderno. 


Na aña 1994 a cambia e nomber 
Popcorn Gang pa Popcorn Club. 
E vision di Popcorn Club ta pa 
contribui na un comunidad den 
cua e hobennan di Aruba por 
madura mentalmente na un manera 
saludabel y positivo, p’asina nan 
bida ta uno miho den futuro. Pa e 
vision aki bira realidad tur aña ta 
prepara un agenda cu actividadnan 
social, 
cultural, 
recreativo, 


educacional y fisico. Por ehempel, 
cada aña directiva di Popcorn Club 
ta organisa seminario riba diferente 
tema manera: Siña conoce bo mes; 
Siña anda cu otro; Etiketa social y 
protocol; Etiketa di baile; Embaraso 
hubenil; Comunicacion efectivo; 
Motivacion; Traha den grupo; 
Maneha 
tempo; 
Peer 
pressure; 


Personal branding y Abuso di droga 
y 
alcohol. 
E 
Popcorn 
Soldiers, 


miembronan di e club, tin como 
lema: “Striving for a better future”. 
Pa motiva y sostene otro, nan sa 
grita hunto: “One Team, One Heart”. 


Stichting Popcorn 


30 aña trahando riba desaroyo personal di hobennan na Aruba 


T 


ur cos a cuminsa na 1989 
cu un grupo di amigo 
di e districto di Dakota 
cu tabata yama nan mes 
‘Popcorn Gang’. E grupo 
tabata 
bini 
hunto 
na 


Centro di Bario Dakota pa organisa 
diferente actividad pa e hobennan 
di Dakota. Dia 18 di october 1994 
‘Popcorn Dancers’ a haci oficialmente 
nan 
prome 
presentacion 
cu 


40 miembro di Popcorn Gang. 
E reaccion di e publico tabata 
positivo y desde e dia ey e grupo a 
ricibi varios reconocimento tanto 
local como internacional pa nan 
presentacionnan. 


Nan a ricibi reconocimento di 
Aruba Youth Award, Love and Peace, 
Samapiba, Premio Padu, Parlamento 
Hubenil, Departamento di Cultura, 
Women’s Club of Aruba, CEMBRA, 
Gang di Arte y FUDEKA. Di 
Gobierno di Aruba nan a ricibi 
reconocimento pa sostene y kere den 
nos hobennan y pa ta un bon ehempel 
pa hobennan di Aruba. Nan a ricibi 
varios reconocimento como Aruba’s 
Best Dance Group of the Year desde 
1989 te cu dia di awe for di diferente 
radioemisora, corant y revista. 

Popcorn Club tin como slogan: 


‘Educa, comunica, entretene y celebra’. 


E slogan aki e club ta eherce aña tras di aña. 


Popcorn Club ta organisa diferente 
tipo di evento durante aña pa 
por descubri, stimula y mehora 
e talento y confiansa propio di 
su miembronan. Un evento cu ta 
contribui na e meta aki ta Next in 
Line. Durante e evento aki, Popcorn 
Soldiers ta haci uzo di nan talento 
pa bataya contra otro, sea pa 
medio di canto, baile, actuacion, 
poema of playback. Ademas, nan 
ta haci uzo di e oportunidad pa 
duna reconocimento special na 
personanan cu a sostene nan club 
di un forma of otro. E club ta 
celebra tur aña nan aniversario 
cu un evento cu nan ta yama 
‘Aruba ta Nos’. Nan meta ta pa 
durante e evento aki den un forma 
festivo, educa miembronan mas 
tanto posibel di Aruba, entre otro 
con Aruba a wordo forma, di su 
hendenan, cuminda y bebida, 
flora 
y 
fauna, 
custumbernan, 


monumentonan, historia, weganan 
y su folklore y cultura. 


Cada pasa 1 aña nan ta organisa 
un festival di talento yama ‘Nos 
cu Nos’. E festival di talento 
aki ta entre miembronan pa 
halsa e espirito di ekipo entre e 
miembronan activo y no activo. 


Un otro evento cu nan tin riba nan 
agenda ta e programa yama Dream, 
Dare, Do. Pa medio di e actividad 
aki nan ta explora tur nan talento 
y posibilidadnan cu otro hobennan 
di Aruba, kendenan despues ta haya 
e oportunidad pa bira miembro di 
Popcorn Club. Manera mayoria di e 
actividadnan e programa aki tambe 
ta diseña pa motiva e desaroyo 
personal di e hobennan. 


Pa celebra fin di tur aña fructifero, 
Popcorn Club ta organisa nan Annual 
White Party, Dinner and Ball. E 
localidad di e fiesta ta decora 
completamente blanco, cuminda 
y bebida tambe ta blanco y tur 
miembro ta bin bisti na blanco. 
Durante e evento aki ta celebra 
e nificacion di Pasco y ta alaba 
Señor pa su sosten continuo y pa 
bendiciona nan cu e honor di por 
trece placer pa wowo, orea, alma y 
curason di tur esnan cu ta rondona 
nan. Ademas durante e celebracion 
aki ta otorga e Popcorn Soldiers Award 
y ta duna Premio Hoben Ehemplar 
na e miembro mas disciplina y di 
mas honra di aña. 


Dia 23 di september 2004 Popcorn 
Club a registra na un notaris como 
un 
fundacion 
yama 
Stichting 


Popcorn. E club awo ta un fundacion 
legalmente aproba y registra na 
Camara di Comercio y desde inicio 
e ta funciona autosostenibel. Na 
mesun aña e club a agrega actuacion 
riba su agenda di entrenamento. Na 
maart 2006 Popcorn Club a cuminsa 
cu un Talk Show na radio yama 
Next in Line. Pa motibonan fuera 
di nan alcance e programa no por 
a continua. E programa aki tabata 
exitoso. E tabata dedica na hobennan 
di Aruba. E meta tabata pa encurasha 
nan pa comparti nan opinion riba 
topiconan actual y e intencion tabata 
pa e combersacionnan aki yuda haci 
un diferencia den nan bida. 


Na 2018 nan a pone tur arte hunto 
y a presenta e musical ‘E berdadero 
nificacion di Pasco’ cu tabata un 
exito rotundo. Na 2019 nan lo 
presenta un otro musical hunto cu 
e participantenan di Gang di Arte 
y Dream, Dare, Do. 


Desde inicio di e club, miembronan 
no mester a paga niun tipo di 
contribucion. Tur gasto di uniform, 
disfraz, celebracion, seminario, 
tayer y excursion ta wordo cubri pa 
e fondonan genera pa e bailadonan 
di Popcorn Dancers. Esaki ta e 
bailadonan cu nan ta yama e Star 
Team. Nan ta haci presentacion 
na hotel y fiesta priva. Ora cu e 
fondo cu nan genera pa medio di 
e presentacionnan menciona no 
ta suficiente, nan sa organisa otro 
evento manera carwash, bingo, rifa, 
show di talento, bendemento di 
cuminda, bende T-shirt di Popcorn 
Club, pechi of CD. Un CD cu nan 
tin na benta ta ‘Popcorn 365’ cu ta 
contene un variedad di cancion cu 
por toca durante celebracionnan di 
henter aña. 


Popcorn Club tin como slogan: 
‘Educa, comunica, entretene y 
celebra’. E slogan aki e club ta 
eherce aña tras di aña. 

E presentacion aki, cu ta tuma luga na 
Cas di Cultura, ta un demostracion 
di experiencia bunita di alumnonan 
di e scol. Esaki ta necesario pa sigui 
motiva y stimula e alumnonan pa 
surpasa cualkier insiguridad. E 
show anual tambe ta importante 
pa docente- y mayornan y alabes 
e publico general por aprecia tur e 
esfuerso, energia y dedicacion cu e 
club y e hobennan ta dedica na baile. 


Club di Movimiento ta participa na 
diferente evento cultural pa yuda e 
studiante conoce su mes y pa habri 
e horizonte cultural di e alumno. 
P’esey ta permiti e studiante pa 
baila na diferente evento cultural, 
pa tuma diferente tayer, incluso 
internacionalmente y pa intercambia 
cu otro scol di baile y fundacion 
local den un atmosfera constructivo. 


Den su prome dos decada di 
existencia Club di Movimiento a siña 
hopi pa futuro. E club kier enfoca 
su mes pa completa e experiencia di 
e studiante mas tanto posibel y pa 
busca manera nobo pa haci esaki. 
E unico manera pa por hisa e nivel 
artistico ta e caminda profesional, 
esta pa enfoca riba confiansa y 
motivacion. 


Na 
october 
2008 
Club 
di 


Movimiento a participa na su 
prome evento internacional, esta e 
International Youth Dance Festival 
of New Jersey. Club di Movimiento 
a logra trece tres premio pa 
Aruba den e categoria di Jazz 
Contemporaneo ‘Arawak’, Ballet 
Character Russo ‘Shoe Makers’ 
y Baile Folklorico Arubano ‘Pa 
Padu’. E ayudo grandi di UNOCA 
y tambe di comunidad a haci e 
participacion aki posibel. 


lub di Movimiento ta 
un scol di baile situa na 
Bubali, bou direccion 
artistico di Samanta 
Westera-Juppa. Club 
di 
Movimiento 
a 


mustra su balor pa 


comunidad for di momento cu el 
a lanta. E scol a celebra 21 aña di 
existencia na augustus 2018. Cu 
su aniversario, e club a consolida 
su balor den nos comunidad, 
specialmente pa tur su studiantenan 
cu a logra desaroya nan talento y 
explora nan personalidad. Durante 
mas di 20 aña e club a reevalua su 
mes continuamente pa asina sigui 
avansa den tecnica y relevancia 
social. Cu su show anual Club di 
Movimiento ta demostra cu su 
meta ta pa enrikece cultura den nos 
comunidad. 


Club di Movimiento 


Dunando mas di 20 aña contenido amplio na movemento y cultura 


C 

Despues 
di 
2008 
Club 
di 


Movimiento 
a 
extende 
su 


participacion den diferente evento 
di International Dance. Por 
menciona: 
International 
Youth 


Dance Festival of New Jersey (2008, 
2010 y 2011); New York Teacher 
Workshops and Performance at 
Pulse, Estados Unidos (2012); 
Prix Arabesque Ballet, Belgium 
(2012); Aruba Brasil Cultural 
Dance Exchange Program (2013, 
2014 y 2015) y Disney Performing 
Arts Workshop and Performance 
at Epcot and Disney Downtown, 
Orlando (2015). 


Club di Movimiento ta traha 
tur aña cu otro scol di baile of 
fundacion na Aruba, pa asina 
experencia, intercambia y crece 
den e mundo di baile. 


Durante 
tur 
su 
añanan 
di 


existencia, Club di Movimiento a 
mira talento hoben crece y domina 
tecnica pisa di Ballet Clasico, 
incluso Pointe Work, Variations, 
Pas de Deux, Character Dance, 
Folklore, 
Contemporary, 


Modern, 
Jazz, 
Lyrical, 
Tap, 


Afro, Capoeira, Belly Dance, 
Baton, 
Modeling/Etiquette, 


Latin Dances (Merengue, Salsa, 
Samba y Tango), Pilate, Fitness 
(Tae-bo, Steps, Aerobics, Cross 
Fit training y Circuit) y na 2017 
Acrobatic Arts, Aerial Arts (Silks, 
Lyra, Bungee y Vertical Dance). 


Club di Movimiento a eleva su 
mes na nivel halto den mundo 
di baile, no solamente relaciona 
cu calidad di coreografia of 
show, pero tambe relaciona cu 
programa pedagogico y didactico 
di e arte di baile. 


Cu esaki e club a logra sorprende 
comunidad y motiva alumno- 
y mayornan cu un produccion 
diferente. Cada biaha ta agrega 
elemento nobo cu ta forma un 
combinacion di teatro, canto, 
baile y acrobacia. Na 2013 Club 
di Movimiento a bira miembro 
(registered teacher) di Royal 
Academy of Dance England, 
Ballet Official Dance Exams y a 
agrega Aruba como e di 80 pais 
cu ta forma parti di e academia 
prestigioso aki. Den e mesun 
aña Club di Movimiento a bira 
miembro di More than Just Great 
Dancing Affiliated Dance Studio 
Owners cu tin e vision y mision 
pa engrandece calidad di dance 
curriculum training pa maestro 
di baile, miho maneho, finansa 
y envolvimento cu comunidad 
(Arte y Cultura). 


Club 
di 
Movimiento 
ta 
un 


organisacion 
di 
movemento 


caminda un y tur tin e oportunidad 
pa desenvolve su mes na aspecto 
mental, fisico y artistico. E meta 
ta pa integra den e comunidad di 
Aruba, educa y engrandece calidad 
di baile, arte y movemento na 
Aruba. Di e forma aki no solamente 
ta crea un miho bailarin pero tambe 
un miho persona pa futuro. 


Baile ta un expresion artistico y cultural cu ta trece 


comunidad hunto den esfuerso, goso y entusiasmo. 


Un asociacion relativamente hoben a dicidi 
pa tuma e reto pa no solamente participa 


na e bida cultural di Aruba, pero pa hiba esaki 


na nivel mas halto, tanto local- como internacionalmente. 

Cu 8 aña di edad Joan a join e coro 
riba peticion di soeur William 
(d.f.m.). Su prome cantica como 
solista tabata I want to sing it, un 
cancion componi pa soeur William. 
Asina e carera musical di Joan a 
cuminsa. E tabata haya les di canto 
tur diasabra di soeur William, sea 
den misa of na convento. Despues 
tabata sigui les di juffrouw Maria pa 
bira dirigente di coro. Asina Joan a 
yega na e punto pa dirigi e coro pa 
un concierto den Cas di Cultura. 
Como mucha Joan tabata forma parti 
di e show ‘Matinette’ na Telearuba 
y a actua y canta den e rol di ‘pushi 
preto’. Na scol e tabata gusta canta, 
baila y actua durante actividad 
special. Tambe el a participa na e 
Festival di Canto Voz-i-Landia y a 
bira finalista cu e cancion ‘Aruba e 
Macuto di Fruta’. Joan a ricibi les 
di canto di Tica Giel na Arubaanse 
Muziekschool, les di cuarta di Silvio 
Rasmijn y Rose-Marie Provence y 
les di guitara di Roy Sneek. 


Straño ta cu nunca Joan a sinti su mes 
bon pafo di misa. E tabata califica 
misa como su comfort zone. Como 
trabou boluntario Joan ta canta 
durante entiero y tambe pa pashent 
cu ta malo na hospital of pasando 
den nan ultimo etapa di bida. El a 
dirigi e coro di hospital na varios 
ocasion, specialmente na entiero di 
Dr. Saladin y Dr. Dennert y tambe 
durante Pasco, Housekeeping week, 
etc. 


Joan a compone mayoria di su 
canticanan den e genero di gospel. 
El a canta algun den misa, mientras 
cu tin algun cu a keda semper warda. 
Joan ademas ta gusta skirbi storia pa 
mucha y pa cada storia tabatin un 
cantica. Despues Joan a bira mas 
conoci pa su dedicacion den mundo 
teatral di Aruba. For di edad jong e 
tabata hunga teatro cu su primo- y 
primanan y laga nan bisti diferente 
trahe, 
transformando 
nan 
den 


personahenan di teatro. Asina el a 
train nan pa nan por hunga comedia 
pa nan mayornan. 


Joan Danies 


Di banki di coro pa escenario di teatro: 20 aña carera artistico 


J 


oan 
Josy 
Georgine 


Danies a nace 12 di 
december 1970 y ta 
docente di Culturele en 
Kunstzinnige Vorming 
(CKV), teatro y ademas 
trahado 
social 
pa 


bienestar general. Joan ta alabes 
cantante, compositor, dirigente di 
coro y autor. El a lanta den un famia 
musical y ta un persona dinamico 
cu hopi talento como actor y como 
director di teatro. Den su famia tin 
cantante, tocado di fio, guitarista, 
pianista y compositor. 


Como mucha chikito Joan tabata 
scucha storia y na mes momento 
canta hunto cu su wela, sintando riba 
su scochi. Su mama Sabina Quandt- 
Koolman (d.f.m.) a canta 50 aña den 
coro Santa Anna na Noord y Joan 
tabata compañ’e ora e bay train cu 
e coro. 

Dia 7 di april 1998, Joan a actua 
pa prome biaha den e obra ‘Pariba, 
Pabou, Panort, Pazuid’ den Cas 
di Cultura. Pa e obra aki el a 
compone dos cantica: ‘Politico’ y 
‘Comunidad’. Asina interes di Joan 
a lanta pa teatro y el a cuminsa bay 
curso na FARPA (Fundacion Arte 
Pro Arte) bou direccion di Amy 
Lasten. Na 1998 el a skirbi, dirigi 
y actua den e obra ‘Gara e Yabi’ y 
el a compone algun cantica pa e 
obra aki. Den e mesun aña el a bira 
miembro di Mascaruba y na aña 
1999 el a actua como ‘Guadirikiri’ 
y a canta como solista den e obra 
di ‘Macuarima’, celebrando ‘Aruba 
500’, cual tabata e aña cu Aruba 
a conmemora 500 aña di historia 
skirbi. Hasta a publica un stampia 
di Aruba cu su imagen relaciona cu 
e obra aki. 


Na 1999 Rose-Marie Provence a 
acerca Joan Danies pa traha riba 
tereno social-cultural-educativo cu 
e alumnonan di Juliana School. El a 
traha riba e obranan ‘Nos Realidad’, 
cu ta un adaptacion di Grease 
na Papiamento y ‘Integracion ta 
Posibel’, un obra pa integra hoben 
cu hende special, esta e habitantenan 
di Cas Sjabururi. 


Joan 
ta 
cofundado 
y 
tabata 


miembro 
di 
e 
comision 
di 


Hospi-Bondi Camp pa 21 aña. 
For di 1999 e tabata encarga 
cu e programa cultural y como 
clausura di e campamento Joan a 
traha algun obra di teatro manera 
‘Pluma Blanco’ y ‘Aruba, Boneiro 
y Corsou’. Den luna di december 
hospital ta tene e ‘Paranda di 
Dande’ 
di 
Hospi-Bondi, 
bou 


direccion di Stella Toppenberg. 
Joan tabatin e encargo musical 
pa diesun aña. E meta di e grupo 
aki ta pa recauda comestibel pa 
esnan di menos recurso den nos 
comunidad, brindando yudansa na 
nos prohimo. 


Joan a yega di actua na Aruba den 
entre otro ‘Cadushi ta buraco 
den saco’ y ‘Ban brinda pa Paz, 
meymey di tanto Guera’ y el a 
actua tambe na Carifesta Festival 
VIII na Surnam. Ademas el a actua 
den Tableau Vivant na ocasion di 
bishita di Reina Beatrix y den e 
produccion di Anansi Masters. 


Algun obra cu Joan a skirbi y dirigi 
ta ‘Asina nos ta na scol’, evalua 
pa Burney Every (d.f.m.), ‘Acoso 
Sexual den Deporte’ pa fundacion 
Muher y Deporte, ‘Trevia e 
Garado di Djaka’ pa Cas di 
Cultura, ‘Ami no!’ pa Teatro Foro 
y A new life pa e barco Freewinds. 
Otro obra di Joan ta ‘E revolucion’ 
y ‘Iritacion pa Celebracion’ na 
ocasion di 50 aña Cas di Cultura 
y tambe ‘Esclavo Moderno’ pa 
conmemora 
Dia 
Mundial 
di 


Teatro. Ademas por menciona 
‘Libertad’, un produccion di 
Joan en conexion cu e exposicion 
‘Herencia di Sclavitud’ y ‘Cosecha 
y Tambu’, skirbi pa Joan en 
conexion cu e documentario Lady 
Sings the Tambu tocante Izaline 
Calister. Joan a traha tambe como 
director teatral pa Fundacion 
Muchila Creativo pa hopi aña. Su 
biografia ta aparece riba Theater 
encyclopedie 
Universiteit 
van 


Amsterdam. 


Ultimo añanan Joan ta ricibi varios 
invitacion pa entre otro duna 
tayer, declama poesia, actua, skirbi 
y dirigi obra teatral. El a traha 
cu entre otro Paul Middellijn, 
Mirto Laclé, Tica Giel y Rose- 
Marie Provence. Tambe Joan a 
coopera cu instancianan manera 
Departamento 
di 
Enseñansa, 


Centro pa Desaroyo di Hende 
Muher (CEDEHM of Bureau 
Vrouwenzaken), Fundacion Famia 
Planea, Hospital y Scol di Polis 
den e prueba pa e futuro dokter- y 
polisnan. 


Joan a scoge pa sigui traha den 
enseñansa y no como celebridad 
den farandula. Su meta ta pa a 
traves di su lesnan motiva mas 
hoben pa ta activo na manera 
positivo den e mundo di arte como 
parti importante di nan formacion. 
Joan Danies a cuminsa como un 
cantante di coro di misa, pero 
su curason y talento a hib’e pa 
expande su potencial y pa medio di 
actuacion y musica trece mensahe 
importante pa nos comunidad. 


Joan ta un persona cu ta gusta arte en general. 


Sinembargo, ta teatro a conkista su curason. 

Despues cu Jhon Freddy a yega 
Aruba 23 di october 1996 e no a 
mira atras nunca mas. Lagando bida 
y logronan atras na Colombia, el a 
dirigi tur su energia, concentracion 
y amor riba e pida baranca aki cu 
a bira su hogar nobo. Na Aruba 
Jhon Freddy a sigui cu su carera 
artistico como bailarin profesional 
den Colombian Folkloric Revue na 
Holiday Inn Aruba Beach Resort & 
Casino. Pa e por a sostene su mes 
financieramente, e artista a dicidi 
pa traha como guardia di siguridad. 
Sinembargo, su ambicion pa duna 
les artistico a sigui firme. Pa 5 aña 
largo Jhon Freddy tabata duna tayer 
y les den teatro gratuitamente. 
E tabata director y docente di 
teatro pa Fundacion Arte Pro Arte 
(FARPA) y tambe docente di arte 
invita pa Instituto Pedagogico 
Arubano (IPA) pa desaroya modulo 
academico. 


Na 2003 Jhon Freddy a drenta 
oficialmente den servicio di gobierno 
como empleado publico na Instituto 
di Cultura Aruba. Den su funcion 
como Theater Docent Regisseur el 
a sigui desaroya proyecto artistico 
y brinda un aporte profesional na 
bienestar y desaroyo di arte y cultura 
en general. Despues el a traha 
como coordinador di e programa 
Herencia Cultural y desde 2008 e 
ta Lider di Proyecto den Seccion di 
Implementacion na Departamento 
di Cultura Aruba (DCA). 


Jhon Freddy ta traha cu proyecto 
manera Competencia Hubenil Gang 
di Arte, Celebracion di Dia Mundial 
di 
Teatro 
y 
Reconocemento 


Nacional 
di 
Teatro. 
Tambe 


mester menciona su aporte como 
representante di DCA na diferente 
actividad nacional manera: Eleccion 
di 
Reina 
y 
Parada 
Cultural 


Folklorico organisa pa Centro di 
Bario Brazil. Jhon Freddy ta fungi 
como coreografo invita pa diferente 
grupo di baile y teatro aki na Aruba. 
E ta tambe director di grupo Teatro 
Experimental Contemporaneo di 
Aruba. 


JhonFreddyTobonMontoya 
´ 


15 aña cu un curason grandi pa cultura Arubano 


J 


hon 
Freddy 
Tobón 


Montoya 
a 
nace 


na Colombia 13 di 
september 
di 
aña 


1969 
den 
e 
area 


Metropolitana 
di 


Medellín. For di edad 


hoben Jhon Freddy tabatin e sed 
di supera su mes. El a termina su 
estudio superior y universitario 
como Licenciado en Formación 
Artístico 
cu 
specialidad 
den 


baile, teatro, musica y arte visual 
na e Facultad de Educación de 
Universidad Pontifica Bolivariano 
(UPB) y Escuela Popular de Artes 
(EPA) di Medellín. Jhon Freddy ta 
Maestro di Pedagogia y un Tecnico 
Profesional den Diseño di Arte 
Grafico di Academia Superior de 
Artes. El a combina e estudionan 
aki cu un cantidad grandi di 
investigacion cultural, congreso, 
tayer y seminario artistico. Banda di 
su estudio Jhon Freddy tin un carera 
militar exitoso como Subteniente de 
Caballería y Oficial de Reserva de 
La Fuerza Militar Colombiano. 

Un di e reconocimento profesional 
mas resaltante cu el a ricibi ta e 
condecoracion di Lid in de Orde 
van Oranje Nassau otorga pa medio 
di Su Excelencia Gobernador 
Boekhoudt. Tambe Jhon Freddy 
a haya reconocimento di varios 
revista na Aruba como artista di 
aña. El a ricibi tambe mencion di 
honor pa un trayectoria largo di 
logro artistico excelente y aporte 
grandi na desaroyo di cultura den e 
Festival Viva Colombia. Ademas el 
a ricibi un reconocimento special 
di Consulado di Colombia na 
Aruba como embahador di su pais 
na nos isla. 


Jhon Freddy a representa Aruba na 
Teatro Luna Blou Corsou y tambe 
na Cuba den e Festival del Caribe 
na Santiago de Cuba. Aki el a ricibi 
un reconocimento teatral otorga 
pa La Casa del Caribe, como autor 
y director di obra teatral. El a 
representa Aruba den e Festival di 
Caribe, CARIFESTA, na Surnam 
cu e obra teatral ‘Ban brinda pa 
Paz, meymey di tanto Guera’. 


Tambe el a participa na e di shete 
Congreso Mundial di Drama/ 
Teatro y Educacion na e ciudad 
di Belén Pará Amazônia, Brazil, 
como parti di un proyecto cu un 
delegacion di artista di Aruba. 
E artista aki di curason Rubiano a 
representa Aruba den intercambio 
cultural na Boneiro, Corsou, Brazil, 
Francia, Surnam, Colombia, Cuba, 
etc. Jhon Freddy a ricibi e Premio 
Nacional di Enseñansa pa e obra 
colectivo y multidisciplinario ‘E 
Reino di Djaka Djan’ y tambe 
reconocimento 
pa 
e 
valioso 


contribucion durante 5 aña di 
apertura y clausura di Olimpiada di 
Aruba Sport Uni (ASU). Ademas 
el a participa cu un show cultural 
na ‘Weganan di Reino’. 


Ademas 
di 
su 
actividadnan 


riba tereno di teatro y baile, 
Jhon Freddy a participa tambe 
cinco aña consecutivo den e 
competencia literario ‘Poeta di 
Patria’ y ta autor di obra di teatro 
manera ‘Portadonan di Luz’, ‘9 
Luna’, ‘Desafio Un Reto di Bida 
of Morto’ sin lubida e creacion 
y direccion di e Tableau Vivant 
‘Historia di Aruba’. 


Jhon Freddy a skirbi e tema ‘Amor- 
Amor’ specialmente pa e pareha 
real, 
Rey 
Willem 
Alexander 


y Prinses Máxima. Alabes el a 
compone varios cancion di fin di 
aña pa diferente grupo di gaita y 
tumba. E artista grandi aki tabata 
5 biaha e ganado absoluto di e 
festival di composicion ‘Un Canto 
na Aruba su Himno y Bandera’ 
y tambe finalista na diferente 
ocasion. El a participa como 
compositor pa 20 aña consecutivo 
den e prestigioso festival aki cu 
mas di 100 cancion skirbi na 
Papiamento dedica na Aruba. 


Jhon Freddy a dirigi e obra 
contemporaneo ‘Di Carni y Weso’ 
na ocasion di e celebracion di 60 
aña Declaracion Universal di 
Derecho Humano organisa pa 
Amnestia Internacional Aruba. Cu 
esaki el a clausura celebracion di e 
di dos lustro di su briyante carera 
na Aruba cu un broche di oro. 


Dia 14 di november 2008 meymey 
di e celebracion di un grandioso 
Aña di Cultura, el a experencia 
su prome presentacion realisa 
pa Ministerio di Alabansa y 
Adoracion (MAA) y e grupo 
Popcorn Dancers. E artista aki a 
gana hopi cariño y gran aprecio 
di nos pueblo pa e forma con el 
a siña y balora nos cultura y nos 
idioma, pa su admirabel carisma 
y personalidad y pa su excelente 
trabou y innumerabel aporte na 
nos cultura. Su inmenso muestra 
di amor, aprecio y respet pa nos 
comunidad ta keda expresa pa 
medio di su poema, obra, texto, 
canto, coreografia y baile. Jhon 
Freddy ta un inmigrante cu a bin 
Aruba pa keda. Aruba a acepta 
y aprecia e persona aki cu a bin 
di otro tera y awe ta forma parti 
integral di nos pueblo Arubano y 
di nos cultura. 


Conoce historia di e artista multifacetico aki 
y comprende cu su pasado no ta nada facil. 


Pa resumi den poco palabra su trayectoria artistico, logro 


y experiencia profesional ta mas complica ainda. 


Sin duda ta trata di un historia di bida hopi valioso 


y importante pa e memoria cultural di Aruba. 

Ta trata pa desaroya y profundisa 
conocemento di arte y cultura door 
di organisa actividad-, curso- y/of 
tayernan y stimula balor propio y 
autoestima riba tereno di arte den e 
comunidad Arubano. 


E mision di FMC ta pa sostene 
mucha, hoben y adulto den nan 
desaroyo creativo, pa nan siña tecnica 
y habilidad creativo y artistico riba 
tereno di musica, baile, arte visual, 
teatro, literatura, multimedia y arte 
en general. 


Muchila ta bou direccion di un 
directiva consistiendo di algun 
persona cu ta dedica nan tempo 
liber cu hopi dedicacion na desaroyo 
cultural di nos pais. Presidente di e 
fundacion ta Rose-Marie Provence, 
tesorero ta Sandy Patrick Maduro 
y secretaria ta Emerita Emerencia. 
Comisarionan ta Marielle Perez, 
Joan Hart, Monique Croes y 
Geoffrey Wever. FMC a ricibi 
sosten financiero di UNOCA, 
CEDE Aruba, UNESCO, Kiwanis 
Club y Women’s Club of Aruba 
y un contribucion chikito di e 
participantenan. Semper ta purba 
tene e contribucion abou, pa asina 
tur cu ta interesa por participa. 


Na 2003 FMC a organisa un 
programa cultural, bou direccion di 
Joan Danies y Jhon Freddy Montoya. 
Na 2005 a organisa e apertura 
y clausura di Premio Nacional 
di Enseñansa cu un concierto 
Jazzimagination den cooperacion 
cu The New York University Jazz 
Choir, studiantenan di Culturele 
en Kunstzinnige Vorming (CKV) y 
di Musica y Baile di IPA y Carlos 
Bislip Jazz Group. Den e mesun 
aña tambe a organisa concierto di 
e pianista Prof. Elise Sobol y un 
tayer bou di su direccion. Ademas 
a presenta e pelicula Reaching 
Higher with Music in Education pa 
e alumnonan di Emmaschool. 


Na 2006 a organisa un anochi 
cultural cu presentacion di musica 
clasico, teatro y baile en conexion cu 
celebracion di e 250 aña di Mozart. 
Na 2008 cu tabata aña di Cultura 
di Aruba, Muchila a pone atencion 
special na Musica di Tambu durante 
luna di april y mei di e aña ey. Como 
highlight di Aña di Cultura, FMC 
a presenta e documentario Lady 
sings the Tambú di Izaline Calister. 
Tanto e productornan, regisor y 
Izaline tabata presente. Na augustus 
2008 tabatin un tayer di arte titula 
Arts Integration and Meaningful 
Learning, dirigi pa Louise Montello. 


FundacionMuchila Creativo 


T 


res 
docente 
di 
scol 


secundario, esta Rose- 
Marie 
Provence, 


Mathilda 
Vloor 
y 


Conrad de Rozario a 
lanta Fundacion Muchila 


Creativo (FMC) dia 9 di april 2003. 
E motibo pa haci esaki tabata cu nan 
a mira y reconoce e gran balor cu arte 
tin pa e ser humano. Nan a constata 
cu mester ehecuta mas proyecto riba 
tereno di arte y cultura, tanto den 
scol como pafo di scol. Durante su 
trayectoria di 15 aña e fundacion a 
realisa tanto proyecto nacional como 
proyecto internacional. FMC, tambe 
conoci bou di e nomber di ‘Muchila’, 
ta un fundacion cu ta traha riba tereno 
social, cultural, educativo, artistico, 
terapeutico y creativo. E forma con 
Muchila ta traha ta pa medio di 
curso, lectura, presentacion, tayer, 
seminario y exposicion. 


E vision di FMC ta pa desaroya y 
promove arte y cultura na manera 
amplio den comunidad Arubano. E 
meta di e fundacion ta pa engrandece 
y 
transmiti 
conocemento 
den 


enseñansa a traves di diferente 
disciplina di arte y terapia di arte 
creativo pa medio di proyecto 
educativo. 


15 aña promoviendo conocemento di arte y cultura 

Na 2009 FMC a trece e obranan 
De Nachtegaal y De Baron Von 
Munch-housen den cooperacion cu 
Dutch Chamber Music Ensemble 
(DCME) y e conocido contado di 
storia di Surnam, Paul Middellijn. 
E hobennan di Muchila a actua 
den e storia di De Nachtegaal 
bou direccion di Joan Danies, 
mientras cu Paul Middellijn a 
conta e storia y e orkesta a toca 
e musica en bibo. Muchila a 
organisa tambe hopi tayer, entre 
otro e tayer ‘Ritmo’ pa hoben na 
juli 2009 bou direccion di e hoben 
Arubiano, docente di drama y 
baile, Nadra Eleonora. Tambe 
a asisti Rudberth Wolff cu tayer 
di arte visual y Raquel Lampe cu 
tayer di musica. Na 2010 FMC 
a organisa den cooperacion cu 
Fundacion Mi Cutisa, DCME y 
Paul Middellijn e obra musical 
‘Anansi’. Hulanda y FMC a traha 
e material educativo necesario 
pa e scolnan basico prepara e 
alumnonan pa e presentacion. 
A trece un biaha mas e obra 
di De Nachtegaal y Anansi cu 
actuacion di e hobennan di FMC 
bou direccion di Joan Danies y e 
coro hubenil ‘Briyante!’ di Tica 
Giel, cu a canta e canticanan den 
e obra musical. 


Aña 2011 tabata un aña hopi activo 
pa Muchila. Na januari di e aña 
ey FMC a cuminsa cu e proyecto 
Leskoffers, financia pa UNESCO 
den colaboracion cu Afdeling 
Curriculum 
di 
Departamento 


di Enseñansa. Den e mesun 
luna Louise Montello di New 
York a duna e tayer Emotional 
Intelligence na e docentenan di 
scolnan preparatorio y scolnan 
basico. Na april di e aña ey a sigui 
otro actividad ora cu Elise Sobol di 
New York a duna e tayer Musical 
Intelligence 
na 
docentenan 


na Aruba. Tambe a duna un 
presentacion di e obra musical 
‘Shon trupial ta malo’ na muchanan 
di scol preparatorio, scol basico y 
ancianonan. A organisa e proyecto 
aki cu algun integrante di DCME, 
alumno di Maria School bou guia 
di Rose-Marie Provence y Emerita 
Emerencia. 


Na mei 2011 FMC en cooperacion 
cu Emerita Emerencia a duna 
mas cu 30 presentacion y tayer di 
‘Shon Trupial ta malo’ durante e 
Kinderboekenfestival na Surnam. 


Asina Muchila a sigui e añanan 
despues cu hopi actividad mas. 
Por menciona por ehempel na 
november 2012 e proyecto di Jazz 
in de klas pa un scol preparatorio y 
algun scolnan primario dirigi pa Jan 
Formannoy, Tamara Hoekwater 
y Prof. dr. Cees Hamelink. Otro 
actividad interesante tabata na 
december 2013 ora a trece algun 
tayer y e obra ‘Metamorphosis’ di 
Figura Puppet Theatre di Islandia 
bou direccion di Bernd Ogrodnik. 
Na april 2015 a trece Bernd 
Ogrodnik di Figura Theatre di 
Islandia un biaha mas. E biaha ey 
a presenta e conocido storia Peter 
and the wolf. 


Desde 2015 ta ofrece e Drum 
Circle workshops y musical ‘Storia 
di Pariba y Pabao’ na diferente scol 
avansa di Aruba, bou direccion di 
Emerita Emerencia hunto cu un 
team di docente. 


Na 2016 a organisa Festival di Arte 
y Cultura den centro di Oranjestad, 
cu diferente presentacion y tayer 
di arte manera musica, baile, arte 
visual, teatro y multimedia, na 
unda e publico di Aruba por a 
participa libremente. 


Na 2018 a eherce e proyecto Drum 
Circle y Musical ‘Storia di Pabou’ 
cu studiantenan di Colegio San 
Antonio. 


Desde 2007 FMC tin su espacio 
na Caya Betico Croes 110, unda ta 
ofrece curso y tayer di arte. FMC 
ta traha riba diferente proyecto 
pa mucha, hoben y adulto. Di e 
forma aki FMC kier aporta na 
comunidad y specialmente na nos 
mucha- y hobennan pa hiba nan 
riba e caminda di creatividad, pa 
asina nan por expresa nan mes na 
un manera sano. Desde april 2017 
Muchila tin alabes un dependance 
na Cumana 71 (Oduber Golden 
Palace, piso ariba) na unda ta 
ofrece terapia di arte creativo. 
FMC su lema ta: “Un muchila 
creativo pa amplia e desaroyo di 
nos muchanan, na interes di henter 
nos comunidad.” 


Na Aruba a lanta un dia un fundacion creativo 


pa yena e muchila di nos muchanan cu 


conocemento cultural y artistico. 


Un muchila creativo pa amplia nan desaroyo 


na interes di henter nos comunidad. 

A scoge pa no cambia su estilo 
mirando e nostalgia cu e edificio 
ta trece cu ne y e apoyo grandi 
ricibi for di comunidad pa rescata e 
centro di cultura aki y lag’e den su 
forma original. UNOCA a sondea e 
posibilidad pa cambia nomber di e 
centro, pero finalmente despues di 
diferente deliberacion y reaccion a 
dicidi pa mantene e nomber original 
cu a uza desde 1972, esta ‘Scol di 
Arte’. E reapertura a tuma luga na 
2008. 


E logo di Scol di Arte tin hopi 
nificacion: e ta refleha alegria y 
creatividad y e diferente colornan 
den e nomber ta simbolisa cu tur 
rasa ta bonbini. E palabra ‘di’ ta 
poni di tal manera cu e ta refleha 
cu den Scol di Arte tur persona ta 
apoya, sostene y guia otro. Scol di 
Arte awendia no ta referi solamente 
na un luga unda e alumno of e 
cursista ta bay pa siña algo nobo y 
e maestro of e lider ta esun cu ta 
traspasa su conocemento. E apoyo, 
sosten y guia ta sosode tambe di 
parti di e alumnonan mes. Awendia e 
formacion den e organisacion aki ta 
bay hopi mas leu. E mucha, e hoben 
of e adulto ta haya oportunidad pa 
desaroya su talento cu ayudo di e 
lider. E lider of e docente tambe tin 
e oportunidad pa siña di su alumno 
door di establece laso di confiansa. 


Scol di Arte 


10 aña bou direccion di UNOCA 


D 


en pasado diferente 
hoben 
a 
haya 


formacion 
sea 
di 


musica, 
baile 
of 


arte plastico na e 
Centro di Cultura 
na 
San 
Nicolas. 


Pero 
lamentablemente 
den 


curso di tempo y pa diferente 
motibo, 
e 
centro 
cultural 
a 


cay den decadencia y mester 
a cera e facilidad. Mirando e 
balor di un centro asina na San 
Nicolas, 
UNOCA 
(Union 
di 


Organisacionnan 
Cultural 
di 


Aruba) a scoge pa reconstrui e 
edificio. 

Mescos 
cu 
den 
enseñansa 


regular, UNOCA ta boga pa 
transformacion di e ser humano 
riba diferente tereno segun su 
capacidad. Den formacion pafo 
di scol tambe nos por duna 
atencion na esaki. Den cuadro di 
restructuracion di enseñansa, Scol 
di Arte ta disponibel pa realisa 
programa pa hoben riba tereno 
di arte, baile y otro disciplina di 
arte. Di e forma aki UNOCA kier 
mustra su aliansa cu otro partner. 


Cada cursista cu ta expresa su mes 
pa medio di baile, arte plastico, 
musica, 
conocemento 
cultural 


of otro actividad, ta un persona 
special cu merece ayudo den su 
formacion di expresion. 


No solamente pa e por desaroya 
su talento of siña algo nobo, ta 
importante tambe pa e desaroya 
su forma di trata otro como 
ser humano. Scol di Arte ta un 
centro di formacion caminda por 
experencia e balor di cada hende, 
sea grandi of chikito. E ta un sitio 
caminda ta forma amistad nobo, pa 
asina hunto y como amigo duna un 
contribucion na e cultura di Aruba. 


Scol di Arte tin cinco local disponibel 
pa duna les, un sala grandi y un 
gazebo pa actividad cultural, curso, 
reunion, tayer, training, charla y 
dia di estudio. UNOCA a rescata 
e edificio pa cumpli cu e necesidad 
pa crea mas espacio pa formacion 
artistico na Aruba. 


UNOCA ta consciente tambe cu 
pa futuro lo mester di mas aliado 
pa sigui traha riba e tereno aki. Aki 
no ta referi solamente na gobierno 
pero tambe na sector priva. 


Den e mundo actual di globalisacion, 
consumo y materialismo, hende 
ta biba mas leu for di otro como 
ser humano. Ta un tarea di tur 
gremio pa pone medio disponibel 
pa yuda den formacion di hende 
pa asina forma miembro di nos 
comunidad cu ta preocupa pa otro 
y cu ta dispuesto pa traha hunto na 
bienestar di Aruba. 


Ta importante pa compronde cu 
bienestar no ta algo materialista 
sino e sintimento di felicidad cu 
cada persona ta desea pa su mes y 
pa otro, pa asina tur por biba den 
bon relacion cu otro riba nos One 
Happy Island. Esaki ta algo cu 
cada persona realmente ta desea pa 
su mes na prome luga. 


Acceso na un scol di arte na San Nicolas ta imperativo. 


E ta permiti habitantenan di districto di Savaneta, 


Brazil y San Nicolas enrikece nan habilidad artistico y amplia 


nan conocemento cultural di nos pais. 


Scol di Arte ta cla pa brinda e posibilidad aki. 

LISTA DI INSTANCIA 

Lista di instancia 


Ministerio di Finansa, 
Asuntonan Economico y Cultura 
Minister: Xiomara J. Maduro 
L.G. Smith Boulevard 76 
Oranjestad 
Tel. 00-297-528 5017 
Fax 00-297-583 8778 
E-mail: bureau.minfec@gobierno.aw 
Website: www.gobierno.aw 


Departamento di Cultura Aruba 
Director: Siegfried Dumfries 
L.G. Smith Boulevard 134 (Horizonte Building) 
Oranjestad 
Tel. 00-297-582.2185 
Fax 00-297-583.5034 
E-mail: info@cultura.aw 
Website: www.cultura.aw 


90 


LISTA DI ORGANISACION 

Lista di organisacion 


Club Di Movimiento 
Directora: Samanta Westera-Juppa 
Bubali 76B - Noord 
Tel. 587.3413 
Fax 587.3413 
E-mail: clubdimovimiento@gmail.com 


Coro Hubenil Tutti Frutti 
Directora: Maybelline Arends-Croes 
Sybelliusstraat 25 - Oranjestad 
Tel. 582.1334 
E-mail: maybearends@gmail.com 


Fundacion Arte Pro Arte (FARPA) 
Coordinador di Teatro: Amy Lasten 
Alto Vista 147 - Noord 
Tel. 587.3862 
Fax 587.3862 
E-mail: amylasten@yahoo.com 


Fundacion Bernadina Growell-Kock 
Persona di contacto: Magdalena Orman 
Palisiaweg 27 - San Nicolas 
Tel. 565.1145 
E-mail: lena_orman@hotmail.com 


Fundacion Lanta Papiamento 
Presidente: Eduard Pieters 
Catiri 12-S - Noord 
Tel. 593.2780 
E-mail: fundacion.lanta.papiamento@gmail.com 


Fundacion Muchila Creativo 
Presidente: Rose-Marie Provence 
Caya Betico Croes 110 - Oranjestad 
Tel. 583.3308 
Fax 583.8301 
Website: www.muchilacreativo.org 


Grupo Cultural Hubenil ‘De Trupialen’ 
Presidente: Nico Luydens 
De La Sallestraat z/n 
(La Salle College) - Oranjestad 
Tel. 582.6492 
E-mail: nico.luydens@dewitvandorp.com 
Grupo di Canto y Baile ‘Pierewietje’ 
Directora: Marta Figueroa 
Koyari 19 - Noord 
E-mail: martafigueroa1@hotmail.com 


Prins Bernhard Cultuurfonds Caribisch Gebied 
Presidente: Halder Lam 
Kaya Fraternan di Skèrpènè 1 
Postbus 4673 - Corsou 
Tel. 00-5999-767.1548 
Fax 00-5999-747.2922 
E-mail: info@pbccaribbean.com 
Website: www.pbccaribbean.com 


Scol di Arte San Nicolas 
Directora: Sonia Giromus 
Pastoor Hendrikstraat 103 - San Nicolas 
Tel. 584.9168 
Fax 584.9148 
E-mail: general@unocaruba.org 


Simadanza 
Directora: Astrid Salazar 
Avenida Milio Croes 51 
Dakota Shopping Paradise - Dakota 
Tel. 582.6072 
E-mail: ahladanse303@gmail.com 
Skol di Baile Diana Antonette 
Directora: Diana Antonette 
Vondellaan 2A - Oranjestad 
Tel. 583.4090 
E-mail: dianabaile@hotmail.com 


Stichting Arubaanse Muziekschool 
(Scol di Musica Rufo Wever) 
Director: Felix ‘Chucho’ Hoek 
Vondellaan 2 - Oranjestad 
Tel. 582.2888 
Fax 583.6529 
E-mail: arumuziekschool@setarnet.aw 


Stichting Popcorn 
Coordinador: Freddy Tromp 
Tel. 567.0088 
Facebook: Popcorn Club & Dancers 
E-mail: popcornclub1989@gmail.com 
freddycarlostromp@gmail.com 


Stichting Schouwburg Aruba (Cas di Cultura) 
Directora: Vicky Arens 
Vondellaan 2 - Oranjestad 
Tel. 582.1010 
Fax 588.3803 
E-mail: info@casdicultura.com 

LISTA DI ABREVIACION 

Lista di abreviacion 


ADAT 
Alesis Digital Audio Tape 


ADBS 
Arubaanse Dans en Balletschool 


ALM 
Antilliaanse Luchtvaart Maatschappij 


A.M.V. 
Algemene Muzikale Vorming 


A.P.A. 
Academia Pedagogico Arubano 


ASU 
Aruba Sport Uni 


AVD 
Arubaanse Voorlichtingsdienst 


A.V.M.O. 
Algemeen Vormend Muziek Onderwijs 


BNA 
Biblioteca Nacional Aruba 


CCA 
Cultureel Centrum Aruba 


CCDN 
Comision Celebracion Dianan Nacional 


CD 
Compact Disc 


CdC 
Cas di Cultura 


CEDEHM 
Centro pa Desaroyo di Hende Muher 


CKV 
Culturele Kunstzinnige Vorming 


DAT 
Digital Audio Tape 


DCA 
Directie Cultuur Aruba / Departamento di Cultura Aruba 


DCME 
Dutch Chamber Music Ensemble 


EPA 
Escuela Popular de Artes 


EPB 
Educacion Profesional Basico 


EPI 
Educacion Profesional Intermedio 


FARPA 
Fundacion Arte Pro Arte 


FAVI 
Fundacion Arubano di esnan Visualmente Incapacita 


FLP 
Fundacion Lanta Papiamento 


FMC 
Fundacion Muchila Creativo 


GCP 
Grupo Corector di Papiamento 


HAVO 
Hoger Algemeen Voortgezet Onderwijs 


ICA 
Instituto di Cultura Aruba 


IPA 
Instituto Pedagogico Arubano 


KNSM 
Koninklijke Nederlandse Stoomboot Maatschappij 


LP 
Longplay 


MAA 
Ministerio di Alabansa y Adoracion 


MAVO 
Middelbaar Algemeen Voortgezet Onderwijs 


MEP 
Movimiento Electoral di Pueblo 


NATEC 
Netherlands Antilles Television & Electronic Company 


NGO 
Non-Governmental Organization 


NTSC 
National Television System Committee 


OREO 
One Real Exciting Organization 


OTI 
Organización de Televisión Iberoamericana 


PBCCG 
Prins Bernhard Cultuurfonds Caribisch Gebied 


PBCNAA 
Prins Bernhard Cultuurfonds Nederlandse Antillen en Aruba 


RPM 
Revolutions per Minute 


SCL 
Society for Caribbean Linguistics 


SdMRW 
Scol di Musica Rufo Wever 


SKON 
Stichting Kamer Opera Nederland 


SPCL 
Society for Pidgin and Creole Linguistics 


SSA 
Stichting Schouwburg Aruba 


UNESCO 
United Nations Educational, Scientific and Cultural Organization 


UNOCA 
Union di Organisacionnan Cultural Arubano 


UPB 
Universidad Pontifica Bolivariana 


VWO 
Voorbereidend Wetenschappelijk Onderwijs 

COLOFON 

Colofon 


Ministerio di Finansa, Asuntonan Economico y Cultura 


Departamento di Cultura Aruba (DCA) 


Vilmio Wester 
Lider di Investigacion Herencia Cultural 
Seccion di Documentacion y Investigacion na DCA 


Ruby Eckmeyer 


Dilma Arends, Ruby Eckmeyer, Francisca ‘Tica’ Giel, 
Glenda Reiziger, Vilmio Wester 


Melendy Neuman 
CaribResearch Foundation den colaboracion cu Etley Lasten 


Dilma Arends, Shanoulle Bikker, Francisca ‘Tica’ Giel, 
Lidia Lacle-de Cuba, Melendy Neuman, Mila Palm, 
Glenda Reiziger, Tino Ruiz, Astrid Thiel, Vilmio Wester 


Diana Antonette, Dilma Arends, Vicky Arens, 
Hubert ‘Lio’ Booi (d.f.m.), Jossy Brokke, Etlien Croes, 
Valentino ‘Vale’ Croes (d.f.m.), Joan Danies, Marta Figueroa, 
Tica Giel, Sonia Giromus, Felix ‘Chucho’ Hoek, 
Pedro ‘Chencho’ Kelly, Nilda Koolman, 
Nicolas ‘Nico’ Luydens, Urbano Maduro, 
Jhon Freddy Montoya, Hubert ‘Juby’ Naar, 
Goswino ‘Gos’ Oduber, Joyce Pereira, Claudius Philips, 
Cherry Ras, Glenda Reiziger, Alice van Romondt, 
Sharon Rose, Freddy Tromp, Rona Tromp, 
Vilmio Wester, Samantha Westera-Juppa, Vivian Wever 


Suhaila Alders, Claudius Daly, Glenda Diaz, 
Rosalie Klein, Jhon Freddy Montoya, 
Maria Ridderstaat, Trevorr Rosel, Angela Velasco, 
Departamento di Cultura Aruba 
y e colaboradonan menciona 


500 ehemplar 


Dennison Abrahams 
Multi Media International N.V. 


Maria Teresa Madariaga 


Auspicio 


Produccion 


Lider di proyecto 


Editor 


Compilacion di informacion 


Redaccion final 


Coreccion y adaptacion di texto 


Colaborado 


Potret 


Cantidad imprimi 


Diseño grafico y layout 


Directora creativo 


